സിരമ്പാൻ - വിക്കിപീഡിയ\nFlag Official seal of സിരമ്പൻ\nസംസ്ഥാന തലസ്ഥാന പദവി\n• നഗരസഭ ചെയർമാൻ (യാങ്ങ് ടി പെർതുവാ)\nഡത്തോ ഹാജി അബ്ദുൾ ഹാലിം\n• സംസ്ഥാന തലസ്ഥാനം\n959 കി.മീ.2 (370 ച മൈ)\n2,980 കി.മീ.2(1,150 ച മൈ)\n79 മീ(259 അടി)\n555,935 (സെൻസസ് 2,010)\nനിരീക്ഷണ സംവിധാനം നിലവിലില്ല\nസിരമ്പാൻ, മലേഷ്യയിലെ നെഗിരി ചെമ്പിലാൻ സംസ്ഥാനത്തിന്റെ തലസ്ഥാനമാണ്. 2009 സെപ്റ്റംബർ 9-ാം തിയതി സിരമ്പാൻ മുനിസിപ്പാലിറ്റിയായി മാറി. സിരമ്പാൻ നഗരത്തിന്റെ പഴയ പേര് ചുങ്കൈ ഉജോങ്ങ് എന്നായിരുന്നു. നഗരത്തിലൂടെ കടന്നു പോകുന്ന ചുങ്കൈ ഉജോങ്ങ് നദിയുടെ പേരു തന്നെ നഗരത്തിനു നൽകിയെങ്കിലും ചൈനീസ് വംശജർ ഈ നഗരത്തെ ഭൂ യോങ്ങ് എന്നു വിളിക്കുന്നു.\n1.1 പ്രാദേശിക നേതാക്കളുടെ കിടമത്സരം\n3.1 യാത്രാ ആനുകൂല്യങ്ങൾ\nമലേഷ്യൻ ദീപഗർഭത്തിലെ മിക്ക നഗരങ്ങളും ഈയം കണ്ടുപിടിച്ചതിനു ശേഷം രൂപീകൃതമായവയാണ്.\n1870-ൽ ഈയം എന്ന ഭൂ വിഭവം കണ്ടെത്തി ഖനനം ചെയ്യാൻ തുടങ്ങിയപ്പോഴാണ് ചുങ്കൈ ഉജോങ്ങ് നഗരം രൂപംകൊണ്ടത്. ചുങ്കൈ ഉജോങ്ങിനടുത്തുള്ള രാശാ എന്ന ചെറിയ പട്ടണ പ്രദേശത്ത് ഈയം കണ്ടെത്തിയതോടെ ധാരാളം അറബികളും, ചൈനക്കാരും, മലായ് ജനതയും ആ പട്ടണത്തിലേക്കു കുടിയേറി. തദ്ദേശീയരായ മലായ് ജനതയിൽ ഭൂരിഭാഗവും കൃഷിക്കാരായിരുന്നു.\nഖനിത്തൊഴിലാളികൾ മാത്രം തിങ്ങിപ്പാർത്തിരുന്ന സിരമ്പാൻ പിന്നീട് പ്രാധാന്യമുള്ള വാണിജ്യ കേന്ദ്രമായി മാറി. ലിങ്കി നദിയിലൂടെ വഞ്ചികളിൽ ഈയം കൊണ്ടു പോയി മലാക്കാ പ്രദേശത്തു വച്ച് കപ്പലുകളിൽ കയറ്റിക്കൊണ്ടു പോകയായിരുന്നു പതിവ്. ഈയ ഖനികളിൽ നിന്നും ചുങ്കം പിരിച്ചു തുടങ്ങിയതോടെ ബ്രിട്ടീഷ് ഭരണാധികാരികളുടെ വരുമാനം വർദ്ധിച്ചു തുടങ്ങി. ബ്രിട്ടൻ ചുമത്തിയ നികുതിഭാരം കച്ചവടക്കാർക്ക് തലവേദനയായിത്തീർന്നു.\nപ്രാദേശിക നേതാക്കളുടെ കിടമത്സരം[തിരുത്തുക]\nഡത്തോ ഗ്ലാനാ, ഡത്തോ ഷാ ഭണ്ഡാർ എന്നീ രണ്ടു പേരായിരുന്ന അന്നത്തെ പ്രധാന പ്രാദേശിക നേതാക്കൾ. ചുങ്കം പിരിച്ചെടുക്കുന്നതിലും, ഈയ ഖനികൾ വശത്താക്കുന്നതിലും ഈ രണ്ട് നേതാക്കൾ തമ്മിൽ കിടമത്സരം നടക്കുകയായിരുന്നു. പ്രാദേശിക നേതാക്കളുടെ കിടമത്സരം പ്രശ്‌നത്തിൽ തലയിട്ടു കൊണ്ട് നെഗിരി സെമ്പിലാനിലെ ആഭ്യന്തര കാര്യങ്ങളിൽ തലയിടാൻ ബ്രിട്ടന് അവസരമൊരുക്കിക്കൊടുത്തു. ഈ സന്ദർഭത്തിൽ ഡത്തോ ഗ്ലാനാ ബ്രിട്ടന്റെ സഹായം അഭ്യർത്ഥിച്ചു.\nഅതിനു ശേഷം ഡത്തോ ഷാ ഭണ്ഡാറിന്റെ അനുയായികൾ തോൽവി ഏറ്റുവാങ്ങി. ഡത്തോ ഷാ ഭണ്ഡാറിനെ സിങ്കപ്പൂരിലേക്ക് നാടുകടത്തുകയും ചെയ്തു. ഈ സമയത്ത് ബ്രിട്ടൻ ചുങ്കൈ ഉജോങ്ങിൽ ഒരു ഗവർണ്ണറെ കമ്മീഷണറായി നിയോഗിച്ചു. കേപ്ടൻ മുറേ ആയിരുന്നു ചുങ്കൈ ഉജോങ്ങിലെ ആദ്യ ബ്രിട്ടീഷ് കമ്മീഷണർ.\nമലാക്കാ ജലസന്ധിയിൽ നിന്നും 30 കി.മീ. ദൂരെയാണ് സിരമ്പാൻ നഗരം സ്ഥിതി ചെയ്യുന്നത്. ആ പ്രദേശം ഒട്ടു മൊത്തമായി ലിങ്കി താഴ് വര എന്നറിയപ്പെടുന്നു. പടിഞ്ഞാറു ഭാഗത്ത് തിത്തിവാങ്ങ്‌സാ എന്ന പർവ്വത നിരയാണുള്ളത്.\nസിരമ്പാനിലെ ചെമ്മണ്ണ് റബ്ബർ, എണ്ണപ്പന എന്നിവ കൃഷി ചെയ്യാൻ അനുയോജ്യമായതിനാൽ സംസ്ഥാനത്തിന്റെ കാർഷിക തലസ്ഥാനമായി മാറുകയായിരുന്നു സിരമ്പാൻ. കുടിവെള്ളത്തിന് ലിങ്കി നദിയാണ് ആശ്രയം.\nസിരമ്പാനിലെ ശരാശരി താപനില 27 സെൽഷ്യസ് മുതൽ 30 സെൽഷ്യസ് വരെയാണ്. വർഷം മുഴുവനും മഴ ലഭിക്കും.\n1890-ലാണ് കോലാലമ്പൂർ - സിങ്കപ്പൂർ തീവണ്ടിപ്പാത തുടങ്ങിയത്. മലേഷ്യയിൽ തീവണ്ടി യാത്ര അധികമാരും ഉപയോഗിക്കാറില്ല. സ്വകാര്യ വാഹനങ്ങൾ മിക്കവാറും എല്ലാ വീടുകളിലും ഉള്ളതായിരിക്കണം ഇതിനു കാരണം. പൊതുജനം തീവണ്ടിയിൽ യാത്ര ചെയ്തു ശീലിക്കാൻ വേണ്ടി പല സൗജന്യങ്ങളും വാഗ്ദ്ധാനം ചെയ്തിട്ടും തീവണ്ടി യാത്ര ശീലിക്കാൻ ജനങ്ങൾ തയ്യാറാകുന്നില്ല.\nപൊതു ഗതാഗത മേഖലയിൽ മലേഷ്യൻ സർക്കാർ പല ആനുകൂല്യങ്ങളും നടപ്പിലാക്കിക്കൊണ്ടിരിക്കയാണ്. 65 വയസ്സിൽ കൂടുതൽ പ്രായമായവർക്കും, സ്‌കൂൾ വിദ്യാർത്ഥികൾക്കും യാത്ര സൗജന്യമാണ്.\n3000 റിങ്കിറ്റിൽകുറവ് ശമ്പളം വാങ്ങുന്നവർ പകുതി ചാർജ്ജ് നൽകിയാൽ മതിയാകും. ഇത്രയൊക്കെ ആനുകൂല്യങ്ങൾ നൽകിയിട്ടും തീവണ്ടി യാത്ര പരിഗണിക്കുന്നവരുടെ എണ്ണത്തിൽ വർദ്ധനവ് ഉണ്ടായിട്ടില്ല.\n"https://ml.wikipedia.org/w/index.php?title=സിരമ്പാൻ&oldid=1964431" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:07,9ജൂലൈ 2014.


സണ്ണി ലിയോണ് ഒരു കുഞ്ഞിനെ ദത്തെടുത്ത വാര്‍ത്തയുടെ പിന്നാമ്പുറ കഥകള് പുറത്തു വരുന്നു. നേരത്തെ ദത്തെടുക്കാന് എത്തിയ 11 കുടുംബങ്ങള് നിരസിച്ച കുഞ്ഞിനെയാണ് സണ്ണി ലിയോണ് ദത്തെടുത്തത്.\nസണ്ണി ലിയോണ് ഒരു കുഞ്ഞിനെ ദത്തെടുത്ത വാര്‍ത്തയുടെ പിന്നാമ്പുറ കഥകള് പുറത്തു വരുന്നു. നേരത്തെ ദത്തെടുക്കാന് എത്തിയ 11 കുടുംബങ്ങള് നിരസിച്ച കുഞ്ഞിനെയാണ് സണ്ണി ലിയോണ് ദത്തെടുത്തത്. ഇരു നിറക്കാരിയായ കുഞ്ഞിനെ ഒഴിവാക്കി വെളുത്ത നിറമുള്ള കുട്ടിയെ ദത്തെടുക്കാനാണ് ഈ 11 കുടൂംബവും ശ്രമിച്ചത്. എന്നാല് സണ്ണി ലിയോണിനും ഡാനിയേല് വെബ്ബറിനും അതൊരു പ്രശ്‌നമായിരുന്നില്ല. ലെഫ്: കേണല് ദീപക്ക് കുമാര് പറഞ്ഞു. നിറമോ പശ്ചാത്തമോ ആരോഗ്യ സ്ഥിതിയോ ഒന്നും സണ്ണിക്ക് പ്രശ്‌നമായിരുന്നില്ലെന്നും ലെഫ്: കേണല് ദീപക്ക് കുമാര് പറഞ്ഞു.\nകുഞ്ഞും സണ്ണി ലിയോണും ഭര്‍ത്താവ് ഡാനിയേല് വെബറും തമ്മില് നില്‍ക്കുന്ന ചിത്രങ്ങളും മാധ്യമങ്ങളില് പ്രസിദ്ധീകരിച്ചു. നിഷ കൗര് വെബ്ബര് എന്നാണ് കുഞ്ഞിന് പേരിട്ടിരിക്കുന്നത്.


koodathai-murders-custody-of-the-accused-was-extended | കൂടത്തായി കൊലപാതക പരമ്പരയിൽ അന്വേഷണം കോയമ്പത്തൂരിലേക്ക്; ജോളി ഉൾപ്പെടെയുള്ള പ്രതികളുടെ കസ്റ്റഡി വെള്ളിയാഴ്ച വരെ നീട്ടി; പ്രജികുമാറുമായി സംസാരിക്കാൻ ഭാര്യയ്ക്ക് കോടതി അനുവദിച്ചത് 10 മിനിറ്റ്; തഹസീൽദാർ ജയശ്രീയുടെ മൊഴിയെടുപ്പ് തുടരുന്നു; ഷാജുവിനെയും പിതാവിനെയും വീണ്ടും ചോദ്യം ചെയ്തു - MarunadanMalayalee.com\nOctober 16, 2019 | 06:16 PM IST | Permalink\nതാമരശ്ശേരി; കൂടത്തായി കൊലപാതകപരമ്പരയിൽ ജോളി ഉൾപ്പെടെയുള്ള പ്രതികളുടെ കസ്റ്റഡി വെള്ളിയാഴ്ച വരെ നീട്ടി. ജോളി അടക്കമുള്ള പ്രതികളുടെ ജാമ്യാപേക്ഷ ശനിയാഴ്ച പരിഗണിക്കും. പൊലീസിനെതിരെ പരാതി ഒന്നുമില്ലെന്ന് മൂന്ന് പ്രതികളും കോടതിയെ അറിയിച്ചു. പ്രജികുമാറുമായി സംസാരിക്കാൻ ഭാര്യയ്ക്ക് കോടതി 10 മിനിറ്റ് അനുവദിച്ചു. മൂന്നുദിവസം കസ്റ്റഡി നീട്ടണമെന്ന് പൊലീസ് ആവശ്യപ്പെട്ടെങ്കിലും കോടതി രണ്ടു ദിവസമാണ് അനുവദിച്ചത്. ഏഴു ദിവസത്തെ കസ്റ്റഡി കാലാവധി അവസാനിച്ചതിനാൽ പ്രതികളെ താമരശ്ശേരി കോടതിയിൽ ഹാജരാക്കി.\nതെളിവെടുപ്പ് കോയമ്പത്തൂരിലേക്ക് നീളുകയാണ്. പ്രജികുമാർ സയനൈഡ് എത്തിച്ചത് കോയമ്പത്തൂരിൽ നിന്നെന്ന് പൊലീസ് കോടതിയെ അറിയിച്ചു. കോയമ്പത്തൂരിലടക്കം തെളിവെടുക്കാനാണ് കസ്റ്റഡി നീട്ടാൻ ആവശ്യപ്പെട്ടത്. കേസിൽ ജോളിക്കായി കോടതിയിൽ ജാമ്യാപേക്ഷ നൽകി. പൊലീസിനെതിരെ പരാതിയില്ലെന്ന് പ്രതികൾ താമരശേരി കോടതിയിൽ. രാവും പകലും ചോദ്യം ചെയ്യൽ നടന്നെന്ന് ജോളിയുടെ അഭിഭാഷകൻ.\nഅതേസമയം ജോളിക്ക് വ്യാജ ഒസ്യത്തുണ്ടാക്കാൻ സഹായം നൽകിയ തഹസീൽദാർ ജയശ്രീയുടെ മൊഴിയെടുക്കുന്നത് തുടരുകയാണ്. ജയശ്രീ ഇന്നും ഡെപ്യുട്ടി കലക്ടർ മുമ്പാകെ ഹാജരായി. ഷാജുവിന്റെ പിതാവ് സഖറിയാസിന്റെ മൊഴിയെടുക്കാനായി ക്രൈംബ്രാഞ്ച് പുലിക്കയത്തെ വീട്ടിലെത്തി. വിവരങ്ങൾ ചോദിച്ചറിഞ്ഞ ശേഷം മടങ്ങി. അതിനിടെ ജോളിയുടെ ഭർത്താവ് ഷാജുവിനെ പയ്യോളി ക്രൈംബ്രാഞ്ച് ഓഫിസിലേക്ക് വിളിപ്പിച്ച് വീണ്ടും ചോദ്യം ചെയ്ത ശേഷം വിട്ടയച്ചു.


വാഴപ്പഴം കഴിക്കാം രോഗങ്ങൾ അകറ്റാം - Healthy Keralam\nHome > Health & Food > വാഴപ്പഴം കഴിക്കാം രോഗങ്ങൾ അകറ്റാം\nവാഴപ്പഴം ഏറ്റവും രുചികരവും മറ്റു പഴങ്ങളെ അപേക്ഷിച്ചു\nവിലക്കുറവും എല്ലാ സീസണിലും ലഭ്യമാകുന്നതുമാണ്. സാധാരണക്കാരൻ തന്റ ആഹാരത്തിൽ ഒരു ദിവസം ഒരു പഴം ഉൾപെടുത്താൻ പ്രധാനമായും തിരഞ്ഞെടുക്കുന്നത് വാഴപ്പഴങ്ങളാണ്. നേന്ത്രപ്പഴം, ഞാലിപ്പൂവൻ, റോബസ്റ്റ, പാളയംകോടൻ (മൈസൂർ പഴം), ചെറുപഴം എന്നിങ്ങനെ വാഴപ്പഴങ്ങളുടെ പേരിലും ഗുണത്തിലും വ്യത്യാസമുണ്ട്. പഴങ്ങളിൽ ഏറ്റവും പ്രാധാന്യമർഹിക്കുന്നതും ആരോഗ്യപരമായി ഏറ്റവും മുൻപന്തിയിൽ നിൽക്കുന്നതും ഏത്തപ്പഴമാണ്.\nനേന്ത്രപ്പഴം (ഏത്തപ്പഴം) മൂന്നുതരം കാർബോഹൈഡ്രേറ്റുകളാൽ സമ്പുഷ്ടമാണ് (ഗ്ലൂക്കോസ്, ഫ്രകേറ്റോസ്, സുക്രോസ്). ബി കോംപ്ലക്സ് വിറ്റാമിനുകൾ നിറഞ്ഞതും ഇരുമ്പുസത്തും നാരിന്റ അംശവും പൊട്ടാസ്യവും കൂടുതലുള്ളതുമാണ്. അതിനാൽ തന്നെ ഉയർന്ന ഊർജം പ്രദാനം ചെയ്യുന്ന പഴമാണിത്. രണ്ടുപഴം ഒന്നര മണിക്കൂർ നേരത്തേക്കുള്ള ആയാസകരമായ ജോലിക്കുള്ള ഇന്ധനം പ്രദാനം ചെയ്യുമെന്നു ഗവേഷകർ പറയുന്നു. വെറുതെയാണോ കായികവിനോദങ്ങളിൽ ഏർപെട്ടിരിക്കുന്നവർ ഈ പഴം ഇത്രമാത്രം കഴിക്കുന്നത്? വാഴപ്പഴത്തിൽ പ്രകൃതിദത്തമായ മൂന്നു പഞ്ചസാരകളാണുള്ളത്— സൂക്രോസ്, ഗ്ലൂക്കോസ്, ഫ്രക്റ്റോസ് എന്നിവ.\nഏത്തപ്പഴത്തിലോ മറ്റു പഴങ്ങളിലോ കൊളസ്ട്രോൾ ഒട്ടും തന്നെയില്ല. അതിനാൽ തന്നെ ഉയർന്ന കൊളസ്ട്രോൾ ഉള്ള ഒരാൾ ഏത്തപ്പഴമോ, മറ്റു വാഴപ്പഴമോ ഉപയോഗിക്കുന്നതിൽ തെറ്റില്ല. പക്ഷേ, തീരെ വ്യായാമമില്ലാത്ത കൊളസ്ട്രോൾ രോഗികൾ ഏത്തപ്പഴം ഒഴിവാക്കുന്നതാണ് നല്ലത്. കാരണം, ഇതിൽ കൊളസ്ട്രോൾ ഇല്ലെങ്കിൽതന്നെയും ഇതിലെ അന്നജം ശരീരത്തിൽ കൊഴുപ്പായി മാറ്റപെടാം. ഏത്തപ്പഴത്തിന്റ മിതമായ ഉപയോഗം ഒരു പ്രശ്നവും ഉണ്ടാക്കുന്നില്ല.\nവിഷമം തോന്നുമ്പോൾ പഴം കഴിക്കൂ. വിഷമം കുറയുന്നതു കാണാം. ഒരു സർവേ പ്രകാരം നിരവധിപേർക്ക് ഈ അനുഭവം ഉണ്ടാകുന്നതായി കണ്ടെത്തി. പഴത്തിലുള്ള ട്രിപ്റ്റോഫാൻ എന്ന പ്രോട്ടീനിനെ ശരീരം സെററ്റോണിൻ ആക്കി മാറ്റും. ഈ സെററ്റോണിൻ ആണ് സന്താപത്തെ സന്തോഷമാക്കി മാറ്റി നമ്മുടെ മൂഡ് നന്നാക്കുന്നത്. മക്കൾ ശാന്തസ്വഭാവക്കാരായി പിറക്കാൻ തായിലൻഡിൽ ഗർഭിണികൾ സ്ഥിരമായി പഴം കഴിക്കാറുണ്ട്.\nപഴത്തിലെ B6 ഘടകം രക്തത്തിലെ ഗ്ലൂക്കോസിന്റ അളവു ക്രമീകരിച്ചു നമ്മുടെ മൂഡു മെച്ചപെടുത്തും. വിളർച്ചമാറ്റാനും പഴം സഹായിക്കും. ഇരുമ്പിന്റ അംശം ധാരാളമുള്ള പഴം രക്തത്തിലെ ഹീമോഗ്ലോബിന്റ ഉൽപാദനം മെച്ചപെടുത്തി വിളർച്ചക്കെതിരെ പ്രവർത്തിക്കുന്നു.\nരക്തസമ്മർദം കുറയ്ക്കാനും പഴം വളരെ സഹായകമാണ്. ഇവയിൽ ധാരാളം പൊട്ടാസ്യം അടങ്ങിയിരിക്കുന്നു. ഉപ്പിന്റെ അംശം, താരതമ്യേന വളരെ കുറവും. ഇതു കാരണം അമേരിക്കയിലെ ഫുഡ് ആൻഡ് ഡ്രഗ്സ് അഡ്മിനിസ്ട്രേഷൻ പഴവ്യവസായികളെ പഴത്തിന്റ ഈ ഔഷധഗുണം പരസ്യപെടുത്താൻ അനുവദിച്ചു. സ്ട്രോക്കു നിയന്ത്രിക്കാനും പഴം നല്ലതാണ്.\nImage courtesy : netdna-cdn.com ,


Behind the secret of Vadakkan Veeragatha - Malayalam Filmibeat\nമമ്മൂട്ടിയുടെ വടക്കന് വീരഗാഥയിലെ പോലെ മോഹന്‍ലാലിന്റെ രണ്ടാമൂഴത്തിലും സംഭവിച്ചു!\n| Published: Sunday, January 29, 2017, 16:22 [IST]\nമമ്മൂട്ടിയുടെ വടക്കന് വീരഗാഥയിലും മോഹന്‍ലാലിന്റെ വരാനിരിക്കുന്ന വിഎ ശ്രീകുമാറിന്റെ രണ്ടാമൂഴത്തിലും സംഭവിച്ചത് ഒന്ന് തന്നെ. 1989ലാണ് ഐതിഹാസികമായ വടക്കന് വീരഗാഥ പുറത്തിറങ്ങുന്നത്. ഹരിഹരന്റെ സംവിധാനത്തില് മമ്മൂട്ടി, സുരേഷ് ഗോപി, ബാലന് കെ നായര് എന്നിവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചത്.\nഎന്നാല് ഈ ചിത്രത്തെ കുറിച്ച് നിര്‍മ്മാതാവ് ബോബന് കുഞ്ചാക്കോയാണ് ആദ്യം സംസാരിക്കുന്നത്. ബോബന് കുഞ്ചാക്കോയ്ക്ക് വടക്കന് പാട്ടുകളോടുള്ള ഹരമായിരുന്നു വടക്കന് വീരഗാഥയിലെ പോലെ ഒരു ആശയം വരാനും കാരണം. വടക്കന് പാട്ടുകളെ കുറിച്ച് കുഞ്ചാക്കോ എംടി വാസുദേവന് നായരോടും പറഞ്ഞു. അങ്ങനെ വടക്കന് വീരഗാഥയുടെ തിരക്കഥ പൂര്‍ത്തിയായി.\nപുതുമുഖങ്ങളെ കേന്ദ്ര കഥാപാത്രങ്ങളാക്കികൊണ്ട് ഒരുക്കാനിരുന്ന വടക്കന് വീരഗാഥയില് മമ്മൂട്ടിയെ നായകനാക്കാന് തീരുമാനിച്ചു. ആദ്യം തീരുമാനിച്ച പുതുമുഖങ്ങളെയും ചിത്രത്തില് നിന്ന് മാറ്റി. ബജറ്റും കൂടി. അതോടെ ചിത്രം നിര്‍മ്മിക്കാമെന്നേറ്റ ബോബന് കുഞ്ചാക്കോയും ചിത്രത്തില് നിന്ന് പിന്മാറി.\nഗൃഹലക്ഷ്മി പ്രൊഡക്ഷന്റെ ബാനറില് പിവി ഗംഗാധരനാണ് ഒരു വടക്കന് വീരഗാഥ നിര്‍മ്മിച്ചത്.\nരണ്ടാമൂഴത്തെ കുറിച്ച് പറഞ്ഞത്\nഎംടിയുടെ നോവലായ രണ്ടാമൂഴം സിനിമയാക്കുന്നതിനെ കുറിച്ച് ഹരിഹരനാണ് ആദ്യം എംടിയോട് പറയുന്നത്. മമ്മൂട്ടിയെ നായകനാക്കി ഒരുക്കാനായിരുന്നു ഹരിഹരന്റെ തീരുമാനം. എംടിയും അത് സമ്മതിച്ചു.\nവര്‍ഷങ്ങള്‍ക്ക് ശേഷം ചിത്രത്തിന്റെ തിരക്കഥ പൂര്‍ത്തിയായപ്പോള് മമ്മൂട്ടി നായക സ്ഥാനത്ത് നിന്ന് പിന്മാറി. ഹരിഹരന് പകരം പരസ്യം സംവിധായകന് വിഎ ശ്രീകുമാറാണ് ചിത്രം സംവിധാനം ചെയ്യുന്നത്. മോഹന്‍ലാലാണ് ചിത്രത്തില് നായക വേഷത്തില് എത്തുന്നത്.\nമോഹന്‍ലാലിനെ നായകനാക്കി വിഎ ശ്രീകുമാര് സംവിധാനം ചെയ്യുന്ന ചിത്രം വമ്പന് ബജറ്റിലാണ് ഒരുക്കുന്നത്. 600 കോടിയോളാണ് ചിത്രത്തിന്റെ ചെലവ് പ്രതീക്ഷിക്കുന്നത്.\nRead more about: malayalam film malayalam cinema malayalam movie news mohanlal mammootty randamoozham മലയാളം സിനിമ മോഹന്‍ലാല് മമ്മൂട്ടി രണ്ടാമൂഴം\nBehind the secret of Vadakkan Veeragatha.\nStory first published: Sunday, January 29, 2017, 16:22 [IST]


വഞ്ചിയൂര് കോടതിയിലെ സംഭവം; ഹൈക്കോടതി സ്വമേധയാ കേസെടുത്തു, അഭിഭാഷകര്‍ക്കെതിരെ ജഡ്ജിമാര് രംഗത്ത് - themediasyndicate\nവഞ്ചിയൂര് കോടതിയിലെ സംഭവം; ഹൈക്കോടതി സ്വമേധയാ കേസെടുത്തു, അഭിഭാഷകര്‍ക്കെതിരെ ജഡ്ജിമാര് രംഗത്ത്\nകൊച്ചി: വഞ്ചിയൂര് കോടതിയില് മജിസ്ട്രേറ്റിനെ അഭിഭാഷകര് തടയാന് ശ്രമിച്ച സംഭവത്തില് അഭിഭാഷകര്‍ക്കെതിരെ ഹൈക്കോടതി സ്വമേധയാ കേസെടുത്തു. അഭിഭാഷകരുടെ പ്രതിഷേധത്തിനെതിരെ ജഡ്ജിമാര് രംഗത്തെത്തിയിരുന്നു. മജിസ്ട്രേറ്റ് ദീപാ മോഹനെ തടയാന് ശ്രമിച്ച സംഭവം പ്രതിഷേധാര്‍ഹമാണ്. വിഷയത്തില് ഹൈക്കോടതി ഇടപെടണമെന്നാവശ്യപ്പെട്ട് ജുഡിഷ്യല് ഓഫീസേഴ്സ് അസോസിയേഷന് ഹൈക്കോടതിക്ക് കത്ത് നല്‍കുകയും ചെയ്തിരുന്നു. ഹൈക്കോടതി കേസ് നാളെ പരിഗണിക്കും.\nഅഭിഭാഷകര്‍ക്കെതിരെ പൊലീസും കേസെടുത്തിട്ടുണ്ട്. ജാമ്യമില്ലാ വകുപ്പു പ്രകാരമാണ് അഭിഭാഷകര്‍ക്കെതിരെ കേസ് . ബാർ അസോസിയേഷൻ പ്രസിഡന്റ് , സെക്രട്ടറി, കണ്ടാലറിയാവുന്ന 10 അഭിഭാഷകർ എന്നിവരെ പ്രതിചേര്‍ത്താണ് കേസ് എടുത്തിരിക്കുന്നത്. വനിത മജിസ്ട്രേറ്റിനെ തടഞ്ഞുവയ്ക്കുകയും ഭീഷണിപ്പെടുത്തുകയും ജോലി തടസ്സപ്പെടുത്തുകയും ചെയ്തതിനാണ് കേസ്. വനിത മജിസ്ട്രേറ്റ് സിജെ എമ്മിന് നൽകിയ പരാതി പൊലീസിന് കൈമാറുകയായിരുന്നു.\nകഴിഞ്ഞ ദിവസമാണ് ഒരു സാക്ഷിയെ ഭീഷണിപ്പെടുത്തുന്നതുമായി ബന്ധപ്പെട്ട സംഭവത്തില് വഞ്ചിയൂര് കോടതിയില് അഭിഭാഷകരും ജഡ്ജിയും തമ്മില് അസ്വാരസ്യങ്ങളുണ്ടാകുകയും അനിഷ്ടസംഭവങ്ങള് അരങ്ങേറുകയും ചെയ്തത്. ഈ സംഭവത്തിലാണ് പ്രതിഷേധവുമായി ഇപ്പോള് ജില്ലാ ജഡ്ജിമാരുടെ സംഘടന സംസ്ഥാന വ്യാപകമായി രംഗത്തുവന്നിരിക്കുന്നത്.\nവഞ്ചിയൂര് കോടതിയിലുണ്ടായ സംഭവം ജുഡിഷ്യറിയുടെ മനോവീര്യം തകര്‍ക്കുന്നതാണെന്ന് ജില്ലാ ജഡ്ജിമാരുടെ സംഘടന ഹൈക്കോടതിക്ക് നല്‍കിയ കത്തില് പറയുന്നു. ഇത്തരം സംഭവങ്ങള് ഒരിക്കലും അനുവദിച്ചുകൊടുക്കാന് പാടില്ല. അതുകൊണ്ട് പ്രശ്നം എന്താണെന്ന് പരിശോധിച്ച് ഹൈക്കോടതി ഈ വിഷയത്തില് ഇടപെടണമെന്നും കത്തില് ആവശ്യപ്പെട്ടിട്ടുണ്ട്. ഹൈക്കോടതിക്ക് കീഴെയുള്ള കോടതികളിലെ ജഡ്ജിമാരുടെ സംഘടനയാണ് കേരള ജുഡിഷ്യല് ഓഫീസേഴ്സ് അസോസിയേഷന്.\nTags: അഭിഭാഷകര്‍ക്കെതിരെ ജഡ്ജിമാര് രംഗത്ത്വഞ്ചിയൂര് കോടതിയിലെ സംഭവം; ഹൈക്കോടതി സ്വമേധയാ കേസെടുത്തു\nമെട്രോ റെയില് നിലവാരം നിശ്ചയിക്കാന് ശ്രീധരന് അധ്യക്ഷനായി പുതിയ സമിതി രൂപം നല്‍കി\nവിഎസിന് പകരം പാര്‍ട്ടി കോണ്‍ഗ്രസ് പതാക ഉയര്‍ത്തുന്നത് തെലുങ്കാന സായുധ സമരസേനാനി  മല്ലു സ്വരാജ്യം


അനധികൃത മണ്ണ് ഖനനം പിടികൂടി :: Janmabhumi Daily\nഅനധികൃത മണ്ണ് ഖനനം പിടികൂടി\nWednesday 16 November 2016 9:37 pm IST\nമാള: മഠത്തുംപടി സ്‌കൂളിനു സമീപത്തു നിന്നും അനധികൃതമായി മണ്ണ് ഖനനം നടത്തിയ ഒരു ജെസിബിയും2ടിപ്പര് ലോറികളും മാള പോലീസ് പിടികൂടി. സിഐ വി റോയിയുടെ നിര്‍ദ്ദേശപ്രകാരം എസ്‌ഐ കെ ശ്രീജിത്തിന്റെ നേതൃത്വത്തിലുള്ള സംഘമാണ് വാഹനങ്ങള് പിടികൂടിയത്. പ്രദേശത്ത് വ്യാപകമായി അനധികൃത മണ്ണ് ഖനനം നടക്കുന്നുവെന്ന പരാതിയെ തുടര്‍ന്ന് പോലീസ് നിരീക്ഷണം ശക്തമാക്കിയിരുന്നു.\nതൊടുപുഴയില് മണ്ണ് ഖനനം\nഅനധികൃത മണ്ണ് കടത്ത്; ലോറികളും ജെസിബിയും പിടികൂടി\nപാറമടയുടെ മറവില് മണ്ണ് ഖനനം; ഭീതിയോടെ പ്രദേശവാസികള്\nമൂന്നാറില് ഹോസ്റ്റല് നിര്‍മ്മാണത്തിന്റെ മറവില് മണ്ണ് ഖനനം\nഇഷ്ടികക്കളങ്ങളുടെ മറവില് അനധികൃത കരിമണല് ഖനനം


ദളിതരും പിന്നോക്കക്കാരും എന്തുകൊണ്ട് ബി.ജെ.പിയിലേക്ക് പോകുന്നു? അഭിമുഖം/കെ. വേണു\n29 Feb 2016 6:17 PM GMT\n1970-കള് മുതല് നക്‌സലൈറ്റ് പ്രസ്ഥാനത്തിന്റെ ഭാഗമായും വിചാരണതടവുകാരനായും വിദ്യാര്‍ത്ഥിയായിരിക്കുമ്പോഴേ എഴുത്തുകാരനായുമെല്ലാം തിളങ്ങിയ വ്യക്തിത്വം. വസന്തത്തിന്റെ ഇടിമുഴക്കങ്ങളില് നിന്ന് മാറി ജനാധിപത്യത്തില് അഭയം കണ്ടെത്തിയ, ഇന്നിന്റെ ജനാധിപത്യബദലുകളില് വിശ്വാസമര്‍പ്പിക്കുന്ന രാഷ്ട്രീയപ്രവര്‍ത്തകന്. എഴുത്തുകാരന്, രാഷ്ട്രീയനിരീക്ഷകന്, ആക്ടിവിസ്റ്റ് എന്നീ നിലകളിലെല്ലാം അറിയുന്ന കെ.വേണു ഇന്നത്തെ വര്‍ത്തമാനകാല ജനാധിപത്യത്തെ, ദളിത്-സംവരണ വിഷയങ്ങളെ, രാഷ്ട്രീയ സാഹചര്യങ്ങളെ വിശകലനം ചെയ്യുന്നു. അദ്ദേഹവുമായുള്ള അഭിമുഖത്തില് നിന്ന്.\nചോദ്യം: ജെ.എന്.യു രാജ്യദ്രോഹികളുടെ കൂടാരമാണെന്നാണ് കേന്ദ്രസര്‍ക്കാരിന്റെ വാദം? ജെ.എന്.യുവിലെ സംഭവവികാസങ്ങളെ എങ്ങനെ കാണുന്നു ?\nവേണു: മോദി സര്‍ക്കാറിന്റെ പൊതുവായ ഫാസിസ്റ്റ് സമീപനത്തിന്റെ ഭാഗം തന്നെയാണത്. പക്ഷേ ജെ.എന്.യു വിഷയത്തെ മറ്റൊരു വിധത്തില് പരിഗണിക്കേണ്ടതുണ്ട്. ഇന്ത്യയിലെ ഏറ്റവും ഉയര്‍ന്ന വിദ്യാഭ്യാസ സ്ഥാപനം, ലോകനിലവാരത്തിലുള്ള ശ്രദ്ധിക്കപ്പെടുന്ന സ്ഥാപനം. ഇവിടെ വളരെക്കാലമായിട്ട് ഇടതുപക്ഷ, തീവ്രഇടതുപക്ഷ രാഷ്ട്രീയത്തിന്റെ ആധിപത്യമാണ് നിലനില്‍ക്കുന്നത്.\nഅതുകൊണ്ടുതന്നെ ജെ.എന്.യുവിന്റെ ആ അവസ്ഥയെ ഒന്ന് മാറ്റിയെടുക്കാനുള്ളൊരു ആസൂത്രണം കൂടി ഇതിലുണ്ടെന്ന് കാണാന് കഴിയും. എ.ബി.വി.പിയെ ഉപയോഗിച്ച് ഇപ്പോള് അവിടെ നിലനില്‍ക്കുന്ന അന്തരീക്ഷത്തെ മാറ്റിയെടുക്കാനുള്ള തന്ത്രം. അതിനുപയോഗിക്കാവുന്ന ഒരു ഉപാധി എന്ന നിലയിലാണ് ദേശദ്രോഹം കൊണ്ടുവന്നത്.\nഅഫ്‌സല് ഗുരുവിന്റെ സംഭവം അതിനൊരു നിമിത്തമായിയെന്നു മാത്രം. പക്ഷേ അതിപ്പോ അവര്‍ക്ക് മണ്ടത്തരം പറ്റിയിരിക്കുകയാണ്. വേണ്ടത്ര തെളിവുകളൊന്നും ഹാജരാക്കാനും പറ്റുന്നില്ല.\nഅവര്‍ക്ക് അഫ്‌സല് ഗുരു സംഭവം അത്ര ശക്തമായി ഉപയോഗിക്കാന് പറ്റില്ല. കാശ്മീരില് എന്താണ് സംഭവിക്കുന്നത്. അവിടെ പി.ഡി.പിയുമായി ചേര്‍ന്ന് ബി.ജെ.പി ഭരിക്കുന്നു. ആദ്യം മുതലേ അഫ്‌സല് ഗുരുവിന്റെ കാര്യത്തില് അവരുടെ നിലപാടെന്താണ്. ആ വിഷയത്തില് അത്രയും അനുകൂലമായി നിലപാടെടുക്കുന്ന ആളുകളുടെ കൂടെ ചേര്‍ന്ന് അവരെ കെട്ടിപ്പിടിച്ചാണ് ഭരണം നടത്തുന്നത്. അങ്ങനെയുള്ള ആളുകള് ആ വിഷയം ഉപയോഗിക്കുന്നുവെന്നു പറഞ്ഞാല്... അതൊന്നുമല്ല വിഷയം. രാജ്യദ്രോഹവും ദേശാഭിമാനവും ഉയര്‍ത്തിപ്പിടിക്കുകയല്ല വിഷയം. ജെ.എന്.യുവിനെ പൊളിക്കുകയാണ് വിഷയം. ഇപ്പോള് അത് തിരിച്ചടിക്കുന്നുവെന്നു മാത്രം.\nചോദ്യം: ഹൈദരാബാദിലെ സംഭവത്തെയും അതുമായി കൂട്ടിവായിക്കാവുന്നതല്ലേ ?\nവേണു: ഹൈദരാബാദില് മറ്റൊരു തരത്തിലാണ് ആ വിഷയം വരുന്നത്. രോഹിത് വെമുലയുടെ മരണമെന്ന് പറയുന്നതാണ് വലിയസംഭവമായി മാറിയത്. അതോടെയാണ് എല്ലാം മാറിമറിഞ്ഞത്. എ.ബി.വി.പിയുടെ ഇടപെടലും അവിടെയുണ്ട്. പക്ഷേ പൊതുവായി ഭരണത്തിലിരിക്കുന്ന പാര്‍ട്ടിയുടെ പോഷകസംഘടനകള് തന്നെയല്ലേ അവിടെയും രംഗത്തുവരുന്നത്. പട്യാല കോടതിയിലും അങ്ങനെ തന്നെ.\nചോദ്യം: ആകെകൂടിയെടുത്താല് ഒരു അതിദേശീയതാ നാസി മോഡല് ഭരണവാഴ്ചയിലേക്കല്ലേ ഈ പോക്ക് ?\nവേണു: അത് പക്ഷേ അവര്‍ക്ക് അത്ര എളുപ്പമൊന്നുമല്ല. ആ രീതിയിലുള്ള അന്തരീക്ഷം ഇവിടെയില്ല. ഹിറ്റ് ലര് മോഡലിലേക്ക് പോകാന് ഇവിടത്തെ ഹിന്ദു ഫാസിസ്റ്റുകള്‍ക്ക് കഴിയുകയുമില്ല. പ്രത്യേകിച്ച് വര്‍ണ്ണജാതി വ്യവസ്ഥയും മറ്റ് മതസമൂഹങ്ങളും ഉള്ളതുകൊണ്ടുതന്നെ അതത്ര എളുപ്പമല്ല. അവര് എത്ര ശ്രമിക്കുന്നുണ്ടെങ്കില് കൂടിയും, അന്ധമായ ഒരു മതദേശീയതാവാദം വളര്‍ത്തിക്കൊണ്ടുവരാനുള്ള അന്തരീക്ഷം ഇല്ല തന്നെ.\nചോദ്യം: പക്ഷേ ജാട്ട് സംവരണ വിഷയത്തിലും പട്ടേല് വിഷയത്തിലും അവരെ പ്രീണിപ്പിച്ച് കൂടെക്കൂട്ടുക എന്ന നയവും അവര്‍ക്കുണ്ട്. സമ്മര്‍ദ്ദ ഗ്രൂപ്പുകളെ സൃഷ്ടിക്കുക എന്ന നയം. കേരളത്തിലാണെങ്കില് എസ്.എന്.ഡി.പി യോഗത്തെ കൂട്ടുചേര്‍ക്കാനുള്ള ശ്രമവുമുണ്ട്. അതെത്രത്തോളം ഫലവത്താകും?\nവേണു: അതത്ര എളുപ്പമല്ല ഇവിടെ. കേരളത്തില് നടക്കുന്നതുപോലെ ബീഹാറിലും യു.പിയിലും സാധിക്കുന്നില്ലല്ലോ. പിന്നോക്ക ദളിത് വിഭാഗങ്ങള് സ്വതന്ത്രമായ രാഷ്ട്രീയ സമീപനം സ്വീകരിക്കുന്നതുതന്നെ കാരണം. സ്വത്വരാഷ്ട്രീയവുമൊക്കെയാണ് അവിടെയുള്ളത്. ഹൈന്ദവ ഏകീകരണത്തെ തടുത്തു നിറുത്തുന്നത് പിന്നോക്ക ദളിത് വിഭാഗങ്ങളാണ്. അതാണ് ഇന്ത്യയുടെ സവിശേഷത. ഹൈന്ദവ ഏകീകരണം എന്നുള്ളത് ബി.ജെ.പി എത്ര ആഗ്രഹിച്ചാലും നടക്കാന് കഴിയാത്ത വിധം വര്‍ണ്ണജാതി ഘടനയുടെ വിഭജനപ്രക്രിയ അത്ര സങ്കീര്‍ണ്ണമാണ്. അവരുടെ ലക്ഷ്യങ്ങള് നേടുന്നതിന് തടസ്സമായി നില്‍ക്കുന്നതും അതാണ്. യു.പിയില് അതൊരളവ് വരെ അസാധ്യമാണ്. മുലായംസിംഗ് യാദവും മായാവതിയും ഒന്നിക്കുന്നില്ല എന്നതുകൊണ്ടാണ്, അല്ലെങ്കില് വളരെ ഈസിയാണ് അവിടെ. അപ്പോള് ബി.ജെ.പി ഒന്നുമല്ല അവിടെ. ബാബറി മസ്ജിദ് തകര്‍ത്തതിനുശേഷമുള്ള തിരഞ്ഞെടുപ്പില് മുലായംസിംഗും മായാവതിയും ഒരുമിച്ചു നിന്നിരുന്നു.\nഇപ്പോള് അത്ര പ്രകടമായ ഒരു രാഷ്ട്രീയാന്തരീക്ഷമല്ല. മുസ്‌ളിം വിഭാഗം രണ്ടുകൂട്ടരുടെയും കൂടെ നില്‍ക്കുകയാണ് ചെയ്യുന്നത്. മുലായത്തിന്റേത് യാദവപാര്‍ട്ടിയാണ്. ഇവിടത്തെ എസ്.എന്.ഡി.പി പോലെ. മായാവതിയുടേത് ദളിത് പാര്‍ട്ടി. മുസ്ലീങ്ങള് രണ്ടുകൂട്ടരുടെയും കൂടെ നില്‍ക്കും. അതുവഴി ഹൈന്ദവ ഏകീകരണം സാധ്യമാകുന്നില്ല എന്നുളളതാണ്. കേരളത്തില് പക്ഷേ എസ്.എന്.ഡി.പിയെ കൂട്ടാന് കഴിയുന്നതിനു പിന്നില് മറ്റ് ചില ഘടകങ്ങളുണ്ട്. അത് ഇവിടത്തെ മാത്രം വിഷയങ്ങളാണ്.\nചോദ്യം: ബി.ജെ.പിക്ക് അത് ഗുണം ചെയ്യില്ലേ ?\nവേണു: കുറച്ചൊക്കെ കിട്ടും. പക്ഷേ വലിയഗുണം കിട്ടില്ല. കാരണം ഇപ്പോഴും കേരളത്തിലെ പിന്നോക്ക ദളിത് വിഭാഗങ്ങളില് അധികം കമ്മ്യൂണിസ്റ്റുകാരുടെ ഒപ്പമാണ് നില്‍ക്കുന്നത്. അവരുടെ സമീപനത്തിലുണ്ടായിരുന്ന ചില വിഷയങ്ങളാണ് കെ.പി.എം.എസില് നിന്നൊക്കെ ഒരു വിഭാഗം പോകാനിടയാക്കിയത്. കാരണം കമ്മ്യൂണിസ്റ്റുകാര് ഇവിടെ ചെയ്തതെന്തെന്നുവച്ചാല് ദളിത് വിഭാഗങ്ങളുടെ ഇടയിലേക്ക് അംബേദ്ക്കര് രാഷ്ട്രീയം കടന്നുചെല്ലാനനുവദിച്ചില്ല.\nഅംബേദ്കര് ബ്രീട്ടീഷ് ഏജന്റാണെന്ന് മുദ്രകുത്തുന്ന ഒരു രാഷ്ട്രീയമാണിവിടെ കൊണ്ടുവന്നത്. അംബേദ്ക്കറുടെ രാഷ്ട്രീയം എന്താണെന്നുള്ളത് അവതരിപ്പിക്കാന് തുടങ്ങിയത് ഞങ്ങളാണ്. നക്‌സലൈറ്റ് മൂവ്‌മെന്റിന്റെ ഭാഗമായൊക്കെ. അതേത്തുടര്‍ന്ന് ഇപ്പോള് ദളിത് വിഭാഗങ്ങളുടെ ഇടയില് ഉയര്‍ന്നുവന്നിട്ടുള്ള ചെറുപ്പക്കാരായ ബുദ്ധിജീവികളൊക്കെ അതിന്റെ സാധ്യത തിരിച്ചറിയുന്നുണ്ട്.\nഅതിലൂടെ കമ്മ്യൂണിസ്റ്റുകാര് തങ്ങളെ വഞ്ചിക്കുകയായിരുന്നുവെന്ന തിരിച്ചറിവ് ദളിതരുടെ ഇടയിലുണ്ടായി. സി.പി.ഐയുടെ കൂടെ നിന്നിരുന്ന കെ.പി.എം.എസില് പിളര്‍പ്പുണ്ടായത് അങ്ങനെയാണ്. വലിയൊരു വിഭാഗം അവര്‍ക്കെതിരായി. ടി.വി. ബാബു സി.പി.ഐക്കാരനായിരുന്നു. പുന്നല ശ്രീകുമാര് കോണ്‍ഗ്രസിലേക്ക് പോയി. മാറാതെ നിന്ന വിഭാഗമാണ് ബി.ജെ.പിയുടെ കൂടെ പോയത്. അതിപ്പോ ഞാനറിയുന്നത് അതവര്‍ക്ക് ഗുണം ചെയ്തിട്ടില്ല എന്നാണ്. ബാബുവിന്റെ കൂടെയുള്ള വിഭാഗം തിരിച്ച് ശ്രീകുമാറിന്റെ ഭാഗത്തേക്ക് പോയിരിക്കുകയാണ്. കമ്മ്യൂണിസ്റ്റ് രാഷ്ടീയം പറഞ്ഞിട്ട് ബി.ജെ.പിയിലേക്ക് പോകുക എന്നു പറഞ്ഞാല്... അതിപ്പോ ഞാന് പറയുന്നത് കമ്മ്യൂണിസ്റ്റുകാര് തന്നെ ചെയ്ത ഒരു തെറ്റായ സമീപനത്തിന്റെ ഫലമായിട്ടാണ് ദളിതരുടെ ഇടയില് നിന്ന് ബി.ജെ.പിയിലേക്ക് ഒരു വിഭാഗം പോകാനിടയായതെന്നാണ്.\nഅതുപോലെ തന്നെ എസ്.എന്.ഡി.പിയുടെ കാര്യത്തിലും സംഭവിക്കുന്നുണ്ട്. കമ്മ്യൂണിസ്റ്റ് പാര്‍ട്ടി രൂപീകരിക്കുന്ന സമയത്ത് 39-ല്, അന്ന് തീരുമാനിക്കുന്നത് എസ്.എന്.ഡി.പിയുടെ ഉള്ളില് കയറിച്ചെല്ലാനാണ്. ജാതി രാഷ്ട്രീയം എന്നത് വിട്ടിട്ട് വര്‍ഗ്ഗരാഷ്ട്രീയം ഉയര്‍ത്തിപ്പിടിക്കുക എന്നാണ്. ഈ തൊഴിലാളികളെയൊക്കെ തന്നെ വര്‍ഗ്ഗപരമായി തന്നെ അവര് സംഘടിപ്പിച്ചു. നല്ല കാര്യം തന്നെ.\nകാരണം അടിമത്ത അവസ്ഥയിലുളള ആളുകളെ അവകാശബോധമുള്ളവരാക്കി മാറ്റുന്നതില് കമ്മ്യൂണിസ്റ്റുകാര് നല്ല പങ്കുവഹിച്ചു. ദളിതരുടെ ഇടയിലും അങ്ങനെ തന്നെ. പക്ഷേ പിന്നെ അവരെ പാര്‍ട്ടിയിലേക്ക് കൊണ്ടുപോകുന്നതൊക്കെ തന്നെ ശ്രീനാരായണ പ്രസ്ഥാനത്തെകുറിച്ച് അവമതിപ്പുണ്ടാക്കിക്കൊണ്ടാണ്. കുമാരനാശാന് ബ്രീട്ടിഷ് ചക്രവര്‍ത്തിയുടെ കൈയില് നിന്ന് പട്ടും വളയും വാങ്ങി, നാരായണഗുരുവിന്റെ രാഷ്ട്രീയം ബൂര്‍ഷ്വാ രാഷ്ട്രീയമാണ് എന്നൊക്കെ പറഞ്ഞാണ് പഠിപ്പിച്ചത്. അതുവഴി എസ്.എന്.ഡി.പിയുടെ സ്വാഭാവികമായ വികാസം, രാഷ്ട്രീയ അധികാരത്തിന്റെ വികാസം സാധ്യമാകാതെയായി. ഒരു സാംസ്‌കാരിക സംഘടന പോലെയായി അത്. അതിപ്പോള് അവര് തിരിച്ചറിയുന്നു.\nയു.പിയില് 90-കളില് ബാബറി മസ്ജിദ് സംഭവത്തിനുശേഷം മുലായം സിംഗ് യാദവ് അധികാരത്തിലെത്തുന്നതോടെ ആ യു.പി മോഡല് കേരളത്തില് ആവര്‍ത്തിക്കണമെന്ന് പറഞ്ഞ് എസ്.എന്.ഡി.പിയും രംഗത്തെത്തി. അപ്പോള് അവരും തിരിച്ചറിയുന്നു കമ്മ്യൂണിസ്റ്റുകാര് വഹിച്ച പങ്ക്. അങ്ങനെയുള്ള നെഗറ്റീവ് ഇംപാക്ട് പിന്നോക്ക വിഭാഗങ്ങള്‍ക്കിടയില് ഉണ്ടായി. പുരോഗമനപരമെന്ന് തോന്നിക്കാവുന്ന റോളാണ് വഹിച്ചതെങ്കിലും ജാതിരാഷ്ട്രീയവുമായി ബന്ധപ്പെട്ടു നോക്കുമ്പോള് റോള് നെഗറ്റീവായി മാറി. അതിന്റെ പ്രത്യാഘാതങ്ങളാണ് ഈ കാണുന്നത്. അതുകൊണ്ടാണ് വെള്ളാപ്പള്ളി അധികാര രാഷ്ട്രീയത്തില് വരണം എന്ന പറഞ്ഞ് പലതരം കളികള് നടത്തുന്ന കൂട്ടത്തില് ബി.ജെ.പിയുമായും ഒന്നു ശ്രമിച്ച് നോക്കുന്നത്. അതേസമയം യു.പിയിലും ബീഹാറിലും അവിടെ പിന്നോക്കക്കാര്‍ക്കിടയില് ലോഹ്യ രാഷ്ട്രീയമാണ്. മുലായം, ലാലു തുടങ്ങിയവര് സോഷ്യലിസ്റ്റുകളാണ്. കൃത്യമായ രാഷ്ട്രീയ നിലപാട് അവര്‍ക്കുണ്ട്.\nചോദ്യം: ഇന്ത്യന് ജാതിവ്യവസ്ഥയെ നിര്‍വചിക്കാനാവാത്തതാണ് ഇടതുപക്ഷ പരാജയത്തിന് കാരണമെന്ന് ഒരു വാദമുണ്ട്. ഇപ്പോള് ശോഭാ യാത്ര നടത്തുക, സ്വത്വ രാഷ്ട്രീയ ബോധത്തെ പ്രീണിപ്പിക്കുക ഒക്കെ ചെയ്യുകയാണ് സി.പി.എം. ഇടതുപക്ഷത്തിന്റെ ഈ മാറ്റത്തെ എങ്ങനെ കാണുന്നു ?\nവേണു: കമ്മ്യൂണിസ്റ്റ് പാര്‍ട്ടി നേരിടുന്ന വിഷയം, അത് ശരിക്കും ഒരു തിരഞ്ഞെടുപ്പ് രാഷ്ട്രീയ പാര്‍ട്ടിയായി മാറിയെന്നുള്ളതാണ്. അവരിപ്പോള് അധികാര പാര്‍ട്ടിയാണ്. അധികാരം കൈയാളാന് വേണ്ടി വോട്ടുബാങ്ക് രാഷ്ട്രീയം എന്ന നിലയ്ക്ക് തന്നെ അതിനെ കണ്ടാല് മതി. കോണ്‍ഗ്രസോ മറ്റ് രാഷ്ട്രീയ പാര്‍ട്ടികളോ പോലെ തന്നെയുള്ള അവസ്ഥയിലേക്ക് അത് മാറിയിരിക്കുന്നു. വോട്ടുനേടാനുള്ള ഏതു മാര്‍ഗ്ഗവും തേടാം എന്ന നിലയിലായി. പിന്നെ അവിടെ സിദ്ധാന്തങ്ങള്‍ക്കോ മറ്റ് കാര്യങ്ങള്‍ക്കോ പ്രസക്തിയില്ല.\nഅപ്പോള് സൈദ്ധാന്തികമായി ചിലതൊക്കെ പുറമേ പറയുമെങ്കിലും ഏറ്റവും അടിസ്ഥാനപരമായി ഒരു സാമൂഹികവിഭാഗത്തെ അടുപ്പിക്കുക എന്നുള്ളതാണ്. ഹിന്ദുസമൂഹത്തില് നിന്ന് പിന്നോക്ക ജനവിഭാഗങ്ങളിലെ നല്ലൊരു വിഭാഗം ബി.ജെ.പിയിലേക്ക് പോകുന്നു. ഇത് കാണുമ്പോഴാണ് അവരെ കൂടെ നിറുത്താന് ശോഭായാത്ര, ശബരിമലയാത്ര, അമ്പല കമ്മിറ്റികള് എന്നിവയെയൊക്കെ ആശ്രയിക്കേണ്ട ഗതികേടിലേക്ക് വരുന്നത്. അതുപോലെതന്നെ ഇത്തരം കാര്യങ്ങളില് പരസ്യമായി ഇടപെടുകയും അഭിപ്രായം പറയുകയും ചെയ്യുന്ന ആളുകളെപ്പോലും തള്ളിപ്പറയുന്ന അവസ്ഥയുമുണ്ട്. സോഷ്യല് മീഡിയയില് അങ്ങനെയൊക്കെയുള്ള റിപ്പോര്‍ട്ടുകള് കാണാം. ഒരു പ്രശ്‌നമുന്നയിക്കുന്നതിന്റെ പേരില് ഭീഷണിപ്പെടുത്തുന്ന ആളുകളുമുണ്ട്.\nചോദ്യം: പണ്ട് രണ്ട് വിഭാഗങ്ങള് പാര്‍ട്ടിയിലുണ്ടായിരുന്നു. ജനകീയനേതാക്കളും ബുദ്ധികേന്ദ്രങ്ങളും. സമകാലിക കാലഘട്ടത്തില് ഇത്തരം ബുദ്ധിജീവികള് കുറ്റിയറ്റ നിലയിലാണ്. അതിനാല് സങ്കീര്‍ണ്ണമായ പ്രശ്‌നങ്ങളെ നിര്‍വചിക്കാനാവുന്നില്ലെന്ന ആക്ഷേപവും പാര്‍ട്ടിയിലുണ്ട്. ?\nവേണു: അതുണ്ട്. ഇ.എം.എസൊക്കെ ഉള്ളപ്പോള് എല്ലാകാര്യങ്ങളിലും വ്യാഖ്യാനം നല്‍കും. മഅദനിയെ ഗാന്ധിയായിട്ടൊക്കെ ഉപമിക്കുന്നതു വരെയൊക്കെ ഇ.എം.എസ് പോയിട്ടുണ്ട്. രാഷ്ട്രീയം ഇതൊക്കെ തന്നെ. ഇ.എം.എസിന്റെ കാലത്തു നിന്നു തുടങ്ങി വച്ചതാണിതൊക്കെ. ഏതുസമുദായത്തെ വേണമെങ്കിലും, വിഭാഗത്തെ വേണമെങ്കിലും കൂടെക്കൂട്ടാം. പക്ഷേ സൈദ്ധാന്തികമായി വ്യാഖ്യാനം നല്‍കാന് ഇ.എം.എസിന് കഴിഞ്ഞിരുന്നു. ഇപ്പോള് അതിനാളില്ല. ഈ രാഷ്ട്രീയം മാറാന് തുടങ്ങിയിട്ട് 30-40 വര്‍ഷമായി. വെറും അധികാര രാഷ്ട്രീയത്തിലേക്ക്, അധികാരപാര്‍ട്ടിയായി മാറാന് തുടങ്ങിയത് 70-കള് മുതല്‍ക്കാണ്. കൂടുതല് കൂടുതല് അധ:പതിച്ചുകൊണ്ടിരിക്കുന്നു എന്നേ പറയാന് പറ്റൂ. യാതൊരു തത്വദീക്ഷയും ഇന്ന് അവര്‍ക്ക് ആവശ്യമില്ല.\nചോദ്യം: ദളിതുകളോടുള്ള സമീപനത്തില് അത് കേന്ദ്രത്തിലായാലും കേരളത്തിലായാലും സമീപനത്തില് ഇന്നും മാറ്റമൊന്നുമില്ല. ഇക്കാലഘട്ടത്തില് അവര്‍ക്കെങ്ങനെ ഈ പ്രശ്‌നങ്ങളെ അതിജീവിക്കാനാവും ?\nവേണു: ദളിതുകള്‍ക്ക് ദളിത് രാഷ്ട്രീയത്തിലൂടെയേ പ്രശ്‌നങ്ങളെ അതിജീവിക്കാനാവൂ. അംബേദ്കര് രാഷ്ട്രീയം തിരിച്ചറിയുക, ആ പ്രവണത വളര്‍ന്നു വന്നിട്ടുണ്ട്. കേരളത്തിലും ദളിത് വിഭാഗങ്ങള്‍ക്കിടയില് അത് തിരിച്ചറിയുന്ന ആളുകള് ഉയര്‍ന്നുവന്നിട്ടുണ്ട്. പക്ഷേ സംഘടിക്കാനാവുന്നില്ല എന്നേയുള്ളൂ. അഖിലേന്ത്യാതലത്തിലുമതേ. കമ്മ്യൂണിസ്റ്റുകാരെ ആശ്രയിച്ചു മാത്രമല്ല തങ്ങള്‍ക്കെന്തെങ്കിലും ചെയ്യാനാവുക എന്ന ചിന്തയൊക്കെ അവര്‍ക്കിടയിലുണ്ടായിട്ടുണ്ട്.\nഅംബേദ്കര് ചൂണ്ടിക്കാണിച്ചിരുന്ന ഒരു രാഷ്ട്രീയമുണ്ട്. അതായത് തങ്ങളുടെ രാഷ്ട്രീയ അധികാരത്തിന്റെ പങ്കാളിത്തം പിടിച്ചുപറ്റുകയെന്നത്. ആ രീതിയില് സംഘടിച്ചു വരാനവര്‍ക്ക് കഴിയാതെ വരുന്നുണ്ട്. യു.പിയില് മായാവതിയുടെ പാര്‍ട്ടിക്കു മാത്രമാണതിന് കഴിഞ്ഞത്. ദളിതര് അധികാരം പിടിച്ചുപറ്റുകയെന്നത് വലിയ കാര്യമാണ്. പലരും മായാവതിയെ വ്യക്തിപരമായി കുറ്റപ്പടുത്തുമ്പോള് വ്യക്തിപരമായി ഞാനതിനെതിരാണ്. പണ്ട് കാന്‍ഷിറാം പറഞ്ഞ ഒരു കാര്യമുണ്ട്. അയാള്‍ക്ക് മായാവതിയെ തന്നെ മുഖ്യമന്ത്രിയാക്കണമെന്ന് നിര്‍ബന്ധമുണ്ടായിരുന്നു. കാന്‍ഷിറാമാണ് ആ പാര്‍ട്ടിയുണ്ടാക്കിയത്. കാന്‍ഷിറാം പറഞ്ഞ പോയിന്റ് എന്താണെന്ന് വച്ചാല് യു.പി 30 ശതമാനം ബ്രാഹ്മണരുള്ള സംസ്ഥാനമാണ്. ആ ബ്രാഹ്മണര് സമ്പന്നരൊന്നുമല്ല. അവിടെ റെയില്‍വേ സ്റ്റേഷനില് റിക്ഷാ വലിക്കുന്നതുവരെ കുടുമവച്ച ബ്രാഹ്മണരാണ്. പക്ഷേ അങ്ങനെയുള്ള ബ്രാഹ്മണസമൂഹത്തില് മനുസ്മൃതി പറയുന്ന ചണ്ഡാല സ്ത്രീ മുഖ്യമന്ത്രിയാകുക എന്നത് കാന്‍ഷിറാമിന്റെ വാശിയായിരുന്നു. ചരിത്രത്തിന്റെ പകപോക്കല് കൂടിയായിരുന്നു അത്.\nമായാവതിയൊക്കെ മുഖ്യമന്ത്രിയായ സമയത്ത് ഇവിടെ പലരും, കമ്മ്യൂണിസ്റ്റുകാരൊക്കെ പറയുന്നത് മായാവതിയുടെ വിവരം, അഴിമതി എന്നിവയെക്കുറിച്ചായിരുന്നു. കേരളത്തില് ദളിതുകളെ സംഘടിപ്പിച്ച് ട്രേഡ് യൂണിയന് ഉണ്ടാക്കിയ കമ്മ്യൂണിസ്റ്റുകാര് ചെയ്തതിനേക്കാള് വലിയ സാമൂഹിക മാറ്റമാണവിടെ ഉണ്ടായത്. മായാവതി അധികാരമേല്‍ക്കുന്നതിന് മുമ്പ് ഗ്രാമങ്ങളിലൊക്കെ ചെന്നാല് ദളിതരൊക്കെ ഒരു അധികാരവുമില്ലാതെ പുറമ്പോക്കിലായിരുന്നു കഴിഞ്ഞിരുന്നത്. ഒരു വില്ലേജ് ഓഫീസില് കയറി ചെല്ലുക, പൊലീസ് സ്റ്റേഷനില് കയറിച്ചെല്ലുക എന്നതുപോലും അനുവദിക്കാത്ത മേധാവിത്വമായിരുന്നു അവിടെ. മായാവതി അധികാരത്തില് വന്നതോടെ സ്ഥിതിയാകെ മാറി.\nബി.എസ്.പിയുടെ ബ്രാഞ്ച് സെക്രട്ടറിക്ക് ചുമ്മാ കസേര വലിച്ചിട്ട് എസ്.ഐയ്ക്ക് മുന്നിലൊക്കെ ഇരിക്കാമെന്നായി. അതാണ് അംബേദ്കര് പറഞ്ഞ വളരെ കറക്ടായ കാര്യം. ജാതി വ്യവസ്ഥ ഇല്ലാതാവണമെങ്കില് അധികാരത്തില് വരണം. അധികാരത്തില് നിന്നാണ് അവര് അകറ്റപ്പെട്ടത്. ഇവിടെ ആ ആശയം കമ്മ്യൂണിസ്റ്റുകാര് ദളിതര്‍ക്ക് നല്‍കിയില്ല. കെ.പി.എം.എസിന്റെ പിന്നില് 10 ലക്ഷത്തെയും 15 ലക്ഷത്തെയും അണിനിരത്താന് പറ്റും. പക്ഷേ അവര്‍ക്ക് യാതൊന്നുമില്ല. അതല്ല വിഷയം, അധികാര പങ്കാളിത്തം, അധികാരത്തില് മറ്റുള്ളവര്‍ക്ക് ഒപ്പമെത്തുക അതാണ് കാര്യം.\nഇന്ത്യയിലൊക്കെ ഉണ്ടായിക്കഴിഞ്ഞു ആ മാറ്റം. ആ മാറ്റം ബീഹാറിലൊക്കെ പ്രകടമാണ്. ഇന്ന് ദളിതര് ഉറച്ചുനിന്ന് പോരാടാന് തയ്യാറാണ്. അവര്‍ക്ക് കൃത്യമായ രാഷ്ട്രീയം അറിയാം. അതിന് കൃത്യമായ പ്രയോഗമുണ്ടവര്‍ക്ക്. മനുവാദി രാഷ്ട്രീയമെന്നാണ് അവര് അതിന് പറയുക. മനുസ്മൃതിയുടെ രാഷ്ട്രീയം. തങ്ങള് ഒഴിച്ച് ബാക്കിയെല്ലാവരും മനുവാദി രാഷ്ട്രീയക്കാരാണെന്നാണ് അവര് പറയുക. ബി.ജെ.പി മുതല് കമ്മ്യൂണിസ്റ്റ്, നക്‌സലൈറ്റ് വരെയുള്ളവരെല്ലാം മനുവാദി രാഷ്ട്രീയക്കാരാണെന്നാണ് കാന്‍ഷിറാമൊക്കെ പഠിപ്പിച്ചത്.\nചോദ്യം: പക്ഷേ ആദിവാസികള്‍ക്ക് ഇടയില് പ്രകടമായി നക്‌സലിസത്തോട് മമതയുണ്ടല്ലോ ? സമത്വത്തിന്റെ ബോധം സൃഷ്ടിക്കുന്നതുകൊണ്ടാണോ അത് ?\nവേണു: അത് ശരിയൊന്നുമല്ല. ബീഹാര് നിയമസഭയില് സി.പി.ഐക്ക് വലിയ പങ്കാളിത്തമുണ്ടായിരുന്നു. അവിഭക്ത കമ്മ്യൂണിസ്റ്റ് പാര്‍ട്ടി പിളര്‍ന്നപ്പോള് പോലും പങ്കാളിത്തമുണ്ടായിരുന്നു. അതിനിടയിലേക്ക് കടന്നുവന്നത് നക്‌സലൈറ്റുകളായിരുന്നു. ഭോജ്പുരിലൊക്കെ 8-9 സീറ്റുകളൊക്കെ അവര് നേടിയിരുന്നു. പാര്‍ലമെന്റ് മെമ്പറെയൊക്കെ കിട്ടിയിരുന്നു. പക്ഷേ ഇപ്പോഴത് മൂന്നു സീറ്റൊക്കെയായി. അത് കുറഞ്ഞു പോകുന്നതിന്റെ കാരണം ജാതി രാഷ്ട്രീയത്തെ നേരിടാന് അവര്‍ക്ക് ആവുന്നില്ല എന്നതാണ്. ഇപ്പോഴും അവര് പറയുന്നത് വര്‍ഗ്ഗ രാഷ്ട്രീയമാണ്.\nബസ്തറിലും ജാര്‍ഖണ്ഡിലുമൊക്കെ ആദിവാസികളുടെ കൂടെയാണ് മാവോയിസ്റ്റുകള് എന്നു പറയും. പക്ഷേ അവരെ സംബന്ധിച്ചിടത്തോളം ഒരു വിമോചന മേഖലയുണ്ടാക്കാനുള്ള അധികാരത്തിനുള്ള ഉപാധി മാത്രമാണ് ആദിവാസികള്. ആദിവാസികളുടെ സ്വത്വബോധത്തെ അംഗീകരിക്കാന് പോലും അവര് തയ്യാറല്ല. അപ്പോള് പിന്നെ ആദിവാസികള്‍ക്ക് വേണ്ടി നില്‍ക്കുന്നുവെന്ന് പറയുന്നതില് കാര്യമില്ല. ഇപ്പോഴും കമ്മ്യൂണിസ്റ്റിനും മാവോയിസ്റ്റിനും ദളിത് പ്രശ്‌നത്തിന്റെ സ്വത്വരാഷ്ട്രീയം അംഗീകരിക്കാനാവില്ല. അവരുടെ സിദ്ധാന്തം അത് അംഗീകരിക്കുന്നില്ല. അവര്‍ക്കത് വര്‍ഗ്ഗം മാത്രമാണ്. അതുകൊണ്ടാണ് പലരും ഇപ്പോള് ബി.ജെ.പിയിലേക്ക് പോകുന്നത്.\nചോദ്യം: മനസുകൊണ്ട് ബ്രാഹ്മണ്യത്തെ ബഹുമാനിക്കുന്ന പരമ്പരാഗത കീഴാളജീവിത ബോധത്തെയല്ലേ ബി.ജെ.പി അതിന് ഉപയോഗിക്കുന്നത് ?\nവേണു: അതെ, അത് നന്നായിട്ട് അവര് ഉപയോഗിക്കുന്നുണ്ട്. ദളിതരുടെ ഇടയിലൊക്കെ തന്നെ അത് പ്രകടമാണ്. പിന്നോക്കക്കാരിലാണത് കൂടുതല്. വെള്ളാപ്പള്ളി വീണത് അതിലാണ്. എസ്.എന്.ഡി.പി വളരുന്ന കാലഘട്ടത്തിലൊക്കെ ഞങ്ങളാണ് ഹിന്ദുക്കളെന്ന അഭിമാനബോധം അത് ഉണ്ടാക്കി തീര്‍ത്തു. അക്കാര്യത്തിലൊക്കെ ശ്രീനാരായണ ഗുരു അതിന്റെ നേതൃസ്ഥാനത്തൊന്നുമില്ല. പക്ഷേ ഉള്ളില് നിന്ന് ഉയര്‍ന്നുവന്ന ചെറുത്തുനില്‍പ്പിന്റെ രീതിയായിരുന്നു അത്. ഞങ്ങള് യഥാര്‍ത്ഥ ഹിന്ദുക്കള്. ഒരു വിവാഹ ചടങ്ങോ മരണചടങ്ങോ നടക്കുമ്പോള് തനി ബ്രാഹ്മണിക് പൂജകള്. ഇപ്പോള് നായന്മാരൊന്നും കാര്യമായി പൂജ നടത്താറില്ല. തനി സംസ്‌കൃത ശ്‌ളോകങ്ങളൊക്കെ ചൊല്ലിയാകും അത് നടത്തുക. അവര് ബി.ജെ.പിക്ക് അനുകൂലമാകും. പണ്ട് കമ്മ്യൂണിസ്റ്റുകാര്, ഇ.എം.എസും അതുപോലെയുള്ള നേതാക്കള് ഒളിവുകാലത്ത് ചെറ്റക്കുടിലിലൊക്കെ ജീവിച്ചുവെന്നതാണ് ദളിതര്‍ക്ക് അഭിമാനമായിരുന്നത്. ഇപ്പോള് അതൊക്കെ തിരിച്ചാണ്. ബി.ജെ.പിയുടെ നേതാക്കന്മാരൊക്കെയാണ് അവരുടെ ആ ബോധത്തില് കൂടെ ചേരുന്നത്.\nചോദ്യം: ഇപ്പോള് മുമ്പില്ലാത്ത വിധം സംവരണം ലഭിക്കുന്നവരുടെ പഠനത്തെ ചൊല്ലിയൊക്കെ ചര്‍ച്ചകള് ഉയരുന്നുണ്ട്. സംവരണം തന്നെ വേണ്ട എന്ന വാദം ഒരു വശത്തുനിന്നുയരുന്നു. മുന്നാക്കക്കാര്‍ക്ക് സംവരണം, ജാട്ട് സംവരണം, പട്ടേല് സംവരണം അങ്ങനെ സംവരണം തന്നെ അപ്രസക്തമാക്കുന്നു. എന്താണ് സംവരണത്തിന്റെ പ്രസക്തി ?\nവേണു: ഇന്ത്യയില് 80-കളില് ഗുജറാത്തില് നിന്നും തുടങ്ങിയ സംവരണവിരുദ്ധ പ്രക്ഷോഭമുണ്ടായിരുന്നു. അന്ന് സര്‍ക്കാരുദ്യോഗസ്ഥരെല്ലാം സവര്‍ണ്ണരായിരുന്നു. അന്ന് കോളേജ് വിദ്യാഭ്യാസം ചെയ്തവരും അതുവഴി സര്‍ക്കാരുദ്യോഗസ്ഥരായവരുമെല്ലാം സവര്‍ണ്ണരായിരുന്നു. അദ്ധ്യാപകരും. സവര്‍ണ്ണ വിഭാഗങ്ങളെല്ലാം ചേര്‍ന്ന് വിദ്യാഭ്യാസ സംവരണത്തിനും ഉദ്യോഗസംവരണത്തിനുമെതിരെ സമരം തുടങ്ങി. മറ്റ് സംസ്ഥാനങ്ങളിലേക്കും ഇത് വ്യാപിച്ചു. ഇതിനെ ചെറുക്കാന് വേണ്ടിയാണ് ലോഹ്യ രാഷ്ട്രീയക്കാര് ഉയര്‍ന്നുവരുന്നത്. ഏറെ ദുര്‍ബലമായിക്കിടന്ന ആ രാഷ്ട്രീയം പ്രബലമാകുന്നത് അങ്ങനെയാണ്. മുലായവും ലാലുവും ശരത് യാദവുമെല്ലാം യു.പിയിലും ബീഹാറിലും ഉയര്‍ന്നുവരുന്നത് അങ്ങനെയാണ്. അങ്ങനെയാണ് മണ്ഡല് കമ്മീഷന് റിപ്പോര്‍ട്ടൊക്കെ വരുന്നത്. പൊടിപിടിച്ചു കിടന്ന മണ്ഡല് കമ്മീഷന് റിപ്പോര്‍ട്ടൊക്കെ അതിന്റെ ഫലമായിട്ടൊക്കെ വരികയായിരുന്നു. അതിലൂടെയാണ് ബി.ജെ.പിയെ നേരിടാനുള്ള വലിയ ശക്തി സമാഹരിക്കുന്നത്.\nഇന്ത്യയിലെ സ്ഥിരം വിഷയമാണിത്. സവര്‍ണ്ണ വിഭാഗങ്ങള് സംവരണത്തിനെതിരായി നില്‍ക്കുന്നു. ദളിത് പിന്നോക്ക വിഭാഗങ്ങള് സംവരണത്തിന് അനുകൂലമായി നില്‍ക്കുന്നു. അതിലൂടെയാണ് ഇത് വളര്‍ന്നുവന്നത്. കേരളത്തില് ഫലപ്രദമാകാത്തതിന് കാരണം എന്താണെന്ന് വച്ചാല് കമ്മ്യൂണിസ്റ്റുകാര് സംവരണത്തിന് ശരിക്ക് അനുകൂലമല്ല എന്നതുതന്നെയാണ്.\nക്രീമിലെയര് എന്ന വിഷയം അന്നൊക്കെ ചര്‍ച്ചയായിരുന്നു. മണ്ഡല് കമ്മീഷന് റിപ്പോര്‍ട്ട് പ്രകാരം ഐ.എ.എസ്, ഐ.പി.എസ് ഉദ്യോഗങ്ങളില് പിന്നോക്കവിഭാഗങ്ങള്‍ക്ക് 27 ശതമാനം സംവരണം കൊടുക്കണമെന്നായിരുന്നു. പിന്നാക്കക്കാര് അന്ന് ജനസംഖ്യയുടെ 52 ശതമാനമുണ്ട്. സര്‍വേ നടത്തിയപ്പോള് കണ്ടത് ഈ വിഭാഗങ്ങള്‍ക്ക് നാല് ശതമാനം പേര്‍ക്കേ ഐ എ എസ്, ഐ പി എസ് വിഭാഗങ്ങളില് ഉദ്യോഗമുള്ളൂ എന്നാണ്. എന്നാല് 12 ശതമാനം വരുന്ന സവര്‍ണ്ണരില് 80 ശതമാനം പേര് ആ തസ്തികകളിലുണ്ട്. 22 ശതമാനം സംവരണമുള്ള പട്ടികജാതിക്കാര്‍ക്ക് 11 ശതമാനം ഉദ്യോഗസ്ഥരെ നേടാനായി.\nസംവരണം മൊത്തത്തില് 50 ശതമാനത്തില് കൂടാന് പാടില്ലെന്ന സുപ്രീംകോടതി റൂളിംഗ് ഉള്ളതിനാലാണ് 27 ശതമാനം എന്ന ആശയം വരുന്നത്. 22 ശതമാനം സംവരണം പട്ടികജാതി, പട്ടികവര്‍ഗ്ഗ വിഭാഗങ്ങള്‍ക്കുണ്ട്. അവരില് 11 ശതമാനം പേരെങ്കിലും ജോലി നേടിയിട്ടുണ്ട്. ഐ.എ.എസ്. ഐ.പി.എസ് വിഭാഗങ്ങളില് 22 ശതമാനം നേടാന് അവരില് ആളില്ല. 22 ശതമാനം പട്ടികജാതിക്കാരില് 11 ശതമാനമുള്ളപ്പോള് 52 ശതമാനമുള്ള പിന്നാക്കക്കാരില് നിന്ന് നാല് ശതമാനമേ ഐ.എ.എസ്- ഐ.പി.എസ് ഉദ്യോഗസ്ഥരുള്ളൂ.\nഈ 27 ശതമാനം കൊടുക്കാന് പാടില്ലെന്ന് സുപ്രീംകോടതിയില് കേസു വന്നു. അന്ന് നരസിംഹറാവു ഗവണ്‍മെന്റ് ഒരു നിര്‍ദ്ദേശം വച്ചു. പിന്നോക്കക്കാരിലെ ക്രിമിലെയറിനെ ഒഴിവാക്കി സംവരണം കൊടുക്കാം. ഒന്നോ രണ്ടോ ലക്ഷം വാര്‍ഷിക വരുമാന പരിധിയും വച്ചു. അന്ന് ഞാനൊക്കെ ജെ.എസ്.എസിലൊക്കെ നില്‍ക്കുന്ന സമയമാണ്. ഞാനൊക്കെ അതിനെ എതിര്‍ത്തു.\nഈ ക്രീമിലെയര് തന്നെ മറ്റ് മേഖലകളിലേക്കും വ്യാപിപ്പിക്കാന് ശ്രമം തുടങ്ങി. ഇ.എം.എസ് ഒക്കെ ക്രീമിലെയറിനെ അനുകൂലിച്ചു. കാരണം അവര് സാമ്പത്തിക സംവരണത്തിന് അനുകൂലമായിരുന്നു. വര്‍ഗ്ഗസിദ്ധാന്തം കൊണ്ടുവരാനായിരുന്നു അവരുടെ നീക്കം. ജാതിയല്ല പണമുള്ളവരും ഇല്ലാത്തവരും തമ്മിലുള്ള അന്തരമായിരുന്നു അവര്‍ക്ക് വിഷയം. അപകടം എന്താണെന്നു വച്ചാല് അന്ന് പരിധി നിശ്ചയിച്ചിരുന്ന രണ്ട് ലക്ഷം രൂപയൊക്കെ വാര്‍ഷികവരുമാനമുള്ളത് ഹൈസ്‌കൂള് അധ്യാപകര് തുടങ്ങിയ ജോലി ചെയ്യുന്നവര്‍ക്കാണ്. അവരുടെ മക്കള്‍ക്കേ ഐ.പി.എസിന് പോകാനുള്ള അര്‍ഹതയുണ്ടാകൂ. കര്‍ഷക തൊഴിലാളികളുടെ മക്കളില് നിന്ന് കാര്യമായി ഈ വിഭാഗത്തിലേക്ക് വരിക കുറവാണ്. ഹൈസ്‌കൂള് അധ്യാപരെ ക്രീമിലെയറിലൂടെ ഒഴിവാക്കിയാല് പിന്നെ പിന്നോക്കക്കാരില് നിന്ന് ആരാണ് ഈ വിഭാഗത്തിലുണ്ടാകുക. ഈ ചോദ്യമാണ് ഞങ്ങള് ചോദിച്ചത്.\nസാമൂഹിക സംവരണം എന്നു പറയുമ്പോള് പണം നോക്കിയല്ല അത് ചെയ്യേണ്ടത്. ആ സമുദായത്തെ പിന്നോക്ക അവസ്ഥയാണ് പരിഹരിക്കേണ്ടത്. ഇതാണ് സംവരണത്തെ അനുകൂലിക്കുന്നവരുടെ നിലപാട്. ഞങ്ങളൊക്കെ ആ നിലപാടായിരുന്നു. ഇ.എം.എസ് ഫലത്തില് പിന്നോക്കക്കാരുടെ താല്‍പ്പര്യങ്ങള്‍ക്കൊപ്പമല്ല നിന്നത്. അംബേദ്ക്കര് മുന്നോട്ട് വച്ച സാമുദായിക സംവരണമെന്ന ആശയത്തെ തത്വത്തില് അംഗീകരിക്കുന്നുവെന്ന് പറയുകയും പ്രയോഗത്തില് തുരങ്കം വയ്ക്കുകയും ചെയ്യുകയായിരുന്നു അവര്. അതാണ് കേരളത്തില് ഇടത് രാഷ്ട്രീയം നേരിടുന്ന പ്രശ്‌നങ്ങള്. പിന്നോക്ക, ദളിത് വിഭാഗങ്ങളുടെ കൂടെയല്ല അവരെന്ന തോന്നല് ആ വിഭാഗങ്ങള്‍ക്കിടയില് ഉണ്ടായിട്ടുണ്ട്.\nചോദ്യം: സംവരണം കേരളത്തില് വേണ്ട എന്ന രീതിയില് പ്രചരണം കൊടുമ്പിരികൊള്ളുന്നു. ആ വാദത്തില് എത്രത്തോളം കാമ്പുണ്ട് ?\nവേണു: അത് വസ്തുതാപരമല്ല. മുസ്ലിങ്ങളുടെ കാര്യത്തിലാണ് കുറെ പറഞ്ഞുകൊണ്ടിരിക്കുന്നത്. കേരളത്തില് മാത്രം അതില് കുറച്ചു ശരിയുണ്ട്. അവര്‍ക്കിവിടെ അധികാരമുണ്ട്. സമ്പത്തും ഒരുവിധം അവര് നേടിക്കൊണ്ടിരിക്കുന്നുണ്ട്. പക്ഷേ അഖിലേന്ത്യാ തലത്തില് അവരുടെ അവസ്ഥ ദളിതരേക്കാള് മോശമാണ്. സച്ചാര് കമ്മീഷന് റിപ്പോര്‍ട്ട് അത് ഭംഗിയായി ചൂണ്ടിക്കാണിക്കുന്നുണ്ട്. ദളിതരേക്കാള് മോശം അവസ്ഥ, സമ്പത്തും അധികാരവുമില്ല; ഒന്നുമില്ല. പക്ഷേ ഇവിടെ ജോലിക്കാര്യത്തില് അവര് മെച്ചപ്പെട്ടിട്ടില്ല. എസ്.എന്.ഡി.പിക്കാര്‍ക്ക് കിട്ടിയ അത്രയും പോലും അവര്‍ക്ക് കിട്ടിയിട്ടില്ല. ഇപ്പോള് കിട്ടുന്നുണ്ടെങ്കില് പോലും അത്രയും നല്ല നിലയിലെത്തിയിട്ടില്ല.\nചോദ്യം: സര്‍ക്കാര് ജോലിക്കാര്യത്തില് അവരിലെ ചില സാമുദായിക സംഘടനകളുടെ നയങ്ങളും തിരിച്ചടിയായിട്ടില്ലേ ?\nവേണു: പക്ഷേ അതൊക്കെ വളരെ ചെറിയ ഘടകമാണ്. ഇടതുപക്ഷ ഗവണ്‍മെന്റിന്റെ കാലത്ത് എന്‍ട്രന്‍സില് മലപ്പുറത്തുകാരുടെ നേട്ടങ്ങളുമായി ബന്ധപ്പെട്ട് വി.എസിന്റെ ഒരു വിവാദ പ്രസ്താവനയുണ്ടായിരുന്നു. അന്ന് ഏഷ്യാനെറ്റിന്റെ കേരളസ്‌കാന് എന്ന പരിപാടി ചെയ്യാറുണ്ടായിരുന്നു. അന്നീ വിഷയത്തെ കേന്ദ്രീകരിച്ച് അന്വേഷണം നടത്തി. അന്ന് തൃശൂരില് പി.സി തോമസുമായി ഞാന് ഫോണില് ബന്ധപ്പെട്ടു. അദ്ദേഹം കുറെ വര്‍ഷത്തെ അവിടത്തെ വിദ്യാര്‍ത്ഥികളുടെ ലിസ്‌റ്റെടുത്ത് കാട്ടി. ഏറ്റവും കൂടുതല് മാര്‍ക്ക് വാങ്ങിയത് മുസ്ലിം വിദ്യാര്‍ത്ഥികളായിരുന്നു. ഗള്‍ഫ് പണവും അതിന് സഹായകമായിട്ടുണ്ട്. അവരിപ്പോള് വളരെ മാറിയിരിക്കുന്നു. പക്ഷേ സംവരണകാര്യത്തില് ദളിതരുടെ കാര്യമോ? ദളിത് വിഭാഗങ്ങളില് സമ്പത്തിന്റെ ഒരു ശതമാനം പോലും അവര്‍ക്കില്ല. സമ്പത്തില്ലാതെ പിന്നെങ്ങനെയാണ്. പഠിക്കാനുള്ള അലവന്‍സ് കൊടുക്കുന്നു എന്നു പറയുന്നതില് കാര്യമില്ല.\nഅതിനേക്കാള് കവിഞ്ഞ വിഷയം രോഹിത് വെമുലയുടെ കാര്യത്തില് പോലും ഉയര്‍ന്നു വരുന്ന സാമൂഹിക വിഷയങ്ങളാണ്. പി.എച്ച്.ഡി നിലവാരത്തില് പഠിക്കുന്ന വിദ്യാര്‍ത്ഥികള്‍ക്ക് പോലും അഭിമുഖീകരിക്കേണ്ടി വന്ന സാമൂഹികപീഢനം; അത് വളരെ ഗൗരവമാണ്. ബി.എസ്.പി എന്ന പാര്‍ട്ടി ഉണ്ടാകുന്നത് തന്നെ അങ്ങനെയാണ്. 80-കളിലൊക്കെ ഡല്‍ഹിയില് പോകുമ്പോള് ബി.എസ്.പി നേതാക്കന്മാരെ കാണാറുണ്ട്. അന്ന് സംവരണത്തിലൂടെ ഐ.എ.എസ് -ഐ.പി.എസ് ജോലി ലഭിച്ചവരാണ് ഏറെയും. 11 ശതമാനം പേര്‍ക്ക് ജോലി ലഭിച്ചുവെന്നുള്ളത് അത്ര ചെറിയകാര്യമല്ല. എന്നാല് ഈ ഉദ്യോഗസ്ഥര് മുഴുവന് ഭയങ്കരമായ പീഢനം അനുഭവിക്കുന്നുണ്ടായിരുന്നു.\nതമിഴ്-മലയാളി സാഹിത്യകാരന് ജയമോഹന്റെ ഒരു കഥയുണ്ട്. നൂറ് സിംഹാസനം. നായാടി സമൂഹത്തെ കുറിച്ചാണത്. അത്ര ഭീകരമായ അവസ്ഥയില് ജീവിക്കുന്നവരാണ് അവര്. മൃഗാവസ്ഥയില് ജീവിക്കുന്ന വിഭാഗം, പകല് പോലും അവര് പുറത്തിറങ്ങില്ലെന്ന് ആ പുസ്തകം വായിച്ചപ്പോഴാണ് ഞാനറിയുന്നത്. അവരില് നിന്നൊരാള് ഐ.എ.എസുകാരനായി. എന്നാല് അയാള്‍ക്ക് അനുഭവിക്കേണ്ടി വന്ന പീഢനം ചെറുതല്ല. ഏത് മേഖലയില് ചെന്നാലും അയാളേക്കാള് താഴെയുള്ള സവര്‍ണ്ണനായിരിക്കും അധികാരം കൈയാളുക. അയാളെ ഒതുക്കും. ബി.എസ്.പി നേതാക്കന്മാരായവരെല്ലാം പീഡനം അനുഭവിച്ച ഇത്തരം ഉദ്യോഗസ്ഥരായിരുന്നു. ബി.എസ്.പി കെട്ടിപ്പെടുത്തത് തന്നെ ഇത്തരം ഉദ്യോഗസ്ഥരായിരുന്നു. ഇന്നും സാമൂഹിക അന്തരീക്ഷം മാറി എന്നു പറയുന്നത് പോലും വ്യര്‍ത്ഥമാണ്. മാറിയില്ല എന്നതാണ് രോഹിത് വെമുല സംഭവം തന്നെ കാണിച്ചത്. പി.എച്ച്.ഡി നിലവാരത്തിലെത്തിയ ഒരു വിദ്യാര്‍ത്ഥി അനുഭവിച്ച പീഢനമല്ലേ അത്.\nചോദ്യം: ഇതേ അവസ്ഥയല്ലേ തിരുവിതാംകൂറില് എസ്.എന്.ഡി.പിയുടെ പിറവിയ്ക്ക് വഴിവച്ചതും ?\nവേണു: അതേ. സി.വി. കുഞ്ഞുരാമന് ആത്മകഥയില് പറയുന്ന ഒരു കാര്യമുണ്ട്. സ്‌കൂളില് പോകുമ്പോള് അയല്‍വക്കക്കാരന് ജോസഫ് എന്ന ഒരു കൂട്ടുകാരനുണ്ട്. ഒരേ ക്ലാസിലാണ് അവര് പഠിക്കുന്നത്. ജോസഫിനേക്കാള് അരമണിക്കൂര് മുമ്പേ പുറപ്പെടണം കുഞ്ഞുരാമന്. എന്നാലേ സമയത്ത് ക്ലാസിലെത്താനാവൂ. ഇയാള് ഈഴവനാണല്ലോ. അതുകൊണ്ട് വഴിയില് കൂടി പോകുമ്പോള് വിളിച്ചുപറഞ്ഞുകൊണ്ട് നടക്കണം. നായരോ നമ്പൂതിരിയോ വന്നാല് അയിത്തമായി. അവര്‍ക്ക് അയിത്തമായാല് ഇവനാണ് കുറ്റം. അവര് അകന്നുപോകാന് വേണ്ടി വിളിച്ചുപറയണം. ഇടയ്‌ക്കൊക്കെ വഴിമാറി നില്‍ക്കണം. ജോസഫിനാകുമ്പോള് ഇതൊന്നും വേണ്ട. ജോസഫ് അരമണിക്കൂര് വൈകി ഇറങ്ങിയാല് മതി. അപ്പോള് ജോസഫായാല് മതിയെന്ന് എനിക്ക് തോന്നിയിട്ടുണ്ടെന്ന് സി.വി. പറഞ്ഞിട്ടുണ്ട്. അത് ഭീകരം തന്നെയാണ്. പോരാടി തന്നെ മാറ്റേണ്ട അവസ്ഥയാണ്.\nചോദ്യം: എല്ലാറ്റിലും നല്ലത് ജനാധിപത്യമാണെന്ന അഭിപ്രായം പോലും അപ്രസക്തമായി കൊണ്ടിരിക്കുകയാണ് ഇന്ന്. അഴിമതിയും സ്വജനപക്ഷപാതവും വളരുകയാണ്. സിവില് സമൂഹത്തിന്റെ പ്രതികരണം പലപ്പോഴും അതിതീവ്ര നിലപാടിലേക്ക് നീങ്ങിയാല് കുറ്റം പറയാനാകുമോ ?\nവേണു: പക്ഷേ മാവോയിസ്റ്റ് ജനാധിപത്യത്തെ ഞാന് അംഗീകരിക്കുന്നു പോലുമില്ല. ജനാധിപത്യത്തിന്റെ രാഷ്ട്രീയപ്രകിയയെ മുന്നോട്ടുകൊണ്ടു പോകുകയേ വഴിയുള്ളൂ. എങ്ങനെ എന്ന ഒരു പ്രശ്‌നമുണ്ട്. അഴിമതിയും സ്വജനപക്ഷപാതവും ജനാധിപത്യത്തിന് വെല്ലുവിളിയാണ്. തിരഞ്ഞെടുക്കപ്പെട്ടവര്‍ക്ക് അഞ്ചുകൊല്ലം എന്തും ചെയ്യാം എന്ന അവസ്ഥയുണ്ട്. ഇന്ത്യന് ജനാധിപത്യം നേരിടുന്ന ഏറ്റവും വലിയ പ്രശ്‌നമാണത്. ഭരണാധികാരികളും രാഷ്ട്രീയക്കാരും ഉദ്യോഗസ്ഥരും ചേര്‍ന്നുള്ള കൂട്ടുകെട്ടുകളാണ് പ്രശ്‌നം സൃഷ്ടിക്കുന്നത്. സിവില് സമൂഹത്തെ എല്ലാറ്റില് നിന്നും മാറ്റി നിറുത്തുന്ന ഒന്നായി അധികാരം മാറുന്നു. സമൂഹം അധികാരത്തില് നിന്ന് പുറത്തുള്ള ഒന്നാണല്ലോ.\nഅധികാരത്തിന്റെ പ്രവര്‍ത്തനങ്ങളില് ഇടപെടാനോ നിയന്ത്രിക്കാനോ സിവില്‍സമൂഹത്തില്‍പ്പെടുന്ന സാധാരണക്കാര്‍ക്ക് കഴിയാത്ത അവസ്ഥ. അത് ശരിക്കും ജനാധിപത്യത്തിന്റെ ഒരു ഘടനാപരമായ പ്രതിസന്ധിയാണ്. അതിനുള്ള പരിഹാരം ഭരണസംവിധാനം സുതാര്യമാക്കുകയെന്നുള്ളതാണ്. അതിനുള്ള സാങ്കേതികവിദ്യ ഉയര്‍ന്നുവന്നിട്ടുണ്ട്. ഏറെക്കുറെ എല്ലാ ഡിപ്പാര്‍ട്ടുമെന്റുകളിലും അങ്ങനെ ചെയ്യാം.\nആം ആദ്മി പാര്‍ട്ടി അങ്ങനെയൊരു നീക്കത്തിലാണ്. അത് ഓരോ ഡിപ്പാര്‍ട്ടുമെന്റിലും സാദ്ധ്യമാണെന്ന് അവര് പറയുന്നുണ്ട്. ഭരണത്തിന്റെ മുഴുവന് ചിത്രവും നമുക്ക് ലഭ്യമാകും. വിവരാവകാശനിയമപ്രകാരം മാറ്റി വച്ചിരിക്കുന്ന ചില വിഷയങ്ങളുണ്ട്. അത് പരമാവധി ചുരുക്കണം. രാജ്യരക്ഷാ വിഷയങ്ങള് മാത്രം ഒഴിവാക്കണം. മാറ്റാന് പറ്റും എന്നതാണ് യാഥാര്‍ത്ഥ്യം. തടസമായി നില്‍ക്കുന്നത് ഉദ്യോഗസ്ഥരാണ്. കേരളത്തില് ഇ ഗവേണന്‍സ് എന്നൊക്കെ പറഞ്ഞ് ആരംഭിച്ചിട്ട് വര്‍ഷങ്ങളായി. എതിര് നില്‍ക്കുന്നത് ഉദ്യോഗസ്ഥരാണ്.\nഅവരാണ് അത് നടപ്പിലാക്കുന്നത്. ഇച്ഛാശക്തിയുള്ള രാഷ്ട്രീയ നേതൃത്വം ഉയര്‍ന്നുവരണം. പക്ഷേ ഇപ്പോഴുള്ളവര്‍ക്ക് അതില് താല്‍പ്പര്യമില്ല. പക്ഷേ ആം ആദ്മി പാര്‍ട്ടിയൊക്കെ ഉയര്‍ന്നുവന്നത് അങ്ങനെയല്ലേ. ഒരു ബദല് ഉയര്‍ന്നുവരണം. ജനാധിപത്യത്തില് അധികാരം എന്നത് സുതാര്യമാകണം. പൂര്‍ണ്ണമായും സുതാര്യം. അതിനുള്ളിലും കളികള്‍ക്ക് സാധ്യതയുണ്ടെങ്കിലും അതിന് അതിരുണ്ട്. പക്ഷേ ഇന്ന് നാം ഒന്നും അറിയുന്നില്ല.\nചോദ്യം: സുതാര്യത അവകാശപ്പെട്ട് രംഗത്തുവന്ന സര്‍ക്കാരാണ് ഇപ്പോഴത്തേത്. മുഖ്യന്ത്രി ഉമ്മന്‍ചാണ്ടിയുടെ ചേംബര് കാമറയ്ക്കു കീഴിലായിരുന്നു. പക്ഷേ സര്‍ക്കാരിന്റെ അന്തിമഘട്ടമെത്തുമ്പോള് ആ സുതാര്യതയെന്ന കാഴ്ചപ്പാടു തന്നെ അശ്ലീലമായിരിക്കുന്നു. എങ്ങനെ കാണുന്നു ആ സ്ഥിതിവിശേഷത്തെ ?\nവേണു: സുതാര്യത മുദ്രാവാക്യമായി മാത്രം ഉയര്‍ത്തുക എന്നത് മാത്രമല്ല. ഉമ്മന്‍ചാണ്ടി സര്‍ക്കാറിന്റെ പരിഷ്‌ക്കാരവുമായി ബന്ധപ്പെട്ട് ഞാന് ഒരു ലേഖനം എഴുതിയിരുന്നു. സുതാര്യതയാക്കണമെങ്കില് ഈ സംവിധാനം പോരാ. ഇ.എം.എസ് ഭരണപരിഷ്‌ക്കാര കമ്മിഷന് ഉണ്ടാക്കിയിരുന്നു. പക്ഷേ ഒന്നും നടക്കില്ല. ഭരണപരിഷ്‌ക്കാര കമ്മിറ്റിയില് ചീഫ് സെക്രട്ടറിമാരും അണ്ടര് സെക്രട്ടറിമാരുമായാല് എന്താ കാര്യം. സമാന്തര സംവിധാനം ഉണ്ടാക്കണം. വിവരസാങ്കേതിക വിദ്യ കൃത്യമായി കൈകാര്യം ചെയ്യാനറിയുന്നവരും സുതാര്യമാക്കണമെന്ന് പ്രതിബന്ധതയുള്ളവരും ചേര്‍ന്ന് സമാന്തരമായ സംവിധാനം ഉണ്ടാക്കി ഇതിനെയെല്ലാം പൊളിക്കണം. ഭരണസംവിധാനത്തില് നിന്നുകൊണ്ട് അതിന് കഴിയില്ല. അതിന് ഈ രാഷ്ട്രീയ നേതാക്കന്മാര്‍ക്ക് കഴിയില്ല. കോണ്‍ഗ്രസ് നേതാക്കന്മാര്‍ക്ക് പ്രത്യേകിച്ചും കഴിയില്ല. അവര് ഉദ്യോഗസ്ഥരെ വിശ്വസിക്കുകയും അവര്‍ക്ക് പിന്നാലെ പോകുകയും ചെയ്യുന്നവരാണ്. കമ്മ്യൂണിസ്റ്റുകാര്‍ക്ക് അതിന് അപ്പുറത്ത് പോകാനുള്ള കഴിവില്ല. പക്ഷേ ഇങ്ങനെയുള്ള രാഷ്ട്രീയം ലോകവ്യാപകമായി ചര്‍ച്ച ചെയ്യുന്നുണ്ട്. സാദ്ധ്യമായ ഒന്നുമാണ് അത്.\nസ്‌കാന്‍ഡിനേവിയന് രാജ്യങ്ങളൊക്കെ ഇങ്ങനെ മുന്നേറ്റമുണ്ടാക്കിയ രാജ്യങ്ങളാണ്. അഴിമതിയുടെ കാര്യത്തില് അവര് 95 ശതമാനത്തിനു മുകളിലെത്തിയവരാണ്. നാമിപ്പോഴും 30-35 ശതമാനമേ ആയിട്ടുള്ളൂ. മുതലാളിത്ത രാജ്യങ്ങളെന്ന് അധിക്ഷേപിക്കുമ്പോഴും ആ രാജ്യങ്ങളാണ് അഴിമതി ഇല്ലാതാക്കുന്നതില് മുന്നില്. കാരണം സാങ്കേതിവിദ്യ ഉപയോഗിച്ച് ഭരണസംവിധാനം സുതാര്യമാക്കിയെന്നതാണ് കാര്യം. സാധ്യതകള് നിലനില്‍ക്കുന്നുണ്ട്. വളര്‍ന്നും വരുന്നുണ്ട്. അതിലേക്കാണ് ചിന്തിക്കേണ്ടത്. അതിനുവേണ്ടിയുള്ള പുതിയതലമുറയാണ് ഉയര്‍ന്നുവരേണ്ടത്. അത് വളര്‍ന്നുവരുമെന്ന് തന്നെയാണ് പ്രതീക്ഷിക്കുന്നത്. ഇത്തിരി വൈകിയാലും.\nചോദ്യം: ജെ.എന്.യു സംഭവത്തിലെ യാഥാര്‍ത്ഥ്യം ജനങ്ങള്‍ക്കിടയില് ചര്‍ച്ചചെയ്യാന് സാമ്പ്രദായിക മാധ്യമങ്ങള് പരാജയപ്പെട്ടപ്പോള് പുതിയ സാങ്കേതികവിദ്യയുടെ ഭാഗമായി ഉയര്‍ന്നുവന്ന നവമാധ്യമങ്ങള് അതില് ഏറെ മുന്നോട്ടുപോയി. എങ്ങനെ കാണുന്നു ആ മാറ്റത്തെ ?\nവേണു: സാമൂഹിക മാധ്യമങ്ങള് രണ്ട് രീതിയിലും ഉപയോഗിക്കുന്നുണ്ട്. വര്‍ഗ്ഗീയകലാപങ്ങള് ഉണ്ടാക്കാനും അവ ഉപയോഗിക്കപ്പെടുന്നുണ്ട്. വടക്കുകിഴക്കന് സംസ്ഥാനങ്ങളിലൊക്കെ അങ്ങനെ ഉണ്ടായിട്ടുണ്ട്. സാമൂഹിക മാധ്യമങ്ങള് ഉപയോഗിക്കുന്ന വിഭാഗം മിഡില് ക്ലാസ്, അപ്പര് മിഡില്‍ക്ലാസ് മാത്രമാണ്. അതുകൊണ്ടുതന്നെ അവര്‍ക്കിടയിലുള്ള വിഷയങ്ങള് കൂടുതലായി ചര്‍ച്ച ചെയ്യപ്പെടുകയും പല കാര്യങ്ങളും ഇവിടെ വേഗം കറക്ട് ചെയ്യപ്പെടുന്നുമുണ്ട്. അതൊരു നല്ല കാര്യമാണ്.


Case against K Babu's Former PA | ആരും തിരിഞ്ഞു നോക്കാനില്ലാതെ മുടിനീട്ടി വളർത്തി വിഷണ്ണനായി കെ ബാബു ഒറ്റയ്ക്ക് കഴിയുന്നത് വെറുതേയല്ല; ബാർകോഴ മുതൽ വിഴിഞ്ഞം പദ്ധതി വരെ മന്ത്രിയുടെ ഓഫീസ് നടത്തിയത് അനേകം അഴിമതികൾ; വിഴിഞ്ഞം പദ്ധതിക്ക് സമീപം റിയൽ എസ്റ്റേറ്റ് നിക്ഷേപം നടത്താൻ ഒരു കോടി വെട്ടിച്ചെന്ന പരാതിയിൽ കേസെടുത്ത് ബാബുവിന്റെ വിശ്വസ്തനായിരുന്ന പിഎ ഉൾപ്പെട്ട സംഘത്തിനെതിരെ - MarunadanMalayali.com\nJuly 13, 2018 | 08:36 AM IST | Permalink\nകണ്ണൂർ:ബാർ കോഴ വിവാദത്തെ അതിജീവിച്ച കെ എം മാണി ഇപ്പോൾ യുഡിഎഫിൽ സുരക്ഷിതനായി നിൽക്കുന്നുണ്ട്. എന്നാൽ, സമാന ആരോപണം ഉയർന്ന മുൻ മന്ത്രി കെ ബാബുവാകട്ടെ രാഷ്ട്രീയ വനവാസത്തിലാണ്. ആകെ തകർന്ന് അവസ്ഥയിൽ തൃപ്പൂണിത്തുറയിലെ വീട്ടിൽ ഒതുങ്ങിക്കൂടുന്ന ബാബുവിനെ സന്ദർശിക്കാൻ പോലും ഇപ്പോൾ നേതാക്കൾ വരാറില്ല. സദാ അണികളുടെ തിരക്കുണ്ടായിരുന്ന വീടിന്റെ ഗേറ്റ് ഇപ്പോൾ മുഴുവൻ സമയവും അടഞ്ഞു കിടക്കുന്നു. ഇങ്ങനെ എല്ലാം കൊണ്ടും തകർന്ന അവസ്ഥയിലാണ് ബാബു. ഇങ്ങനെ അദ്ദേഹം ഒറ്റയ്ക്ക് കഴിയുന്നത് വെറുതേയല്ലെന്നാണ് ആക്ഷേപം.\nപുറത്തിറങ്ങിയാൽ ബാബുവിനെ കാത്തിരിക്കുന്നത് വലിയ അഴിമതികളുടെ കഥകളാണെന്നും ആക്ഷേപമുണ്ട്. വിഴിഞ്ഞം മുതൽ ബാർകേസ് വരെ ഇതിൽപെടും. മുൻ മന്ത്രി കെ.ബാബുവിന്റെ പഴ്‌സനൽ അസിസ്റ്റന്റായിരുന്ന തിരുവനന്തപുരം നേമം സ്വദേശി കിരൺ ആർ.ടി.നായർ ഉൾപ്പെടെ അഞ്ചുപേർക്കെതിരെ വഞ്ചനാകുറ്റത്തിനു കേസെടുത്തതാണ് ഒടുവിലെ സംഭവം. ഒരു കോടി രൂപ തട്ടിപ്പുനടത്തിയതായി ഒടയംചാൽ പടിമരുത് സ്വദേശി പച്ചപ്പതിക്കൽ വിനീഷ് ജോർജ് രാജപുരം പൊലീസിൽ നൽകിയ പരാതിയിലാണു കേസ് രജിസ്റ്റർ ചെയ്തത്.\nവിഴിഞ്ഞം തുറമുഖ പദ്ധതി പ്രദേശത്തിനു സമീപം റിയൽ എസ്റ്റേറ്റ് ബിസിനസിൽ പങ്കാളിയാക്കാമെന്നു വാഗ്ദാനം ചെയ്ത് 2016 ജനുവരി 28 മുതൽ ഒക്ടോബർ ഏഴു വരെ പല തവണയായി ഒരു കോടി രൂപ തട്ടിയെടുത്തതായി വിനീഷ് ജോർജ് പരാതിയിൽ പറയുന്നു. ഈ പരാതിയിലും പൊലീസ് അന്വേഷണം ഊർജ്ജിതമാക്കേണ്ട അവസ്ഥയിലാണ്. മന്ത്രിപദമൊഴിഞ്ഞ് എറണാകുളത്ത് പോയ ശേഷം ബാബു തിരുവനന്തപുരത്തേക്ക് വന്നിട്ടു പോലുമില്ല. തൃപ്പുണ്ണിത്തറയിലെ അപ്രതീക്ഷിത തോൽവി കൂടിയായപ്പോൾ അദ്ദേഹം ആകെ തളർന്നു. ഇതോടെ വിവാഹങ്ങൾക്കും മറ്റ് ചടങ്ങുകൾക്കും പോകാതെയായി. എല്ലാവരിൽ നിന്നും അകന്നു നിൽക്കാനാണ് മുൻ എക്സൈസ് മന്ത്രി ആഗ്രഹിക്കുന്നത്.\nആൾക്കൂട്ടങ്ങളിൽ നിന്ന് ഓടിയെളിച്ച് ബാബു\nബാബു തീർത്തും ഒറ്റപ്പെട്ടാണ് ജീവിക്കുന്നത്. ബാർ കോഴയിൽ താൻ തെറ്റുകാരനല്ലെന്ന് ബാബു വിശ്വസിക്കുന്നു. എന്നിട്ടും എല്ലാവരും ഒറ്റപ്പെടുത്തി. കെ പി സി സി പ്രസിഡണ്ട് പോലും കള്ളൻ എന്ന വിളിച്ച ആഘാതത്തിൽ തന്നെയാണ് അദ്ദേഹം. ഇപ്പോൾ കണ്ടാൽ ആളെ തിരിച്ചറിയുക പോലുമില്ല. വല്ലാതെ മെലിഞ്ഞു. ചില രോഗങ്ങൾ അലട്ടുന്നുണ്ട്. കേസ് അവസാനിച്ച് നിരപരാധി എന്ന് തെളിയും വരെ പൊതു വേദിയിൽ വരേണ്ട എന്ന കടുത്ത തീരുമാനത്തിൽ ആണ്. ഒരു പരിപാടിയിലും പങ്കെടുക്കുന്നില്ല. പാർട്ടിയും നേതാക്കളും ഒറ്റപ്പെടുത്തി എന്നും നിർണായക ഘട്ടത്തിൽ എല്ലാവരും തന്നെ ഒഴിവാക്കിയെന്നും അദ്ദേഹം ഉറച്ചു വിശ്വസിക്കുന്നു. അത് മാനസികമായി അദ്ദേഹത്തെ തളർത്തി. ആശ്വാസവാക്കുമായി ഒരാളും അത് വഴി ചെന്നില്ല. ഒരു തെറ്റും ചെയ്യാതെ തൻ ക്രൂശിക്കപ്പെട്ടു എന്ന ഉറച്ച വിശ്വാസത്തിൽ ആണ് അദ്ദേഹം.\nകെപിസിസി നിർവ്വാഹക സമിതി അംഗമായിരുന്നു ബാബു. ആ പദവി ഇപ്പോഴുമുണ്ട്. ബാർ കോഴയിലെ കേസ് നീണ്ടു പോകുമെന്ന് തന്നെയാണ് ബാബു ഇപ്പോും കരുതുന്നത്. താൻ ഒരിക്കലും തറ്റ് ചെയ്തിട്ടില്ലെന്ന് ബാബു പറയുന്നു. ഗാന്ധിയൻ ജീവിതമായിരുന്നു ബാബു നയിച്ചിരുന്നത്. എ ഗ്രൂപ്പിന്റെ പ്രധാന സാമ്പത്തിക സ്ത്രോതസ്സായി മാറിയപ്പോഴും ലഹരി വിരുദ്ധത പ്രകടിപ്പിച്ച നേതാവ്. മദ്യം ഉപയോഗിക്കാറേ ഇല്ലായിരുന്നു. ബിയറിനെ പോലും ജീവിതത്തിൽ നിന്ന് അകറ്റിയ നേതാവിന് എക്സൈസ് നൽകിയത് മുഖ്യമന്ത്രിയായിരുന്ന ഉമ്മൻ ചാണ്ടിയുടെ പ്രത്യേക താൽപ്പര്യമായിരുന്നു.\nജീവിതത്തിൽ മദ്യത്തെ അകറ്റി നിർത്തിയ നേതാവിനെ ഒടുവിൽ എക്സൈസ് വകുപ്പ് തന്നെ വീഴ്‌ത്തി. ബാർ കോഴയിൽ ആരോപണ വിധേയനായതോടെ അദ്ദേഹം തീർത്തും നിരാശനായി. മന്ത്രിപദം കൈവിടാതെ തൃപ്പുണ്ണിത്തുറയിൽ ജയിക്കാമെന്ന പ്രതീക്ഷയായിരുന്നു ഉണ്ടായിരുന്നത്. യുഡിഎഫ് സർക്കാർ സരിതയുടെ ആരോപണങ്ങൾ നേരിട്ടവർ പോലും ജയിച്ചു. എന്നാൽ തൃപ്പുണ്ണിത്തുറയിൽ സ്വരാജിന് മുമ്പിൽ ബാബു തോറ്റു. ഇതിന് കാരണം കോൺഗ്രസുകാരുടെ പാലം വലിയായിരുന്നു. തോറ്റതോടെ വീട്ടിലേക്ക് ഒതുങ്ങി കൂടി. എന്തിനും ഏതിനും ദേഷ്യം. വീട്ടുകാരോടും ഇത് പ്രകടിപ്പിച്ചു. പാത്രങ്ങൾ എടുത്തെറിയുന്ന തരത്തിലേക്ക് ദേഷ്യം മാറി. ദിനചര്യകൾ തെറ്റി. ഇതോടെ അസുഖവും കൂടെ കൂടി.


Emalayalee.com - നടി ആക്രമിക്കപ്പെട്ട കേസിലെ വിചാരണ പൂർത്തിയാക്കാൻ കൂടുതൽ സമയം ആവശ്യപ്പെട്ട് വിചാരണക്കോടതി ജഡ്ജി\nനടി ആക്രമിക്കപ്പെട്ട കേസിലെ വിചാരണ പൂർത്തിയാക്കാൻ കൂടുതൽ സമയം ആവശ്യപ്പെട്ട് വിചാരണക്കോടതി ജഡ്ജി\nഡൽഹി: കൊച്ചിയിൽ നടി ആക്രമിക്കപ്പെട്ട കേസിലെ വിചാരണ പൂർത്തിയാക്കാൻ കൂടുതൽ സമയം ആവശ്യപ്പെട്ട് വിചാരണക്കോടതി ജഡ്ജി. മൂന്നുമാസംകൂടി വേണമെന്നാണ് ജഡ്ജി സുപ്രീംകോടതിയെ അറിയിച്ചിരിക്കുന്നത്.\nനേരത്തെ ആറു മാസത്തിനകം വിചാരണ പൂർത്തിയാക്കാൻ കോടതി സുപ്രീം കോടതി നിർദ്ദേശിച്ചിരുന്നു. എന്നാൽ കോവിഡ് മൂലം വിചാരണ നടപടികൾ തടസപ്പെട്ടു. ഈ സാഹചര്യത്തിലാണ് ജഡ്ജി ഹണി വർഗീസ് കൂടുതൽ സമയം തേടിയയത്.\nപല തവണ പ്രതികൾ മേൽക്കോടതികളിലടക്കം ഹർജി നൽകിയതിനാൽ കേസിന്‍റെ വിചാരണ രണ്ടരവർഷത്തോളം വൈകിയാണ് തുടങ്ങിയത്. ഇതിനിടെ ആക്രമിക്കപ്പെട്ട നടി ഹൈക്കോടതിയെ സമീപിച്ച്, പ്രത്യേക ഹർജി നൽകി, കേസ് പരിഗണിക്കാൻ വനിതാ ജഡ്‍ജി തന്നെ വേണമെന്ന് ആവശ്യപ്പെട്ടിരുന്നു.\nഈ അടിസ്ഥാനത്തിലാണ് സിബിഐ പ്രത്യേക കോടതി ജഡ്‍ജിയായിരുന്ന ഹണി വർഗീസിനെ വിചാരണക്കോടതി ജഡ്ജിയായി നിയമിച്ചത്.


Malayalam UK | visa Archives - Malayalam UK\nതമിഴ് വംശജനായ സതീഷ് ഗൗണ്ടറെ ഡീപോര്‍ട്ട് ചെയ്യാനുള്ള നീക്കത്തില് നിന്ന് ഹോം ഓഫീസ് പിന്‍മാറി. ഡോവറില് ഫിസിയോതെറാപ്പിസ്റ്റായ സതീഷിന്റെ വിസ പുതുക്കുന്നതിലുണ്ടായ സാങ്കേതികപ്രശനമാണ് ഡീപോര്‍ട്ടേഷനിലേക്ക് നയിച്ചത്. എന്നാല് ഈ വിഷയത്തില് ഡോവറില് നടന്ന കമ്യൂണിറ്റി ക്യാംപെയിന് പ്രവാസി ചരിത്രത്തില് ഇടംപിടിക്കുന്ന സംഭവമായി മാറി. സണ്‍ഡേ പീപ്പിളിനാണ് ഗൗണ്ടറുടെ ഡീപോര്‍ട്ടേഷന് തടഞ്ഞതിനുള്ള എല്ലാ ക്രെഡിറ്റും നല്‍കേണ്ടതെന്ന് ലോക്കല് എംപിയായ കണ്‍സര്‍വേറ്റീവ് പാര്‍ട്ടിയുടെ ചാര്‍ലീ എല്‍ഫിക്ക് പറഞ്ഞു.\nഹോം ഓഫീസ് വിസ കാലാവധി നീട്ടുന്നില്ല; വിസ കാലാവധി കഴിഞ്ഞഎന്‍എച്ച്എസ് ഡോക്ടര്‍മാര് യുകെ വിടാന് നിര്‍ദേശം 0\nവിസ കാര്‍ഡ് സംവിധാനം തകര്‍ന്നു; ഷോപ്പുകളിലും മറ്റും ലക്ഷക്കണക്കിന് ഉപഭോക്താക്കള് കുടുങ്ങി; ഖേദപ്രകടനവുമായി കമ്പനി 0\nബ്രിട്ടിനിലും യൂറോപ്പിന്റെ പല ഭാഗഭങ്ങളിലും വിസ കാര്‍ഡ് ഉപോഗിച്ചുള്ള ക്രയവിക്രയങ്ങള് തടസപ്പെട്ടു. വെള്ളിയാഴ്ച ഉച്ചക്കു ശേഷം 2.30ഓടെയാണ് കാര്‍ഡ് ഇടപാടുകള്‍ക്ക് തടസം നേരിട്ടത്. ഒരു ഹാര്‍ഡ് വെയര് തകരാറാണ് പ്രശ്‌നത്തിന് കാരണമെന്ന് കമ്പനി അറിയിച്ചു. കാര്‍ഡ് ഇടപാടുകള് തടസപ്പെട്ടതിനെത്തുടര്‍ന്ന് ലക്ഷക്കണക്കിന് ആളുകളാണ് ഷോപ്പുകളിലും പെട്രോള് സ്‌റ്റേഷനുകളിലും റെയില്‍വേ സ്‌റ്റേഷനുകളിലും മറ്റുമായി കുടുങ്ങിയത്. അപ്രതീക്ഷിത തകരാറില് പണമിടപാടുകള് നടത്താനാകാതെ വന്നത് ഉപഭോക്താക്കളെ ആശങ്കയിലാക്കിയെന്ന് റിപ്പോര്‍ട്ടുകള് പറയുന്നു.\nവിദേശരാജ്യങ്ങളില് വിമാനം കയറാനായി ക്യൂനില്‍ക്കുമ്പോള് പലവര്‍ണത്തിലുള്ള പാസ്‌പോര്‍ട്ടുകള് കണ്ടിട്ടുണ്ടാകാം. കൂട്ടത്തില് ഇന്ത്യക്കാരുടെ പാസ്‌പോര്‍ട്ട് കണ്ടാല് മനസ്സിലാകും. കടുംനീല നിറത്തില് എവിടെനിന്ന് നോക്കിയാലും ഇന്ത്യന് പാസ്‌പോര്‍ട്ട് തെളിഞ്ഞുകാണും. ഇതുപോലെ ഓരോ രാജ്യത്തെയും പാസ്‌പോര്‍ട്ടുകള്‍ക്ക് വ്യത്യസ്ത നിറമാണുള്ളത്. യൂറോപ്യന് രാജ്യങ്ങളിലുള്ളവരുടെ പാസ്‌പോര്‍ട്ടുകള് ചുവപ്പുനിറത്തിലാണുള്ളത്. ഓരോ


number of covid patients in kerala declining സംസ്ഥാനത്ത് കൊവിഡ് രോഗികളുടെ എണ്ണം ക്രമാനുഗതമായി കുറയുന്നു; മുന്‍കരുതലുകളില് വീഴ്ച വരുത്തരുതെന്ന് മുഖ്യമന്ത്രി\nസംസ്ഥാനത്ത് കൊവിഡ് രോഗികളുടെ എണ്ണം ക്രമാനുഗതമായി കുറയുന്നു; മുന്‍കരുതലുകളില് വീഴ്ച വരുത്തരുതെന്ന് മുഖ്യമന്ത്രി\nസംസ്ഥാനത്ത് കൊവിഡ് രോഗികളുടെ എണ്ണം ക്രമാനുഗതമായി കുറയുന്നുവെന്ന് മുഖ്യമന്ത്രി പിണറായി വിജയന്. കേരളത്തില് ഒരേസമയം ചികിത്സയിലിരിക്കുന്ന രോഗികളുടെ എണ്ണം പരമാവധി എത്തിയത് ഒക്ടോബര് 24 നാണ്. 97,417 പേരാണ് ആ ദിവസം ചികിത്സയിലുണ്ടായിരുന്നത്. അതിനുശേഷം രോഗികളുടെ എണ്ണം ക്രമാനുഗതമായി കുറഞ്ഞുവരുന്നതായാണ് കാണുന്നത്. ഇന്ന് 84,087 പേരാണ് ചികിത്സയിലുള്ളതെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിനുഷശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\nഓരോ ദിവസത്തെയും കണക്ക് തൊട്ട് മുന്‍പുള്ള ആഴ്ചയിലെ അതാത് ദിവസത്തെ കണക്കുമായി താരതമ്യം ചെയ്യുമ്പോള് ഒന്നുമുതല് 10 ശതമാനം വരെ കുറവ് കാണുന്നുണ്ട്. ഇന്നലത്തെ കണക്ക് നോക്കിയാല് കഴിഞ്ഞ ചൊവ്വാഴ്ചയിലെ ആക്ടീവ് കേസുകളെക്കാള് 10 ശതമാനം കുറവാണ്. ഇത്തരത്തിലുള്ള പ്രവണത ഇത്ര അധികം ദിവസങ്ങള് തുടര്‍ച്ചയായി കാണിക്കുന്നത് ആദ്യമായാണ്. ഈ കണക്കുകള് കാണുമ്പോള് രോഗം പിന്‍വലിയുകയാണോ എന്നൊരു തോന്നല് ഉണ്ടായേക്കാം. അതിന്റെ ഭാഗമായി മുന്‍കരുതലുകളില് വീഴ്ച വരുത്താനും സാധ്യതയുണ്ട്. അത്തരമൊരു അനാസ്ഥയിലേക്ക് പോകരുത്.\nനിരവധി സ്ഥലങ്ങളില് രോഗം ഒരുതവണ ഉച്ചസ്ഥായിയില് എത്തിയശേഷം ഇടവേള പിന്നിട്ട് വീണ്ടും ആദ്യത്തേക്കാള് മോശമായ രീതിയില് പീക്ക് ചെയ്യുന്ന അവസ്ഥയുണ്ടായിട്ടുണ്ട്. അതുപോലൊരു സാഹചര്യം ഉടലെടുത്താല് രോഗം ഏല്‍പിക്കുന്ന ആഘാതം നിയന്ത്രണാതീതമായി മാറുമെന്നും മുഖ്യമന്ത്രി പറഞ്ഞു.\nStory Highlights – number of covid patients in kerala declining


Relatives seek action against higher officials on suicide of Old age home staff | വൃദ്ധസദനം ജീവനക്കാരിയുടെ ആത്മഹത്യ: മേലുദ്യോഗസ്ഥർക്കെതിരെ ആരോപണം, കേസെടുക്കണമെന്ന് ബന്ധുക്കൾ - Malayalam Oneindia\nUpdated: Thu, Oct 15, 2020, 9:42 [IST]\nകണ്ണൂർ: കണ്ണൂരിൽ വൃദ്ധമന്ദിരത്തിലെ ജീവനക്കാരി ആത്മഹത്യ ചെയ്ത സംഭവത്തിൽ അന്വേഷണം പുരോഗമിക്കുന്നു. സർക്കാരിന് കീഴിലുള്ള വൃദ്ധമന്ദിരത്തിലെ ജീവനക്കാരി ആത്മഹത്യ ചെയ്തത് മേലുദ്യോഗസ്ഥരുടെ പീഡനം മൂലമാണെന്നാണ് പരാതിയുയർന്നിട്ടുള്ളത്. സംഭവത്തിൽ മേലുദ്യോഗസ്ഥർക്കെതിരെ ആത്മഹത്യാ പ്രേരണാക്കുറ്റം ചുമത്തി കേസെടുക്കണമെന്നാണ് പരാതിയിൽ പറയുന്നത്.\nവൃദ്ധസനദത്തിൽ മേട്രണായി ജോലി നോക്കിവന്നിരുന്ന പാപ്പിനിശ്ശേരി സ്വദേശിനിയായ പി ജ്യോത്സനയെ തിങ്കളാഴ്ച പുലർച്ചെ തൂങ്ങിമരിച്ച നിലയിൽ കണ്ടെത്തുകയായിരുന്നു. വീട്ടിലാണ് മരിച്ച നിലയിൽ കണ്ടെത്തിയത്. ഒക്ടോബർ സർക്കാർ സ്ഥാപനത്തിൽ നിന്നും ഇവരെ സസ്പെൻഡ് ചെയ്തിരുന്നു. മേലുദ്യോഗസ്ഥരുൾപ്പെടെയുള്ള ചിലർ ജ്യോത്സനയെ മാനസികമായി പീഡിപ്പിച്ചെന്നാണ് ബന്ധുക്കൾ പറയുന്നത്.\nകണ്ണൂര്; വൃദ്ധ മന്ദിരത്തിൽ ജീവനക്കാരിയുടെ ആത്മഹത്യ മേലുദ്യോഗസ്ഥരുടെ പീഡനമെന്ന് ആരോപണം; അന്വേഷണം ഉർജിതം\nസംഭവത്തിൽ ബന്ധുക്കൾ ജില്ലാ പോലീസ് മേധാവിക്കും ആരോഗ്യമന്ത്രി കെകെ ഷൈലജയ്ക്കും പരാതി നൽകിയിട്ടുണ്ട്. സംഭവത്തിനെതിരെ രംഗത്തെത്തിയ യൂത്ത് കോൺഗ്രസ് ജില്ലാ കളക്ടർക്ക് പരാതി നൽകുകയും ചെയ്തിട്ടുണ്ട്. സംഭവത്തിൽ സമഗ്ര അന്വേഷണം നടത്തണമെന്നാണ് യൂത്ത് കോൺഗ്രസ് ആവശ്യപ്പെടുന്നത്. ജോലിയിൽ നിന്ന് സസ്പെൻഡ് ചെയ്തതിനെ തുടർന്നുണ്ടായ മാനസിക വിഷമം മൂലമാണ് ജ്യോത്സന ആത്മഹത്യ ചെയ്തതെന്നാണ് യൂത്ത് കോൺഗ്രസ് ആരോപിക്കുന്നത്.\nstate government kannur police relatives youth congress സ്ത്രീ മരണം ആത്മഹത്യ പോലീസ് കണ്ണൂര്\nRelatives seek action against higher officials on suicide of Old age home staff


കൊവിഡ് വാക്‌സിനേഷന്: സംശയനിവാരണത്തിന് ആരോഗ്യവകുപ്പ് ശില്‍പശാല നടത്തുന്നു; പൊതുജനങ്ങള്‍ക്ക് ഓണ്‍ലൈന് വഴി പങ്കെടുക്കാം\nThu Jan 28 2021 03:31:49 GMT+0530 (India Standard Time)\nജനുവരി 16ന് കൊവിഡ് വാക്‌സിനേഷന് ആരംഭിക്കുന്ന അവസരത്തില് പ്രതിരോധ കുത്തിവയ്പ്പുമായി ബന്ധപ്പെട്ട ശാസ്ത്രീയ വിവരങ്ങള് ജനങ്ങളെ അറിയിക്കാനാണ് ശില്‍പശാല സംഘടിപ്പിക്കുന്നത്.\nNSH14 Jan 2021 1:48 AM GMT\nതിരുവനന്തപുരം: കൊവിഡ്-19 മഹാമാരിയെ പ്രതിരോധിക്കുന്നതിന്റെ ഭാഗമായി ബൃഹത്തായ ഒരു പ്രതിരോധകുത്തിവയ്പ്പ് പരിപാടിയിലേക്ക് സംസ്ഥാനം കടക്കുന്ന പശ്ചാത്തലത്തില് ആരോഗ്യവകുപ്പ് ശില്‍പശാല സംഘടിപ്പിക്കുന്നു. ജനുവരി 16ന് കൊവിഡ് വാക്‌സിനേഷന് ആരംഭിക്കുന്ന അവസരത്തില് പ്രതിരോധ കുത്തിവയ്പ്പുമായി ബന്ധപ്പെട്ട ശാസ്ത്രീയ വിവരങ്ങള് ജനങ്ങളെ അറിയിക്കാനാണ് ശില്‍പശാല സംഘടിപ്പിക്കുന്നത്. ഇന്ന് രാവിലെ 10 മണി മുതല് ഒരുമണി വരെ തിരുവനന്തപുരം സിഡിറ്റില് (ഗോര്‍ക്കി ഭവന്) വച്ചാണ് ശില്‍പശാല. ആരോഗ്യമന്ത്രി കെ കെ ശൈലജ ശില്‍പശാല ഉദ്ഘാടനം ചെയ്യും.\nവളരെയേറെ ആനുകാലിക പ്രാധാന്യമുളള ഈ പാനല് ചര്‍ച്ചയിലേക്ക് എല്ലാ മാധ്യമപ്രവര്‍ത്തകര്‍ക്കും പങ്കെടുക്കാം. എല്ലാവരും കൊവിഡ് മാനദണ്ഡങ്ങള് പാലിക്കേണ്ടതാണ്. പൊതുജനങ്ങള്‍ക്ക് ഓണ്‍ലൈന് വഴിയും പങ്കെടുക്കാവുന്നതാണ്. ചോദ്യങ്ങള്‍ക്കുളള മറുപടി ചര്‍ച്ചയില് പൊതുജനാരോഗ്യവിദഗ്ധര് നല്‍കും. ചോദ്യങ്ങള് 9446528176, 7012516029 എന്നീ വാട്ട്‌സ് ആപ്പ് നമ്പറുകളിലേക്ക് അയക്കാവുന്നതാണ്. ചോദ്യങ്ങള്‍ക്കുളള മറുപടി ഈ ലൈവ് സെഷനില്‍വച്ചുതന്നെ നല്‍കുന്നതായിരിക്കും.\nആരോഗ്യവകുപ്പ് പ്രിന്‍സിപ്പല് സെക്രട്ടറി ഡോ. രാജന് എന് ഖോബ്രഗഡെ വിഷയാവതരണം നടത്തുന്ന ചടങ്ങില് പ്ലാനിങ് ബോര്‍ഡ് മെംബര് ഡോ. ബി ഇക്ബാല്, മുഖ്യമന്ത്രിയുടെ കൊവിഡ് ഉപദേഷ്ടാവ് രാജീവ് സദാനന്ദന്, ഡബ്ല്യൂഎച്ച്ഒ പ്രതിനിധി ഡോ. റോഡറിഗോ എച്ച് ഓഫ്രിന്, യൂണിസെഫ് പ്രതിനിധി സുഗത റോയ് എന്നിവര് മുഖ്യപ്രഭാഷണം നടത്തും.\nകൊവിഡ് വാക്‌സിന് അടിസ്ഥാന വിവരങ്ങള് എന്ന വിഷയത്തില് തിരുവനന്തപുരം മെഡിക്കല് കോളജ് കമ്മ്യൂണിറ്റി മെഡിസിന് വിഭാഗം മേധാവി ഡോ. പി എസ് ഇന്ദു, കൊവിഡ് വാക്‌സിനും ആരോഗ്യവും എന്ന വിഷയത്തില് എസ്എടി ആശുപത്രി അസി. പ്രഫസര് ഡോ. റിയാസ്, പ്രതിരോധ കുത്തിവയ്പ്പും സാമൂഹികാരോഗ്യവും എന്ന വിഷയത്തില് മെഡിക്കല് കോളജ് അസോസിയേറ്റ് പ്രൊഫസര് ഡോ. ടി എസ് അനീഷ്., വാക്‌സിന് വിതരണ സംവിധാനം എന്ന വിഷയത്തില് എന്‍എച്ച്എം സ്റ്റേറ്റ് മിഷന് ഡയറക്ടര് ഡോ. രത്തന് ഖേല്‍ക്കര്, മെഡിക്കല് കോളജിലെ സംവിധാനങ്ങള് എന്ന വിഷയത്തില് ആരോഗ്യവിദ്യാഭ്യാസ വകുപ്പ് ഡയറക്ടര് ഡോ. എ റംലാ ബീവി എന്നിവര് സംസാരിക്കും. ആരോഗ്യവകുപ്പ് ഡയറക്ടര് ഡോ. ആര് എല് സരിത, ആരോഗ്യവകുപ്പ് അഡീഷനല് ഡയറക്ടര് ഡോ. പി പി പ്രീത പങ്കെടുക്കും.\nCovid Vaccination Health Department conducts workshop today


അഞ്ച് വര്‍ഷമായി മനസില് കൊണ്ടുനടന്ന സ്വപ്‌നമാണ് ടോക്യോയില് യാഥാര്‍ഥ്യമായതെന്ന് മീരാഭായി ചാനു\nഅഞ്ച് വര്‍ഷമായി മനസില് കൊണ്ടുനടന്ന സ്വപ്‌നമാണ് ടോക്യോയില് യാഥാര്‍ഥ്യമായതെന്ന് ഒളിംപിക്സില് വെള്ളി മെഡല് നേടിയ ശേഷം മീരാഭായി ചാനു. ഭാരോദ്വഹനത്തില് കാലങ്ങളായുള്ള ഇന്ത്യയുടെ കാത്തിരിപ്പ് അവസാനിച്ച ശേഷമാണ് മീരാഭായി ചാനുവിന്‍റെ പ്രതികരണം.\nഒരുപാട് സന്തോഷം. കഴിഞ്ഞ അഞ്ച് വര്‍ഷമായി ഞാനിത് സ്വപ്‌നം കാണുകയാണ്. എന്നെ കുറിച്ചോര്‍ത്ത് ഞാന് ഇപ്പോള് ഏറെ അഭിമാനിക്കുന്നു. സ്വര്‍ണത്തിനായാണ് ഞാന് ശ്രമിച്ചത്. എന്നാല് വെള്ളി നേടാനായതും വലിയ നേട്ടമാണ്. മീരാഭായി ചാനു പറഞ്ഞു.\nടോക്യോയില് ഇന്ത്യക്കായി ആദ്യ മെഡല് നേടാനായതില് ഒരുപാട് സന്തോഷം. ഞാന് മണിപ്പൂരിന്‍റേത് മാത്രമല്ല, ഈ രാജ്യത്തിന്‍റെ കൂടിയാണ്. ഒളിംപിക്‌സ് മെഡല് നേടിയ മണിപ്പൂരി താരം എന്ന നിലയില് എന്ത് തോന്നുന്നു എന്ന് ചോദിച്ചപ്പോഴാണ് മീരാഭായി ചാനുവിന്‍റെ ഈ പ്രതികരണം.


കേന്ദ്ര സർക്കാരിന്റെ ഉത്തേജന പാക്കേജുകൾ അപര്യാപ്തം: അഭിജിത് ബാനർജി - Janayugom Online\nലോകത്തെ ഏറ്റവും മോശം പ്രകടനം കാഴ്ചവെക്കുന്ന സമ്പദ്‌വ്യവസ്ഥകളിലൊന്നാണ് ഇന്ത്യയുടേതെന്നും കേന്ദ്ര സർക്കാറിന്റെ ഉത്തേജന പാക്കേജുകൾ അപര്യാപ്തമാണെന്നും നൊബേൽ പുരസ്കാര ജേതാവ് അഭിജിത്ത് ബാനാർജി. അതേസമയം നടപ്പ് സാമ്പത്തിക വർഷത്തിലെ ജൂലൈ- സെപ്റ്റംബർ പാദത്തിൽ വളർച്ച പ്രകടിപ്പിച്ചേക്കാമെന്നും അദ്ദേഹം പറഞ്ഞു.\n2017–2018 വർഷത്തിൽ ഏഴ് ശതമാനമായിരുന്ന ജിഡിപി വളർച്ച 2018–19 വർഷത്തിൽ 6.1 ആയി കുറഞ്ഞു. 219–20 വർഷത്തിൽ ജിഡിപി വളർച്ച 4.2 ആയി കുത്തനെ കുറഞ്ഞു. അതേസമയം, 2021 ൽ സ്ഥിതി ഇപ്പോഴത്തേതിനേക്കാൾ മെച്ചപ്പേട്ടേക്കുമെന്നും അഭിജിത് ബാനർജി പറഞ്ഞു.\nസാമ്പത്തിക ഉത്തജന പാക്കേജ് പരിമിതമായിരുന്നു. സർക്കാർ താഴ്ന്ന വരുമാനക്കാരുടെ കൈയിൽ പണംനൽകാൻ തയ്യാറാകാത്തതുകൊണ്ട് അവരുടെ ഉപഭോഗം വർധിച്ചില്ലെന്ന് അഭിജിത്ത് ബാനർജി ചൂണ്ടിക്കാട്ടിയ കൂടുതൽ കാര്യങ്ങൾ ചെയ്യാൻ സാധിക്കുമായിരുന്നുവെന്നും അദ്ദേഹം പറഞ്ഞു. സ്വാശ്രയത്വം എന്ന വാക്ക് വളരെ കരുതലോടെ വേണം ഉപയോഗിക്കേണ്ടത്. ആവശ്യമുള്ളതെല്ലാം ആഭ്യന്തരമായി ഉത്പാദിപ്പിക്കുക എന്നത് തെറ്റായ ആശയമാണ്. നമ്മൾ മികചുനിൽക്കുന്ന മേഖലയിൽ ശ്രദ്ധ കേന്ദ്രീകരിക്കണമെന്നും എന്താണോ ആവശ്യം അത് മാത്രം ഇറക്കുമതി ചെയ്യണമെന്നും അഭിജിത് ബാനർജി പറഞ്ഞു.\nഇന്ധന വിലയില് തുടര്‍ച്ചയായ മൂന്നാം ദിവസവും വര്‍ധനവ്


'ഫാനി' ചുഴലിക്കാറ്റ്: കേരളത്തില് മഴയ്ക്കും കാറ്റിനും സാധ്യത; മുന്നറിയിപ്പ്\nThiruvananthapuram, First Published 25, Apr 2019, 8:02 AM\nകടലിൽ മീൻ പിടിക്കാൻ പോയവരോട് തിരികെ വരാൻ കാലാവസ്ഥാ നിരീക്ഷണ കേന്ദ്രത്തിന്‍റെ നിർദ്ദേശം. ശക്തമായ കാറ്റ് വീശാൻ സാധ്യത ഉള്ളതിനാൽ നാളെ മുതല് മത്സ്യത്തൊഴിലാളികൾ കടലിൽ പോകരുതെന്നും മുന്നറിയിപ്പ്.\nതിരുവനന്തപുരം: സംസ്ഥാനത്ത് കടൽക്ഷോഭം രൂക്ഷം. രണ്ട് മീറ്ററിലധികം ഉയരത്തിൽ തിരമാലകളുണ്ടാവുമെന്നാണ് കാലാവസ്ഥാ വകുപ്പിന്‍റെ പ്രവചനം. കടലിൽ മീൻ പിടിക്കാൻ പോയവരോട് തിരികെ വരാൻ കാലവസ്ഥാ നിരീക്ഷണ കേന്ദ്രം നിർദേശിച്ചു.\nLast Updated 25, Apr 2019, 1:26 PM


ഒറ്റ കൊവിഡ് കേസുപോലുമില്ല, ഈ ഗ്രാമം വൈറസിനെ തടുത്ത് നിർത്തിയതെങ്ങനെ? | zero covid cases in this village\nഇന്റർനെറ്റും, മൊബൈലും, മറ്റ് ആധുനിക സൗകര്യങ്ങളൊന്നും ഇല്ലാത്ത ഒരു വിദൂര ഗ്രാമമാണ് അത്. മിക്ക ആളുകളും വനത്തിൽ പോയോ, മറ്റ് അല്ലറ ചില്ലറ ജോലികൾ ചെയ്തോ ഒക്കെയാണ് ജീവിക്കുന്നത്.\nCoimbatore, First Published Jun 24, 2021, 11:42 AM IST\nകൊവിഡ് മഹാമാരി നമ്മുടെയെല്ലാം ജീവിതത്തിൽ വളരെ വലിയ നിയന്ത്രണങ്ങളാണ് അടിച്ചേൽപ്പിക്കുന്നത്. പല നല്ല മുഹൂർത്തങ്ങളും അതിന്റെ പേരിൽ നമുക്ക് നഷ്ടമാകുന്നു. മാസ്കിന്റെ മറയില്ലാതെ പ്രിയപ്പെട്ടവരുടെ മുഖം ഒന്ന് നേരെ കണ്ടിരുന്നെങ്കിൽ, പഴയപോലെ സുഹൃത്തുക്കളുമായി സ്വാതന്ത്ര്യത്തോടെ കറങ്ങാൻ സാധിച്ചിരുന്നെങ്കിൽ എന്നെല്ലാം നമ്മൾ ആഗ്രഹിക്കാറില്ലേ? ലോകം മുഴുവൻ ഇതുപോലെ മാസ്കിന്റെയും, സാനിറ്റൈസറിന്റെയും മറവിൽ ഭീതിയോടെ കഴിയുമ്പോൾ കോയമ്പത്തൂരിലെ ഒരു ഗ്രാമത്തിൽ മാത്രം ജീവിതം മാറ്റങ്ങളൊന്നുമില്ലാതെ പഴയപടി മുന്നോട്ട് പോകുന്നു. ലോകത്തെ മുക്കിലും മൂലയിലും പടർന്ന് പിടിച്ച ഈ മഹാമാരിയെ കുറിച്ച് ഇപ്പോഴും അവിടത്തുകാർക്ക് ഒരു കേട്ടുകേൾവി മാത്രമേയുള്ളൂ.\nകോയമ്പത്തൂരിലെ മലയോര പ്രദേശമായ ചിന്നമ്പതി എന്ന ആദിവാസി ഗ്രാമമാണ് ഇപ്പോഴും കൊവിഡ് മുക്തമായി തുടരുന്നത്. ലോകത്തിൽ മഹാമാരി പിടിമുറുക്കിയിട്ട് ഒന്നര വർഷത്തിന് മീതെയായി. എന്നിട്ടും പക്ഷേ ഈ ഗ്രാമത്തിൽ ഇതുവരെ ഒരൊറ്റ കൊവിഡ് കേസുപോലും രേഖപ്പെടുത്തിയിട്ടില്ല. അവിടെയുള്ളവർക്ക് അതുകൊണ്ട് മാസ്ക്കും, സാനിറ്റൈസറും ഒന്നും ആവശ്യമില്ല. ഈ ഗ്രാമത്തിലെ ആളുകൾ ഇപ്പോഴും കൊവിഡിനെ ഭയക്കാതെ കഴിയുന്നു. ഇത് എങ്ങനെ ഇവർക്ക് സാധിച്ചു എന്ന് പലരും ചിന്തിക്കുന്നുണ്ടാകും. അതിന്റെ പ്രധാന കാരണം അവർ അവരുടെ ഗ്രാമത്തിൽ പുറത്തുനിന്നുള്ളവരെ അനുവദിക്കുന്നില്ല എന്നതാണ്. തീർത്തും ഒറ്റപ്പെട്ട് കഴിയുന്ന അവർക്ക് മഹാമാരി പകരാനുള്ള സാധ്യത സ്വാഭാവികമായും കുറയുന്നു. ഇത് കൂടാതെ അവരുടെ ജീവിതചര്യയും ഒരു പ്രധാനം കാരണമാണ്. തീർത്തും പ്രകൃതിയോട് ഇണങ്ങിയുള്ള ജീവിതമാണ് അവിടെ.\nഇന്റർനെറ്റും, മൊബൈലും, മറ്റ് ആധുനിക സൗകര്യങ്ങളൊന്നും ഇല്ലാത്ത ഒരു വിദൂര ഗ്രാമമാണ് അത്. മിക്ക ആളുകളും വനത്തിൽ പോയോ, മറ്റ് അല്ലറ ചില്ലറ ജോലികൾ ചെയ്തോ ഒക്കെയാണ് ജീവിക്കുന്നത്. അടിസ്ഥാനസൗകര്യങ്ങളുടെ അഭാവവും അവരെ അലട്ടുന്ന ഒരു പ്രശ്‌നമാണ്. രണ്ട് ദിവസം മുൻപാണ് ഗ്രാമത്തിലെ ഏക ബിരുദധാരിയായ സന്ധ്യ അവിടത്തെ കുട്ടികൾക്ക് സൗജന്യമായി ക്ലാസുകൾ എടുത്തുകൊടുക്കുന്നതിന്റെ പേരിൽ വാർത്തകളിൽ ഇടം നേടിയത്.\nLast Updated Jun 24, 2021, 11:42 AM IST\nChinnampathy tribal village


ക്യാപ്റ്റന് കോഹ്‌ലിയെ പുറത്താക്കിയ ലസിത് മലിംഗയെ രോഹിത് ശര്‍മ കെട്ടിപ്പിടിച്ച് അഭിനന്ദിച്ചു; വീഡിയോ വൈറലാകുന്നു | Reporter Live\nക്യാപ്റ്റന് കോഹ്‌ലിയെ പുറത്താക്കിയ ലസിത് മലിംഗയെ രോഹിത് ശര്‍മ കെട്ടിപ്പിടിച്ച് അഭിനന്ദിച്ചു; വീഡിയോ വൈറലാകുന്നു\nBy Web Desk\tSeptember 1, 2017 3:48 pm A+ A-\nകൊളംബൊ: സ്വന്തം ടീമിലെ കളിക്കാരനെ, അതും സെഞ്ച്വറിയുമായി തകര്‍ത്ത് കളിക്കുന്ന ക്യാപ്റ്റനെ പുറത്താക്കിയ എതിര് ടീമിലെ ബൗളറെ അഭിനന്ദിക്കുക. ആരെങ്കിലും ചെയ്യുന്ന കാര്യമാണോയെന്ന് സംശയിച്ചേക്കും. എന്നാല് അങ്ങനെ ഒരു താരം കഴിഞ്ഞ ദിവസം ചെയ്തു, ഇന്ത്യന് ഓപ്പണര് രോഹിത് ശര്‍മ.\nതനിക്കൊപ്പം ഇരട്ട സെഞ്ച്വറി കൂട്ടുകെട്ടുണ്ടാക്കി മുന്നേറുന്നതിനിടെയാണ് കോഹ്‌ലിയെ ലങ്കന് താരം ലസിത് മലിംഗ പുറത്താക്കിയത്. 96 പന്തില് 131 റണ്‍സ് എടുത്ത് നില്‍ക്കവെയായിരുന്നു ഇന്ത്യന് നായകന്റെ പുറത്താകല്. ബാറ്റ് വീശി കാണികളെ അഭിവാദ്യം ചെയ്ത് കോഹ്‌ലി നടന്നുനീങ്ങി. വിക്കറ്റ് വീഴ്ത്തിയ മലിംഗയെ ആദ്യം അഭിനന്ദിച്ചവരില് ഒരാള് രോഹിത് ശര്‍മയായിരുന്നു. മലിംഗയെ കെട്ടിപ്പുണര്‍ന്നാണ് ശര്‍മ അഭിനന്ദിച്ചത്.\nഇതിനൊരു കാരണമുണ്ട്. ഏകദിന ക്രിക്കറ്റില് തന്റെ മുന്നൂറാം വിക്കറ്റായിരുന്നു കോഹ്‌ലിയെ പുറത്താക്കി മലിംഗ നേടിയത്. ഏകദിനത്തില് മുന്നൂറാം വിക്കറ്റ് തികച്ച താരത്തിനുള്ള അഭിനന്ദനമായിരുന്നു അത്. ഇപ്പോള് എതിര് പാളയത്തിലാണെങ്കിലും ഐപിഎല്ലില് സ്വന്തം ടീമിലെ അംഗമാണ് മലിംഗ. മുംബൈ ഇന്ത്യന്‍സിന്റെ ബൗളിംഗിന്റെ കുന്തമുനയാണ് മലിംഗ. ഐപിഎല് ടീമിലെ തന്റെ സഹതാരത്തിനുള്ള അഭിനന്ദനം കൂടിയായിരുന്നു ആ ആശ്ലേഷം.\nകോഹ്‌ലി പുറത്തായ ശേഷം രോഹിത് ശര്‍മയും ഇന്ത്യയ്ക്കായി സെഞ്ച്വറി നേടിയിരുന്നു. 88 പന്തില് 104 റണ്‍സെടുത്താണ് ശര്‍മ പുറത്തായത്.രണ്ടാം വിക്കറ്റില് കോഹ്‌ലിയും ശര്‍മയും 219 റണ്‍സാണ് ചേര്‍ത്തത്.\nമലിംഗ മുന്നൂറ് വിക്കറ്റ് തികച്ച മത്സരത്തില് പക്ഷെ ലങ്കയ്ക്ക് നാണം കെട്ട തോല്‍വിയാണ് നേരിടേണ്ടി വന്നത്. ഇന്ത്യയോട് 168 റണ്‍സിനാണ് ലങ്ക തോറ്റത്. ഇന്ത്യ ഉയര്‍ത്തിയ 376 റണ്‍സ് വിജയലക്ഷ്യം പിന്തുടര്‍ന്ന ലങ്ക 42.4 ഓവറില് 207 റണ്‍സിന് പുറത്തായി. മത്സരത്തില് പത്തോവര് എറിഞ്ഞ മലിംഗ 82 റണ്‍സ് വഴങ്ങി ഒരു വിക്കറ്റാണെടുത്തത്.\nSep 1, 2017 3:48 pm


Puducherry registration: Suresh Gopi told to produce vehicle documents | രജിസ്‌ട്രേഷനില് നികുതിവെട്ടിപ്പ്; സുരേഷ് ഗോപിക്കെതിരെ ബിജെപിയില് പടയൊരുക്കം - Malayalam Oneindia\nസുരേഷ് ഗോപിക്കെതിരെ BJP, അവസരം മുതലാക്കാൻ നേതാക്കള്\nതിരുവനന്തപുരം: പോണ്ടിച്ചേരിയിലെ വാഹന രജിസ്‌ട്രേഷനില് നികുതി വെട്ടിപ്പ് നടത്തിയ നടനും എംപിയുമായ സുരേഷ് ഗോപിക്കെതിരെ ബിജെപിയിലെ ഒരുവിഭാഗം പടയൊരുക്കം തുടങ്ങിയതായി റിപ്പോര്‍ട്ട്. ഒരു സുപ്രഭാതത്തില് പാര്‍ട്ടിയിലെത്തിയ സുരേഷ് ഗോപി തങ്ങളെക്കാള് ഉയരത്തിലെത്തിയതില് അസ്വസ്ഥരായവരാണ് ഇപ്പോഴത്തെ നീക്കത്തിന് പിന്നില്.\nസുരേഷ് ഗോപിയെ എംപിയാക്കിയതും ഉയര്‍ന്ന സ്ഥാനങ്ങള് നല്‍കിയതും പ്രവര്‍ത്തന പരിചയമില്ലാതെയാണ്. ഇക്കാര്യം നേരത്തെ തന്നെ പാര്‍ട്ടി വേദികളില് ചിലര് ഉന്നയിച്ചിരുന്നു. എന്നാല്, ജനപിന്തുണ നേടാന് സുരേഷ് ഗോപിയുടെ സാന്നിധ്യം സഹായിക്കുന്നുണ്ടെന്നായിരുന്നു കേന്ദ്ര സംസ്ഥാന നേതൃത്വത്തിന്റെ വിലയിരുത്തല്.\nമുതിര്‍ന്ന നേതാക്കളെ തഴഞ്ഞ് സുരേഷ് ഗോപിയെ എംപിയാക്കിയതും ഇക്കാര്യത്താലാണ്. എന്നാല്, ഇത് അംഗീകരിക്കാനാകില്ലെന്ന നിലപാടിലാണ് ചില നേതാക്കള്. ഇവര് ഒരു അവസരം ഒത്തുവന്നതോടെ സുരേഷ് ഗോപിക്കെതിരെ തിരിഞ്ഞിരിക്കുകയാണ്. സുരേഷ് ഗോപിയുടെ നികുതിവെട്ടിക്കല് പാര്‍ട്ടിക്ക് ദോഷം ചെയ്‌തെന്ന് ഇവര് ചൂണ്ടിക്കാട്ടുന്നു.\nതെളിവു സഹിതമാണ് സുരേഷ് ഗോപിയുടെ നികുതി വെട്ടിപ്പ് മാതൃഭൂമി പുറത്തുകൊണ്ടുവന്നത്. ഏതാണ്ട് 30 ലക്ഷത്തോളം രൂപ സുരേഷ് ഗോപി സര്‍ക്കാരിന് നല്‍കേണ്ടതായി വരുമെന്നാണ് റിപ്പോര്‍ട്ട്. വിഷയത്തില് എംപിയോട് മോട്ടോര് വാഹന വകുപ്പ് വിശദീകരണം ആവശ്യപ്പെട്ടിട്ടുണ്ട്. വാഹന രജിസ്‌ട്രേഷന്റെ രേഖകളും സുരേഷ് ഗോപി ഹാജരാക്കേണ്ടിവരും.\nsuresh gopi puducherry vehicle സുരേഷ് ഗോപി വാഹനം പോണ്ടിച്ചേരി ബിജെപി\nPuducherry registration: Suresh Gopi told to produce vehicle documents


മന്ത്രിയാണെന്ന് പറഞ്ഞിട്ടൊന്നും കാര്യമില്ല! മുത്തച്ഛന്റെ വാര്‍ത്താ സമ്മേളനത്തില് സാനിറ്റൈസറും കൊണ് - Samakalika Malayalam\nമന്ത്രിയാണെന്ന് പറഞ്ഞിട്ടൊന്നും കാര്യമില്ല! മുത്തച്ഛന്റെ വാര്‍ത്താ സമ്മേളനത്തില് സാനിറ്റൈസറും കൊണ്ട് കുഞ്ഞ് മാവേലി; മാധ്യമപ്രവര്‍ത്തകരേയും വെറുതേവിട്ടില്ല! (വീഡിയോ)\nBy സമകാലിക മലയാളം ഡെസ്‌ക് | Published: 23rd August 2020 09:46 PM |\nLast Updated: 23rd August 2020 09:49 PM | A+A A- |\nതിരുവനന്തപുരം വിമാനത്തവള ലേലം നടപടിയുമായി ബന്ധപ്പെട്ട് ഉയര്‍ന്ന ആരോപണങ്ങള്‍ക്ക് മറുപടി പറയാന് വാര്‍ത്താ സമ്മേളനം വിളിച്ചു ചേര്‍ത്തതായിരുന്നു മന്ത്രി ഇ പി ജയരാജന്. മാധ്യമപ്രവര്‍ത്തകരുടെ ചോദ്യങ്ങള്‍ക്ക് മറുപടി നല്‍കി വാര്‍ത്താ സമ്മേളനമങ്ങനെ മുന്നോട്ടുപോകുമ്പോള് അതാവരുന്നു ഒരു കുഞ്ഞു മാവേലി! കയ്യില് സാനിറ്റൈസര് ഒക്കെയുണ്ട്.\nവാര്‍ത്താ സമ്മേളനത്തിനിടെ കയറിവന്ന് മന്ത്രിക്ക് സാനിറ്റൈസര് കൊടുത്ത് വ്യക്തി സുരക്ഷ ഉറപ്പാക്കിയ കുഞ്ഞ് മാവേലിയുടെ പ്രവൃത്തി ലൈവായി കേരളം കണ്ടു. ആരാണ് ഈ കുഞ്ഞു മാവേലി? ഇ പി ജയരാജന് തന്നെ ഇക്കാര്യം വ്യക്തമാക്കിയിരിക്കുകയാണ്.\nമന്ത്രിയുടെ ചെറുമകന് തൃകയ് ആണ് സാനിറ്റൈസറും കൊണ്ടുവന്ന കുഞ്ഞ് മാവേലി. ഓണാഘോഷത്തിന്റെ ഭാഗമായി സ്‌കൂളില് നടത്തുന്ന ഓണ്‍ലൈന് ഫോട്ടോ കോണ്ടസ്റ്റില് പങ്കെടുക്കുന്നതിന്റെ ഭാഗമായാണ് വേഷം ധരിച്ചത്. തീപ്പൊരി വാര്‍ത്താ സമ്മേളനം നടത്തുന്ന മുത്തച്ഛനെ കണ്ടപ്പോള് പിന്നെ മാധ്യമപ്രവര്‍ത്തകര്‍ക്കും മന്ത്രിക്കും സാനിറ്റൈസര് കൊടുത്തിട്ടു തന്നെ കാര്യമെന്ന് മാവേലിയും തീരുമാനിച്ചു!\n'വസതിയില് നടത്തിയ പത്രസമ്മേളനത്തിന് അവസാനം സാനിറ്റൈസര് കൊണ്ടുവന്നത് മാവേലി വേഷം കെട്ടിയ ചെറുമകന് തൃകയ് ആണ്. ഓണാഘോഷത്തിന്റെ ഭാഗമായി സ്‌കൂളില് നടത്തുന്ന ഓണ്‍ലൈന് ഫോട്ടോ കോണ്ടസ്റ്റില് പങ്കെടുക്കുന്നതിന്റെ ഭാഗമായാണ് വേഷംധരിച്ചത്. മുഴുവന് മാധ്യമപ്രവര്‍ത്തകര്‍ക്കും ചെറുമകന് ഓണാശംസകള് നേര്‍ന്നു. കോവിഡിനെ തുടര്‍ന്ന് സ്‌കൂള് തുറക്കാന് കഴിയാത്ത സാഹചര്യത്തില് ഓണ്‍ലൈന് വഴി മുഴുവന് പ്രവര്‍ത്തനങ്ങളും മുന്നോട്ടുപോവുകയാണ്.'- സംഭവം വിവരിച്ച് ഫെയ്ബുക്കിലെഴുതിയ കുറിപ്പില് മന്ത്രി പറഞ്ഞു.\nഇ പി ജയരാജന് സാനിറ്റൈസര് കുഞ്ഞു മാവേലി


യോഗിയുടെ ദളിത് ഗ്രാമസന്ദര്‍ശനം: കുളിക്കാന് സോപ്പ് വിതരണം ചെയ്തു അപമാനിച്ചെന്ന് പരാതി – Chandrika Daily\nBy chandrika Sunday May 28, 2017 09:57 am\nയോഗിയുടെ ദളിത് ഗ്രാമസന്ദര്‍ശനം: കുളിക്കാന് സോപ്പ് വിതരണം ചെയ്തു അപമാനിച്ചെന്ന് പരാതി\nന്യൂഡല്‍ഹി: ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിന്റെ ദളിത് ഗ്രാമസന്ദര്‍ശനത്തിന്റെ തലേന്ന് കുളിച്ച് വരാന് സോപ്പ് വിതരണം ചെയ്തുവെന്ന് റിപ്പോര്‍ട്ട്. കഴിഞ്ഞ വ്യാഴാഴ്ചയാണ് കുഷിനഗര് ജില്ലയിലെ മൈന്‍പൂര് ദീനാപാട്ടി…\nന്യൂഡല്‍ഹി: ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിന്റെ ദളിത് ഗ്രാമസന്ദര്‍ശനത്തിന്റെ തലേന്ന് കുളിച്ച് വരാന് സോപ്പ് വിതരണം ചെയ്തുവെന്ന് റിപ്പോര്‍ട്ട്. കഴിഞ്ഞ വ്യാഴാഴ്ചയാണ് കുഷിനഗര് ജില്ലയിലെ മൈന്‍പൂര് ദീനാപാട്ടി ഗ്രാമത്തിലെ ഒറ്റപ്പെട്ട 100 മുസാഹര് ദളിത് കുടുംബങ്ങളെ യോഗി ആദിത്യനാഥ് സന്ദര്‍ശിച്ചത്. സന്ദര്‍ശനത്തിന് മുന്നോടിയായി ലൈഫ്‌ബോയിയുടെയും ഗാരിയുടെയും രണ്ടു ബാര് സോപ്പും ഷാമ്പുവും ദളിത് കുടുംബങ്ങളിലെത്തിച്ചുവെന്നാണ് റിപ്പോര്‍ട്ട്.\nസന്ദര്‍ശനത്തിന് മുമ്പ് കുളിച്ചുവരാന് നിര്‍ദേശം നല്‍കിയാണ് സോപ്പും ഷാമ്പുവും വിതരണം ചെയ്തതെന്നറിയുന്നു. ഇത് തങ്ങളെ അപമാനിക്കുന്നതിന് തുല്യമല്ലേ എന്നാണ് ഗ്രാമവാസികളുടെ ചോദ്യം. യോഗിയുടെ സന്ദര്‍ശനം വെറും പ്രകടനം മാത്രമാണെന്നും മനസ്സില് നിന്നും അയിത്തം മാഞ്ഞുപോയിട്ടില്ലെന്നും തെളിയിക്കുന്നതാണ് പുതിയ വാര്‍ത്ത. ദളിത് വീട് സന്ദര്‍ശിച്ച് ഭക്ഷണം കഴിച്ചെന്ന് പ്രചരിപ്പിച്ച ബിജെപി നേതാവ് യെദ്യൂരപ്പ ഹോട്ടലില് നിന്ന് കൊണ്ടുവന്ന ഭക്ഷണമാണ് കഴിച്ചതെന്ന വെളിപ്പെടുത്തല് ഏറെ വിവാദമായിരുന്നു. അതിന് പിന്നാലെയാണ് യോഗി ആദിത്യനാഥിന്റെ ജാതിബോധം പുറത്തു കൊണ്ടു വന്ന പുതിയ റിപ്പോര്‍ട്ട് വരുന്നത്.\n”അങ്കന്‍വാടിയിലെ ജീവനക്കാരിയാണ് സോപ്പ് നല്‍കിയത്. മറ്റു പലര്‍ക്കും ഷാമ്പുവും ലഭിച്ചെന്ന് പറയുന്നു. യോഗത്തിന് വരുന്നതിന് മുമ്പ് കുളിച്ചുവരാനായിരുന്നു നിര്‍ദേശം. സാധാരണ സോപ്പു ഉപയോഗിക്കുന്നവരാണ് ഞങ്ങള്. സോപ്പു വിതരണം ചെയ്തു എന്തു മാറ്റമാണ് ഇവര് പ്രതീക്ഷിക്കുന്നതെ”ന്ന് 60 കാരിയായ കേശ്രി പറയുന്നു.\nയോഗി ആദിത്യനാഥിന്റെ സന്ദര്‍ശനത്തോടനുബന്ധിച്ച് ഒട്ടേറെ ഒരുക്കങ്ങളാണ് ഗ്രാമത്തില് നടക്കുന്നത്.\nCategories: Culture, More Tags: #YogiAdityanath


അനുഭവമാണല്ലോ നമ്മുടെ ആചാര്യൻ | Innathe Chintha Vishayam | Motivation\nടി.ജെ.ജെ. November 01, 2020 03:11 PM IST\nRepresentative Image. Photo Credit : etonastenka / Shutterstock.com\nഇന്നു വ്യക്തികളിൽ മറവിരോഗം – ഡിമെൻഷ്യ, അൽസ്ഹൈമേഴ്സ് – വർധിച്ചുവരികയാണ്. പാശ്ചാത്യ സമൂഹങ്ങളിൽ താരതമ്യേന കൂടുതലുമാണ്. ശാരീരിക അസ്വസ്ഥതകൾ ഒന്നുമില്ലാതെ നാഡീവൈകല്യം നിമിത്തം മറവി കടന്നെത്താം. അതു ക്രമേണയാണ് മൂർധന്യത്തിലെത്തുന്നത്. ഈ അവസ്ഥ രോഗിക്കും കൂടെയുള്ളവർക്കും വളരെ പ്രയാസങ്ങൾ ഉളവാക്കും. ഈ രോഗത്തിനു പ്രതിവിധി ഒന്നും കണ്ടെത്തിയിട്ടുമില്ല.\nഇവിടെ പ്രതിപാദിക്കുന്നത് സാധാരണക്കാരായ ആർക്കും അനുദിന ജീവിതത്തിൽ സംഭവിച്ചുപോകുന്ന മറവികളെക്കുറിച്ചാണ്. ഓർമശക്തിയെപ്പറ്റി നാം വളരെ പ്രശംസിച്ചു പറയാറുണ്ട്. അതുള്ള വ്യക്തി വളരെ അനുഗൃഹീതനാണെന്നു നാം വിലയിരുത്തും. പ്രായോഗിക ജീവിതത്തിൽ ഓർമശക്തി നമുക്കു വലിയ അനുഗ്രഹമായി അനുഭവപ്പെടുന്നു.\nഓർമിക്കാനുള്ള കഴിവ് വലിയ അനുഗ്രഹമാണെന്നതുപോലെ മറക്കാനുള്ള കഴിവും അനുഗ്രഹമായിത്തീരാം. മറക്കുന്നതോടു കൂടി പൊറുക്കാനുള്ള സന്നദ്ധതയും ചേരുമ്പോൾ കുടുംബജീവിതത്തിലും സാമൂഹിക ബന്ധങ്ങളിലും എത്ര ഹൃദ്യമായ അനുഭവമാണ് കൈവരുന്നത്. ചിലർ ചില ദുരന്തസംഭവങ്ങൾ വരുത്തിയ വൈഷമ്യങ്ങളെ ഓർത്തു ജീവിതം മുഴുവൻ നിരാശയുടെ കയ്പുമായി കഴിയുന്നു. ചിലർ പങ്കാളിയുടെ വേർപാടിന്റെ ആഘാതത്തിൽ ശിഷ്ടായുസ്സു മുഴുവൻ ദുഃഖത്തിലും നിരാശയിലും കഴിഞ്ഞെന്നുവരാം.\nഒരു ഉദ്യോഗാർഥിയുടെ കഥ ഓർക്കുന്നു. അയാൾ ഉദ്യോഗത്തിനായി ഒരു ഉന്നതവ്യക്തിയുടെ കത്തും കൊണ്ട് വലിയൊരു ഉദ്യോഗസ്ഥനെ സമീപിക്കുകയുണ്ടായി. എഴുത്തു വായിച്ചശേഷം കഴിവതും ശ്രമിക്കാമെന്നു വാക്കു കൊടുക്കുകയും ചെയ്തു. ആ ഉദ്യോഗത്തിനു മറ്റു പല അപേക്ഷകരുമുണ്ടായിരുന്നു. അതെല്ലാം സൂക്ഷ്മപരിശോധന നടത്തിയപ്പോൾ കൂടുതൽ യോഗ്യത മറ്റൊരാൾക്കായിരുന്നു. അതനുസരിച്ച് ആ ജോലി ആ വ്യക്തിക്കു കൊടുത്തു.\nആദ്യം പറഞ്ഞ ആളെ അതു നിരാശനാക്കി. പിന്നീട് ആ ഉന്നത ഉദ്യോഗസ്ഥനെ ഏറ്റവും വലിയ ശത്രുവായി ഉദ്യോഗാർഥി കണ്ടു. നിർഗുണനെന്നും സ്വാർഥമതിയെന്നും മറ്റും വിലയിരുത്തി. കാണുന്നവരോടൊക്കെ ആ ഉദ്യോഗസ്ഥനെപ്പറ്റി മോശമായി സംസാരിച്ചു. ആ സംഭവം കഴിഞ്ഞു രണ്ടു ദശകത്തിലേറെയായെങ്കിലും, ഇപ്പോഴും ആ നിരാശയാൽ നാവിൽനിന്ന് പരിഹാസവാക്കുകൾ മാത്രമേ ഉയരുന്നുള്ളൂ. എന്തൊരു മനഃസ്ഥിതിയാണെന്നു നാം അതിശയിച്ചുപോകും. മേൽപറഞ്ഞ ഉദ്യോഗസ്ഥനാകട്ടെ, ഈ സംഭവം മറന്നുകഴിഞ്ഞിരുന്നു. ഇങ്ങനെ പക വച്ചുകൊണ്ട് കഴിയുന്നവർ അവനവനുതന്നെ കൂടുതൽ ദോഷം വരുത്തിവയ്ക്കുകയാണ്.\nമറവി തീർച്ചയായും ദൈവം നമുക്കു നൽകിയിട്ടുള്ള വലിയ ഒരനുഗ്രഹമാണ്. നിന്ദ്യവും നീചവും വേദനാജനകവുമായ എന്തെല്ലാം കാര്യങ്ങൾ നമ്മുടെ ജീവിതത്തിൽ സംഭവിച്ചിട്ടുണ്ടാകും. അവയുടെ സ്മരണ നിലനിർത്തിയാൽ ജീവിതം നരകീയാനുഭവമായി മാറും.\nമറക്കേണ്ടതിനെപ്പറ്റി അറിഞ്ഞിരിക്കേണ്ടതും ശ്രദ്ധിക്കേണ്ടതുമായ ചില കാര്യങ്ങളുണ്ട്. മറ്റുള്ളവരെപ്പറ്റി ആരെങ്കിലും അപവാദം പറയുകയാണെങ്കിൽ നാമതു മറക്കാൻ ശ്രമിക്കണം. ആരോടും അതെപ്പറ്റി പറയുകയുമരുത്. മറ്റൊരാൾ അറിഞ്ഞോ അറിയാതെയോ ആലോചന കൂടാതെയോ നമ്മെ വേദനപ്പെടുത്തുന്ന വല്ലതും പറഞ്ഞിട്ടുണ്ടെങ്കിൽ അത് ഓർമയിൽ വയ്ക്കരുത്. ആരെങ്കിലുമായി ഇടർച്ച ഉണ്ടാവുകയോ സംഘർഷം ഉണ്ടാവുകയോ ചെയ്തേക്കാം. അതെപ്പറ്റിയും കഴിയും വേഗം മറക്കാൻ ശ്രമിക്കുക.\nപലതരത്തിലുള്ള ഭാവങ്ങളും ദുരിതങ്ങളും നിരാശ ഉണർത്തുന്ന സംഭവങ്ങളും നമ്മുടെ സ്മരണയിൽ ഉയർന്നുവരും. അവയെ വിസ്മരിക്കാനുള്ള ഏകമാർഗം ദൈവം നമുക്കു തന്ന സന്തോഷകരവും അനുഗ്രഹപ്രദവുമായ കാര്യങ്ങൾ അയവിറക്കുക എന്നതാണ്. ഒരു നാട്ടുചൊല്ലുണ്ട്: ‘‘വന്ന വഴി മറക്കരുത്.’’ അതിന്റെ അർഥം, കഴിഞ്ഞ ജീവിതത്തിൽ എന്തെല്ലാം പ്രതിസന്ധികളും പ്രതിബന്ധങ്ങളും ഉണ്ടായിരുന്നു; അവയെ തരണം ചെയ്യാൻ ഈശ്വരൻ ചെയ്ത കൃപകളും മറ്റു സഹോദരങ്ങൾ ചെയ്ത സേവനങ്ങളും വിസ്മരിക്കരുത് എന്നാണ്. സങ്കീർത്തകൻ അതാണു ചെയ്യുന്നത്. ‘‘എൻ മനമേ യഹോവയെ വാഴ്ത്തുക; എന്റെ സർവാന്തരംഗവുമേ അവിടുത്തെ വിശുദ്ധ നാമത്തെ വാഴ്ത്തുക... അവന്റെ ഉപകാരങ്ങൾ ഒന്നും മറക്കരുത്’’ (സങ്കീ. 103:1).\nചിലർ എപ്പോഴും നഷ്‌ടപ്പെട്ട അവസരങ്ങളെയോർത്തു ദുഃഖിച്ചുകൊണ്ടിരിക്കും. ഉപയോഗപ്പെടുത്താതെ വിട്ടുപോയ നല്ല അവസരങ്ങൾ ഓർമയിൽ എത്തിയെന്നുവരാം. അവയെപ്പറ്റി ചിന്തിച്ച് ഹൃദയം നീറിയതുകൊണ്ടു പ്രയോജനമില്ല. അതെല്ലാം മറന്ന് മേലിൽ അത്തരം തെറ്റുകൾ വരുത്തില്ല എന്ന നിശ്ചയത്തോടെ ഭാവി നിയന്ത്രിക്കാൻ ശ്രമിക്കണം. അനുഭവമാണല്ലോ നമ്മുടെ ആചാര്യൻ!\nEnglish Summary : Innathe Chintha Vishayam column by TJJ - What does it mean to forgive and forget?


പിതാവിന്റെ ലാംപിക്ക് രണ്ടാം ജന്മം നൽകിയപ്പോൾ ! | Old Lambi Scooter Restored\nപിതാവിന്റെ ലാംപിക്ക് രണ്ടാം ജന്മം നൽകിയപ്പോൾ !\nപ്രവീൺ February 03, 2021 11:22 AM IST\nരണ്ടുപതിറ്റാണ്ടിന്റെ ഓർമയുണ്ട് ആ വാഹനത്തിൽ\nപഴയ വാഹനം പൊടിതട്ടിയെടുക്കുമ്പോൾ ഓർമകളാണ് തെളിഞ്ഞുവരുന്നത്. എറണാകുളം പുത്തൻകുരിശിലെ ലാംപി ഇങ്ങനെയൊരു ഓർമക്കൂടാണ്. വിപിൻ ജോർജിന്റെ ബാല്യകാലത്ത് പിതാവ് ഓടിച്ചുനടന്ന സ്കൂട്ടർ. രണ്ടുപതിറ്റാണ്ടിന്റെ ഓർമയുണ്ട് ആ വാഹനത്തിൽ. അതുകൊണ്ടുതന്നെയാണ് ലക്ഷം രൂപയ്ക്കുമുകളിൽ രൂപ മുടക്കി വിപിൻ ആ പ്രിയപ്പെട്ട ലാംപിയെ തിരികെയെടുത്തത്.\nഒരു സൗഹൃദക്കൂട്ടായ്മയുണ്ട് ലാംപി യുടെ രണ്ടാംപിറവിക്കു പിന്നിൽ. പിതാവ് പി.എൽ. ജോർജ് 23 വർഷം മുൻപ് കുടുംബത്തെയും വച്ച് ഓടിച്ചുനടന്നിരുന്നതാണ് ഈ ലാംപിയെ. പിന്നീട് അദ്ദേഹത്തിന്റെ മരണശേഷം വാഹനം വീട്ടിൽ ഇരുന്നു. പിന്നീടൊരിക്കൽ പെയിന്റിങ് പണിക്കാർ വീട്ടിനുള്ളിൽനിന്നു ലാംപിയെ പുറത്തുവച്ചു. അങ്ങനെ കിടന്നു ബോഡി തുരുമ്പെടുത്തു. ഇതിനിടയിൽ വിപിൻ ന്യൂസീലൻഡിൽ പോയി. 2018 ൽ വീട്ടിലേക്കു വന്നപ്പോൾ ലാംപിയെ പുതുക്കാനുള്ള ശ്രമം തുടങ്ങി.\nസുഹൃത്തായ സുമോദ് ജി. നായർ സ്വന്തം വീട്ടിലിരുന്ന് ലാംപിയെ മിനുക്കിയെടുത്തു. അദ്ദേഹത്തിന്റെ ഹോബിയാണ് വാഹനനവീകരണം. സുഹൃത്ത് റിനിൽ സേവ്യർ എല്ലാ സഹായങ്ങളും നൽകി കൂടെനിന്നു. പഴയ വാഹനത്തിന്റെ അവസ്ഥ കണ്ടാൽ മനസ്സിലാകും ഇവർ എത്ര സൂക്ഷ്മതയോടെയാണ് ലാംപിയെ പരിചരിച്ചതെന്ന്.\nപാർട്സുകൾ കൊയമ്പത്തൂരിലെ പൊളിമാർക്കറ്റിൽനിന്നു ലഭിച്ചു. ഒട്ടുമിക്കതും പഴയ ഒറിജിനൽ സാധനങ്ങൾ തന്നെ. പഴയ എൻജിൻ ഇപ്പോഴും പുലിയാണ്. ഒറ്റ കിക്കിൽ സ്റ്റാർട്ട് ആകും. ടയർ, ബ്രേക്ക് എന്നിവ പുതിയതാണ്.ഒരു കൊല്ലത്തിൽ കൂടുതൽ സമയം എടുത്തു ലാംപിയെ മിനുക്കിയെടുത്തപ്പോൾ കിട്ടിയത്, കാലത്തിന് മായ്ക്കാൻ കഴിയാത്ത ഓർമകൾ കൂടിയാണ് വിപിന്.\nഓട്ടമൊബീൽ പ്രോഡക്ട് ഓഫ് ഇന്ത്യ (എപിഐ) കമ്പനി 1977 ൽ ഇറക്കിയ 150 സിസി സ്കൂട്ടർ ആണ് ലാംപി. ഇറ്റാലിയൻ കമ്പനിയായ ഇന്നൊസെന്റിയുടെ സഹകരണത്തോടെയാണ് ലാംപിയും ലാംബ്രട്ടയും കമ്പനി ഇറക്കിയത്. മുംബൈയിൽ ആരംഭിച്ച കമ്പനി പിന്നീട് ചെന്നെയിലേക്കു പ്രവർത്തനം മാറ്റി. 1992 ൽ എപിഐ പ്രവർത്തനം നിർത്തി.\nEnglish Summary: Old Lambi Scooter Restored


ദല്‍ഹിയിലേക്ക് സേനാ മാര്‍ച്ച്; വാര്‍ത്ത മുതിര്‍ന്ന കേന്ദ്ര മന്ത്രി ആസൂത്രണം ചെയ്തതെന്ന് റിപ്പോര്‍ട്ട്\neditor Thursday, April 5th, 2012 6:26 pm5April, 2012\nന്യൂദല്‍ഹി: കരസേനയിലെ രണ്ട് ബറ്റാലിയന് ദല്‍ഹിയിലേക്ക് മാര്‍ച്ച് നടത്തിയെന്ന വാര്‍ത്ത മുതിര്‍ന്ന കേന്ദ്ര മന്ത്രി ആസൂത്രണം ചെയ്തതാണെന്ന് റിപ്പോര്‍ട്ട്. ദല്‍ഹിയില് നിന്ന് പുറത്തിറങ്ങുന്ന വാരിക ‘ദി സണ്‍ഡേ ഗാര്‍ഡിയന്’ ആണ് ഇക്കാര്യം റിപ്പോര്‍ട്ട് ചെയ്തത്.\nമുതിര്‍ന്ന മന്ത്രിയുടെ ബന്ധു ആയുധ ലോബികളുമായി ബന്ധപ്പെട്ട് ഇടനിലക്കാരനായി പ്രവര്‍ത്തിക്കുന്നുണ്ട്. ഇയാളുടെ സഹായത്തോടെയാണ് ഈ കേന്ദ്രമന്ത്രി ഗൂഢാലോചന നടത്തിയതെന്നും വാരിക റിപ്പോര്‍ട്ട് ചെയ്യുന്നു. ജനറല് വി.കെ സിങ്ങിനുള്ള രാഷ്ട്രീയ പിന്തുണ ഇല്ലാതാക്കുകയായിരുന്നു വാര്‍ത്തയുടെ ലക്ഷ്യം. ഇതിന് വേണ്ടി മന്ത്രി പത്രത്തെ തെറ്റിദ്ധരിപ്പിക്കുകയായിരുന്നുവെന്നും റിപ്പോര്‍ട്ട് വ്യക്തമാക്കുന്നു. സുപ്രധാന റിപ്പോര്‍ട്ട് പത്രം പുറത്തുവിട്ടതിന് പിന്നാലെ പ്രധാനമന്ത്രിയും പ്രതിരോധ മന്ത്രിയും സൈനിക ജനറല് വി.കെ സിങ്ങിനെതിരെ രംഗത്തുവരുമെന്നായിരുന്നു മന്ത്രി പ്രതീക്ഷിച്ചിരുന്നത്. എന്നാല് ഇതിന് നേരെ വിപരീതമായി റിപ്പോര്‍ട്ട് പ്രസിദ്ധീകരിച്ച പത്രത്തിനെതിരെയാണ് ഇവര് രംഗത്തുവന്നത്.\nആയുധക്കച്ചവടക്കാരുമായി ഈ മന്ത്രിയുടെ ബന്ധു ഇടയ്ക്കിടെ കൂടിക്കാഴ്ച നടത്താറുണ്ടെന്ന് സോഴ്‌സ് വ്യക്തമാക്കിയതായി സണ്‍ഡേ ടെലിഗ്രാഫ് പറയുന്നു. വിദേശ രാജ്യങ്ങളില് വെച്ചാവും പലപ്പോഴും ഈ കൂടിക്കാഴ്ച. ഉന്നത സ്വാധീനമുള്ള ഇത്തരം വ്യക്തികളുടെ കൂടിക്കാഴ്ചകള് രഹസ്യാന്വേഷണ വിഭാഗത്തിന്റെ വലയത്തിന് പുറത്തായിരിക്കും. ഇത്തരം ആയുധ വ്യാപാരികളുടെ ശൃംഖല വളരെ വലുതായിരിക്കും. ദുബൈ, ലണ്ടന്, ബാങ്കോക്ക് എന്നിവിടങ്ങളിലാണ് പലപ്പോഴും ചര്‍ച്ചകള് നടക്കുക. വന്‍കിട ഹോട്ടലുകളില് വിലകൂടിയ ഭക്ഷണത്തിനും മദ്യത്തിനും മറ്റ് വിനോദങ്ങള്‍ക്കുമിടയിലായിരിക്കും ആയുധക്കച്ചവടം ഉറയ്ക്കുകയെന്നും സോഴ്‌സ് വെളിപ്പെടുത്തിയതായി റിപ്പോര്‍ട്ടില് പറയുന്നു.\nമുതിര്‍ന്ന മന്ത്രിയുടെ കയ്യില് നിന്ന് ലഭിച്ച വിവരത്തിന്റെ അടിസ്ഥാനത്തില് ഇന്ത്യന് എക്‌സ്പ്രസിലെ മുതിര്‍ന്ന ജേര്‍ണലിസ്റ്റ് തന്നെ ഇക്കാര്യം റിപ്പോര്‍ട്ട് ചെയ്തതില് അത്ഭുതപ്പെടാനില്ലെന്ന് റിപ്പോര്‍ട്ടില് പറയുന്നു. വി.കെ സിങ്ങിനെ പ്രതിരോധത്തിലാക്കുക മാത്രമായിരുന്നില്ല, സൈന്യത്തിന്റെ വിശ്വാസ്യതയും കെട്ടുറപ്പും ഇല്ലാതാക്കി പാകിസ്ഥാന് മാതൃകയില് ഇന്ത്യയില് സാഹചര്യമുണ്ടാക്കുകയും വാര്‍ത്ത ചോര്‍ത്തലിന്റെ ലക്ഷ്യമാണെന്ന് സോഴ്‌സുകളെ ഉദ്ധരിച്ച് വാരിക റിപ്പോര്‍ട്ട് ചെയ്യുന്നുണ്ട്.\nഇന്ത്യന് പ്രതിരോധ മന്ത്രാലയവും കരസേനാ വേധാവിയും തമ്മില് അഭിപ്രായ വ്യത്യാസം നിലനില്‍ക്കെ ഇന്ത്യന് കരസേനയുടെ രണ്ട് സായുധ യൂണിറ്റുകള് ദല്‍ഹിയിലേക്ക് മാര്‍ച്ച് നടത്തിയതായി ഇന്ത്യന് എക്‌സ്പ്രസ് ആണ് വെളിപ്പെടുത്തിയത്. ഇന്ത്യന് എക്‌സ്പ്രസ് എഡിറ്റര് ശേഖര് ഗുപ്തയാണ് പേര് വെച്ച് റിപ്പോര്‍ട്ട് തയ്യാറാക്കിയത്.\nജനുവരി 16,17 തീയതികളിലാണ് ദല്‍ഹിയിലേക്ക് സംശയാപ്ദമായ സാഹചര്യത്തില് സൈനീക നീക്കം നടന്നതെന്നാണ് റിപ്പോര്‍ട്ടില് പറയുന്നത്. പ്രായ വിവാദത്തില് കരസേനാ മേധാവി ജനറല് വി.കെ സിങ് സുപ്രീം കോടതിയെ സമീപിച്ചത് ജനുവരി 16നായിരുന്നു. കേന്ദ്രസര്‍ക്കാരും പ്രതിരോധമന്ത്രാലയവും അറിയാതെയായിരുന്നു ഈ സൈനീക നീക്കം. ഹരിയാനയില് നിന്നും ആന്ധ്രാപ്രദേശില് നിന്നുമുള്ള രണ്ട് സായുധ യൂണിറ്റുകളാണ് ദല്‍ഹി ലക്ഷ്യമാക്കി നീങ്ങിയത്. ഹരിയാനയില് നിന്നും 150 കിലോമീറ്റര് സൈന്യം നീങ്ങിയതായി റിപ്പോര്‍ട്ടില് പറഞ്ഞിരുന്നു.\nഎന്നാല് റിപ്പോര്‍ട്ടിനെ സൈന്യവും സര്‍ക്കാറും തള്ളിക്കളയുകയായിരുന്നു. പതിവ് പരിശീലനത്തിന്റെ ഭാഗമായുള്ള മാര്‍ച്ചാണ് നടന്നതെന്നാണ് സൈന്യം ഇതിനോട് പ്രതികരിച്ചത്. വസ്തുതാ വിരുദ്ധമായ റിപ്പോര്‍ട്ടാണ് ഇതെന്നാണ് സര്‍ക്കാറും വ്യക്തമാക്കിയത്.


കുടുംബശ്രീ കൂട്ടായ്മയിലൊരുങ്ങിയ ഒരു പറ്റം നാടക കാഴ്ചകള് | Women | Deshabhimani | Wednesday Feb 21, 2018\nപാലക്കാടിന്റെ തെരുവോരങ്ങളിൽ മുഴങ്ങുകയാണ് ഈ ഗാനം. കുടുംബശ്രീ കൂട്ടായ്‌മയിൽ ഒരു കൂട്ടം സ്‌ത്രീകൾ അവതരിപ്പിച്ച 'മായക്കണ്ണാടി' തെരുവുനാടകത്തിലെ വരികളാണിവ. ജില്ലയിലെ വിവിധയിടങ്ങളിൽ ഇതിനോടകം നാടകം അരങ്ങേറി. കുടുംബശ്രീ പാലക്കാട് ജില്ലാമിഷന്റെ നേതൃത്വത്തിൽ രംഗശ്രീ നാടക സംഘം രൂപീകരിച്ചാണ് പരിശീലനവും അവതരണവും. സംസ്ഥാനത്ത് ആദ്യമായാണ് കുടുംബശ്രീക്കു കീഴിൽ വനിതകൾ തെരുവു നാടകവുമായി രംഗത്തെത്തുന്നത്.\nസ്ത്രീ ശാക്തീകരണം, അവകാശങ്ങൾ, അക്രമങ്ങൾക്കെതിരെ പോരാടാനുള്ള ആഹ്വാനം, തൊഴിലവസരങ്ങളെകുറിച്ചുള്ള വിവരങ്ങൾ തുടങ്ങി സ്ത്രീ സ്വയംപര്യാപ്തതക്കുള്ള ആഹ്വാനമാണ് നാടകം. മായക്കണ്ണാടിക്കു പുറമെ 'നല്ല നാളേക്ക്' എന്ന പേരിൽ മറ്റൊരു നാടകവും സംഘം അവതരിപ്പിക്കുന്നുണ്ട്. ദീൻദയാൽ ഉപാധ്യായ ഗ്രാമീൺ കൗശിക് യോജനക്ക് കീഴിലെ തൊഴിൽ വൈദഗ്ധ്യ പരിശീലനവും അവസരങ്ങളും പരിചയപ്പെടുത്തുന്നതാണ് ഇത്.\n'കാടും മലകളും കൂടി\nപാലക്കാടിന്റെ സ്വന്തം പൊറാട്ടുനാടകത്തിന്റെ ശീലുകളിൽ നിന്നാണ് നാടകം ആരംഭിക്കുന്നത്. പത്ത് വനിതകളാണ് ഇന്ന് നാടകസംഘത്തിലുള്ളത്. കടമ്പഴിപ്പുറം നാട്യശാസ്ത്രയിൽ നാടകക്യാമ്പ് നടത്തിയാണ് നാടക അഭിരുചിയുള്ളവരെ തെരഞ്ഞെടുത്തത്. പത്ത് ദിവസത്തെ പരിശീലനവും നൽകി. എല്ലാവരും കുടുംബശ്രീയുമായി ബന്ധപ്പെട്ടും അല്ലാതെയും ജോലി ചെയ്യുന്നവരാണ്. ജോലി കഴിഞ്ഞ് വൈകിട്ട് പാലക്കാട് ശിക്ഷക്‌സദനിൽ ഒത്തുകൂടും. ഇവിടെ വച്ചാണ് പരിശീലനം. പലദിവസങ്ങളിലും ഇത് പുലർച്ചെവരെ തുടരും.\nമായക്കണ്ണാടി നാടകത്തിലെ പ്രവർത്തകർ കുടുംബശ്രീ പാലക്കാട് ജില്ലാ മിഷൻ ഭാരവാഹികളോടൊപ്പം\nഇൻഡസ്ട്രിയൽ ഓഫ് ഇന്ത്യൻ ടെക്സ്റ്റയിൽ ഡിസൈനിങ്ങിൽ ജോലി ചെയ്യുന്ന ലതാ മോഹനാണ് സംഘത്തെ നയിക്കുന്നത്. കാഞ്ചന വിജയൻ, കെ കാർത്യായനി, എ ഗീത, വി വത്സല, കെ സുമിത്ര, എം വിജയലക്ഷ്മി, കെ ശ്രീലത, വിജി നാരായണൻ, ടി അമ്മിണി എന്നിവരാണ് അഭിനേതാക്കൾ. തേങ്കുറിശ്ശി, കടമ്പഴിപ്പുറം, കൊടുവായൂർ, ഷൊർണ്ണൂർ എന്നിവിടങ്ങളിൽ നിന്നുള്ളവരാണ് പത്തുപേരും. കുടുംബശ്രീ ജില്ലാ മിഷൻ കോ ഓർഡിനേറ്റർ പി സൈതലവിയാണ് പ്രവർത്തനങ്ങൾക്ക് നേതൃത്വം നൽകുന്നത്. 38 വർഷമായി നാടകരംഗത്ത് പ്രവർത്തിക്കുന്ന രവി തൈക്കാടാണ് നാടകങ്ങളുടെ രചനയും സംവിധാനവും നിർവഹിച്ചിരിക്കുന്നത്.\nപൊള്ളുന്ന യാഥാർഥ്യങ്ങൾക്കിടയിൽ കലാമോഹങ്ങൾ മാറ്റിവച്ച ഒരുകൂട്ടമാളുകൾ കൈ കോർത്തിടത്താണ് രംഗശ്രീ പിറക്കുന്നത്. ഇന്നിവർക്ക് തെരുവുനാടകം വെറും കളിയല്ല, ആവശ്യങ്ങളും അവകാശങ്ങളും ഉച്ചത്തിൽ വിളിച്ചു പറയാനുള്ള വേദികൂടിയാണ്. അതേ, നിങ്ങൾ ശബ്ദമില്ലാത്തവരുടെ ശബ്ദമാവുക... കാലത്തിന്റെ കണ്ണാടിയാവുക...


അബ് ഹോഗാ ന്യായ്.... രാഹുലിന്റെ പ്രചാരണവാക്യം തയ്യാറാക്കിയത് ആരാണ്? | rahul gandhis ab hoga nyay margaret alvas son nikhil behind congress campaign - Malayalam Oneindia\n52 min ago മതില് ചാടിക്കടന്ന് കസ്റ്റഡിയിലെടുത്തു; ഒരു രാത്രി മുഴുവന് ചിദംബരത്തെ ലോക്കപ്പിലിട്ട് സിബിഐ\nUpdated: Mon, Apr 8, 2019, 18:22 [IST]\nദില്ലി: കോണ്‍ഗ്രസിന്റെ പ്രചാരണ വാക്യം കഴിഞ്ഞ ദിവസം പുറത്തുവന്നിരുന്നു. അബ് ഹോഗാ ന്യായ് എന്ന വാക്യം സോഷ്യല് മീഡിയയില് അടക്കം വലിയ ട്രെന്‍ഡിംഗാവുകയും ചെയ്തിരുന്നു. എല്ലാവരും രാഹുല് ഗാന്ധിയെ ഇതിന്റെ പേരില് പുകഴ്ത്തുന്നുണ്ട്. പക്ഷേ രാഹുല് ഒറ്റയ്ക്കല്ല ഈ പ്രചാരണ വാക്യം പുറത്തിറക്കിയത്. ഇതിന് പിന്നില് ഒരു യുവാവിന്റെ അധ്വാനമാണ് ഉള്ളത്.\nകോണ്‍ഗ്രസിനുള്ളില് ഇപ്പോള് ചര്‍ച്ചയാവുന്നത് രാഹുല് നിയമിച്ച ഈ ചെറുപ്പക്കാരനാണ്. കോണ്‍ഗ്രസിന്റെ മുതിര്‍ന്ന നേതാവായ മാര്‍ഗരറ്റ് ആല്‍വയും മകനായ നിഖില് ആല്‍വായ ഈ ചെറുപ്പക്കാരന്. എന്താണ് കോണ്‍ഗ്രസില് നിഖിലിന്റെ റോളെന്ന് രാഹുല് വ്യക്തമാക്കിയിട്ടില്ല. പക്ഷേ ജനങ്ങളില് നല്ല സ്വാധീനം ചെലുത്തുന്ന കാര്യങ്ങള് പെട്ടെന്ന് മനസ്സിലാക്കാന് അദ്ദേഹത്തിന് സാധിച്ചിട്ടുണ്ടെന്നാണ് പ്രമോഷണല് വീഡിയോയിലും പ്രചാരണ വാക്യത്തില് നിന്നും മനസ്സിലാവുന്നത്.\nഇനി നീതിയുണ്ടാവും അതാണ് അബ് ഹോഗാ ന്യായ് എന്ന വാക്യത്തിന്റെ അര്‍ത്ഥം. കഴിഞ്ഞ ദിവസം മുതിര്‍ന്ന നേതാവ് ആനന്ദ് ശര്‍മയാണ് ഇത് പുറത്തുവിട്ടത്. മീഡിയ സംരംഭകനായ നിഖില് ആല്‍വയാണ് ഇതിന്റെ പിന്നില് പ്രവര്‍ത്തിച്ചത്. കോണ്‍ഗ്രസിന്റെ പ്രചാരണത്തെ വെറും 10 ദിവസം കൊണ്ട് നിഖില് ആല്‍വ പൊളിച്ചെഴുതിയെന്നാണ് കോണ്‍ഗ്രസിലെ നേതാക്കള് തുറന്ന് പറഞ്ഞിരിക്കുന്നത്. ഇതോടെ ദേശീയ തലത്തിലെ ശ്രദ്ധാകേന്ദ്രമായിരിക്കുകയാണ് നിഖില്.\nആരാണ് നിഖില് ആല്‍വ\nകോണ്‍ഗ്രസിന്റെ ഏറ്റവും മുതിര്‍ന്ന നേതാക്കളിലൊരാളായ മാര്‍ഗരറ്റ് ആല്‍വയുടെ മകനാണ് നിഖില്. മുന് രാജസ്ഥാന്, ഉത്തരാഖണ്ഡ് ഗവര്‍ണറായിരുന്നു അവര്. കോണ്‍ഗ്രസിന്റെ മുന് ജനറല് സെക്രട്ടറിയും പാര്‍ലമെന്റംഗവും ആയിരുന്നു അവര്. സോണിയാ ഗാന്ധി കോണ്‍ഗ്രസിന്റെ നേതൃത്വം ഏറ്റെടുത്തതോടെ പാര്‍ട്ടിയില് മാര്‍ഗരറ്റ് ആല്‍വയുടെ ശക്തി ക്ഷയിക്കുകയായിരുന്നു. എന്നാല് അവരുടെ മകനെ തന്റെ വിശ്വസ്തനാക്കിയാണ് രാഹുല് തിരഞ്ഞെടുപ്പിനെ നേരിടുന്നത്.\nരാഹുലിന്റെ നിര്‍ദേശപ്രകാരം നിഖില് 2018 ഡിസംബറില് തന്നെ ക്യാമ്പയിന് കാര്യങ്ങള് തയ്യാറാക്കിയിരുന്നു. വിവിധ ഏജന്‍സികളെയും പല മേഖലകളിലായി പ്രവര്‍ത്തിക്കാനും തയ്യാറാക്കിയിരുന്നു. എന്നാല് പുല്‍വാമ ആക്രമണം വന്നതോടെ ദേശീയ തലത്തിലെ ട്രെന്‍ഡ് മാറി. ഇതോടെ കോണ്‍ഗ്രസിന്റെ പ്രചാരണം മാറിപോയി. നേരത്തെയുണ്ടായിരുന്ന പ്രചാരണം ദേശീയതയെ മുന്‍നിര്‍ത്തിയുള്ളതല്ലായിരുന്നു. ഇതോടെ കുറച്ച് മാറ്റങ്ങള് വരുത്തിയാണ് പ്രചാരണവാക്യം പുറത്തിറക്കിയത്.\nരാഹുല് ഒരുക്കിയ തന്ത്രം\nരാഹുല് മാര്‍ച്ച് 25ന് പാവപ്പെട്ടവര് മിനിമം വരുമാനം ഉറപ്പാക്കുന്ന ന്യായ് പദ്ധതി പ്രഖ്യാപിച്ചിരുന്നു. ഇത് വലിയ ട്രെന്‍ഡിംഗായിരുന്നു. ഇതോടെ പുതിയ രീതി പരീക്ഷിക്കാന് രാഹുല് തയ്യാറാവുകയായിരുന്നു. മാര്‍ച്ച് 28ന് പ്രചാരണ കമ്മിറ്റി യോഗം രാഹുല് ചേരുകയായിരുന്നു. ഇതില് വെച്ച് മൂന്നംഗ സബ് കമ്മിറ്റിയെ രാഹുല് പ്രത്യേകമായി നിയമിച്ചു. പ്രിയങ്ക ഗാന്ധി, സാം പിത്രോഡ, നിഖില് ആല്‍വ എന്നിവരായിരുന്നു അംഗങ്ങള്. പത്ത് ദിവസം കൊണ്ട് ന്യായ് പദ്ധതിയെ സൂചിപ്പിക്കുന്ന പ്രചാരണ വാക്യം രൂപീകരിക്കാനായിരുന്നു ഇവര്‍ക്ക് ലഭിച്ച നിര്‍ദേശം.\nനിഖിലാണ് പ്രചാരണവാക്യത്തിനായി മുന്‍കൈയ്യെടുത്തത്. ദില്ലി, മുംബൈ, ബംഗളൂരു നഗരങ്ങളില് യാത്ര ചെയ്ത്, പാട്ടുകാര്, എഴുത്തുകാര്, സംവിധായകര്, അതിന് വേണ്ട നടന്‍മാരും സ്റ്റുഡിയോവും വരെ നിഖില് തയ്യാറാക്കി. മുമ്പ് ടിവി പ്രൊഡക്ഷന് കമ്പിനിയായ മിഡിടെക്കിന് വേണ്ടി പ്രവര്‍ത്തിച്ച പരിചയമുണ്ട് നിഖിലിന്. പരസ്യ മേഖലയുമായുള്ള അദ്ദേഹത്തിന്റെ അടുപ്പവും ന്യായ് വാക്യത്തിനായി ഉപയോഗിക്കുകയായിരുന്നു. നിഖിലിന്റെ രീതികള് രാഹുലിനെ ശരിക്കും ഞെട്ടിച്ചിരിക്കുകയാണ്.\nബോളിവുഡിലെ മുന്‍നിര സംവിധായകനായ നിഖില് അദ്വാനിയാണ് ഇത് സംവിധാനം ചെയ്തത്. പ്രചാരണ വാക്യം എഴുതാനായി പ്രമുഖ കവിയും ഗാനരചയിതാവുമായ ജാവേദ് അക്തറിനെയും ക്രിയേറ്റീവ് ഡയറക്ഷനായി അനൂജ ചൗഹാനെയും നിഖില് കൊണ്ടുവന്നു. ഗോഡസ്സ് പ്രൊഡക്ഷന് എന്ന ഏജന്‍സിയെയും ചില നിര്‍ണായക കാര്യങ്ങള് ഏല്‍പ്പിച്ചു. ഡിജിറ്റല് ക്യാമ്പയിനിന് സില്‍വര് പുഷ് എന്ന വമ്പന് ടീമിനെയാണ് ഏല്‍പ്പിച്ചത്. ബിജെപിയെ വീഴ്ത്താനായി ഐഡിയ ബോക്‌സ്, നിക്‌സണ് എന്നിവരെയും കോണ്‍ഗ്രസ് ഇറക്കിയിട്ടുണ്ട്.\nരാഹുലിനെ സഹായിച്ചത് ഇങ്ങനെ\nനിഖില് ആല്‍വയ്‌ക്കൊപ്പം അദ്ദേഹത്തിന്റെ സഹോദരന്‍മാരായ നിരേത്, നിവേദിത് എന്നിവരും ഉണ്ടായിരുന്നു. കര്‍ണാടക തിരഞ്ഞെടുപ്പിന് ശേഷമാണ് രാഹുലിന്റെ സോഷ്യല് മീഡിയ പ്രചാരണം നിഖില് ഏറ്റെടുത്തത്. രാഹുലിന്റെ ഓരോ ട്വീറ്റും ട്രെന്‍ഡിംഗാവുന്നതിന് പിന്നില് നിഖിലാണ് പ്രവര്‍ത്തിച്ചത്. നോമോ ജോബ്‌സ്, ഹൗ ഈസ് ദ ജോബ്‌സ് തുടങ്ങിയ പഞ്ച് ലൈനുകള് വളരെ ശ്രദ്ധ നേടിയിരുന്നു. അപ്‌നി ബാത്ത് രാഹുല് കെ സാത്ത് എന്ന അതിപ്രശസ്ത പ്രയോഗവും നിഖിലാണ് കൊണ്ടുവന്നത്. രാഹുല് മാധ്യമങ്ങള്‍ക്ക് മുന്നില് എങ്ങനെ വരണമെന്ന കാര്യവും നിയന്ത്രിക്കുന്നത് നിഖിലാണ്.\ncongress rahul gandhi election campaign bjp lok sabha elections 2019 കോണ്‍ഗ്രസ് രാഹുല് ഗാന്ധി തിരഞ്ഞെടുപ്പ് പ്രചാരണം ബിജെപി\nmargaret alvas son nikhil behind congress nyay campaign


(Swasika): 'മുഖത്ത് കുരുക്കള്, വലിയ മൂക്ക്; പ്രശസ്ത നടി വരെ എനിക്ക് നായികയാകാനുളള ലുക്കില്ലെന്ന് പറഞ്ഞു'; ലാലേട്ടന്റെ വാക്കുകള് ആത്മവിശ്വാസമായെന്ന് സ്വാസിക| Actress Swasika About State Award And Film Career\n'മുഖത്ത് കുരുക്കള്, വലിയ മൂക്ക്; പ്രശസ്ത നടി വരെ എനിക്ക് നായികയാകാനുളള ലുക്കില്ലെന്ന് പറഞ്ഞു'; ലാലേട്ടന്റെ വാക്കുകള് ആത്മവിശ്വാസമായെന്ന് സ്വാസിക\nBy എന്റർടെയിൻമെന്റ് ഡെസ്ക് • 18/10/2020 at 8:14AM\nസുന്ദരന്‍മാരോ ആയിരിക്കണമെന്നില്ല, മറിച്ച് ചെയ്യുന്ന കഥാപാത്രങ്ങളിലൂടെ ആളുകള്‍ക്ക് നമ്മോട് ഇഷ്ടം തോന്നുന്നതാണ് പ്രധാനം എന്ന ലാലേട്ടന്റെ വാക്കുകളും ആത്മവിശ്വാസം നല്‍കി.\nസിനിമയില് തുടക്കകാലത്ത് നായികയാകാനുളള ലൂക്ക് ഇല്ലെന്ന ഏറെ വിമര്‍ശനങ്ങള് കേട്ടിരുന്നുവെന്ന് സംസ്ഥാന സര്‍ക്കാരിന്റെ മികച്ച സ്വഭാവ നടിക്കുളള പുരസ്‌കാരം ലഭിച്ച സ്വാസിക വിജയകുമാര്. റഹ്മാന് ബ്രദേഴ്‌സിന്റെ വാസന്തി എന്ന ചിത്രത്തിലെ ടൈറ്റില് റോളിലെ അഭിനയത്തിനാണ് സ്വാസികയെ പുരസ്‌കാരം തേടിയെത്തിയത്. തുടക്കത്തില് ഒരു മികച്ച കഥാപാത്രം പോലും ലഭിച്ചില്ല. രണ്ടുവര്‍ഷം മുമ്പാണ് അഭിനയ സാധ്യതകളുളള കഥാപാത്രങ്ങള് ലഭിച്ചുതുടങ്ങിയതെന്നും സ്വാസിക പറയുന്നു. മാതൃഭൂമി പത്രത്തിന് നല്‍കിയ അഭിമുഖത്തിലാണ് സ്വാസികയുടെ വാക്കുകള്.\nAlso Read: 'അഭിനയിച്ച സിനിമയിലെ ദൃശ്യങ്ങൾ പോൺ സൈറ്റിൽ, ഡിജിപിക്ക് അടക്കം പരാതി നൽകിയിട്ട് അഞ്ചിലേറെ വർഷം'; വെളിപ്പെടുത്തലുമായി സോന എബ്രഹാം\nഅംഗീകാരം കിട്ടാന് വൈകിയെന്ന് കരുതുന്നില്ല. മികച്ച കഥാപാത്രങ്ങള് കിട്ടാനാണ് വൈകിയത്. നല്ല കഥാപാത്രങ്ങള് ചെയ്ത് തെളിയിച്ചാലല്ലേ അംഗീകാരം പ്രതീക്ഷിക്കുന്നതില് അര്‍ത്ഥമുളളൂ. പത്തിലേറെ വര്‍ഷമായി അഭിനയിക്കാന് എത്തിയിട്ടും രണ്ട് വര്‍ഷം മുമ്പാണ് അഭിനയ സാധ്യതകളുളള കഥാപാത്രങ്ങള് ലഭിച്ച് തുടങ്ങിയത്.\nഎന്റെ മുഖം നിറയെ കുരുക്കളാണ്. വലിയ മൂക്കാണ്. ഒരു നായികയ്ക്ക് വേണ്ട ലുക്ക് ഇല്ലെന്നൊക്കെ പലരും പറഞ്ഞു. ഒരു പ്രശസ്ത നടിയും എന്നെപ്പറ്റി അങ്ങനെ പറഞ്ഞപ്പോള് ശരിക്കും തകര്‍ന്നുപോയി. എന്നാല് സൗന്ദര്യം മാത്രമല്ല അഭിനയത്തിന്റെ അളവുകോല് എന്ന സത്യം എനിക്ക് ആത്മവിശ്വാസം തന്നു. നമ്മള് സുന്ദരികളോ, സുന്ദരന്‍മാരോ ആയിരിക്കണമെന്നില്ല, മറിച്ച് ചെയ്യുന്ന കഥാപാത്രങ്ങളിലൂടെ ആളുകള്‍ക്ക് നമ്മോട് ഇഷ്ടം തോന്നുന്നതാണ് പ്രധാനം എന്ന ലാലേട്ടന്റെ വാക്കുകളും എനിക്ക് ആത്മവിശ്വാസം നല്‍കി.


Ukrainian girl’s birthday celebration in refugee camp; Video | Indian Express Malayalam\nukrainian girls birthday celebration in refugee camp video\nകൈ നിറയെ സമ്മാനങ്ങള്; അഭയാര്‍ത്ഥി ക്യാമ്പില് ഏഴ് വയസുകാരിയുടെ ജന്മദിനാഘോഷം\nറൊമാനിയയിലെ അഭയാര്‍ഥി ക്യാമ്പിലെ സുരക്ഷാ ഉദ്യോഗസ്ഥരാണ് ആഘോഷമൊരുക്കിയത്. എല്ലാവരും ആശംസകള് പറയുമ്പോള് ചെറു പുഞ്ചിരിയും കുട്ടിയുടെ മുഖത്ത് വിരിയുന്നുണ്ട്\nUpdated: March 7, 2022 10:08:11 pm\nയുദ്ധങ്ങള് വിതയ്ക്കുന്നത് പലായനങ്ങളും മരണങ്ങളും ഒറ്റപ്പെടലുമാണ്. യുക്രൈനിലെ സാഹചര്യത്തില് അയല്‍രാജ്യങ്ങളിലേക്ക് അഭയം തേടിയവര് 15 ലക്ഷത്തിലധികമായിരിക്കുന്നു. എന്നാല് അഭയാര്‍ത്ഥി ക്യാമ്പിലെ ചില നിമിഷങ്ങള് യുദ്ധഭൂമിയിലെ ഭീകരതയ്ക്ക് നടുവിലും സന്തോഷം നല്‍കുന്നവയാണ്. റൊമാനിയയിലെ അഭയാര്‍ത്ഥി ക്യാമ്പില് യുക്രൈനില് നിന്നുള്ള ഏഴ് വയസുകാരിയുടെ ജന്മദിനാഘോഷത്തിന്റെ വീഡിയോയാണ് ഇപ്പോള് ശ്രദ്ധ നേടുന്നത്.\n‘ഗുഡ്ന്യൂസ് മൂവ്മെന്റ്’ എന്ന ഇന്‍സ്റ്റഗ്രാം പ്രൊഫൈലാണ് വീഡിയോ പങ്കുവച്ചിരിക്കുന്നത്. സുരക്ഷാ ഉദ്യോഗസ്ഥര് കുട്ടിയുടെ ചുറ്റും കൂടി സമ്മാനം നല്‍കുന്നതും പാട്ടു പാടുന്നതുമെല്ലാം വീഡിയോയില് കാണാം. എല്ലാവരും ആശംസകള് പറയുമ്പോള് ചെറു പുഞ്ചിരിയും കുട്ടിയുടെ മുഖത്ത് വിരിയുന്നുണ്ട്. വീഡിയോ പങ്കുവച്ചതിന് ഒരു ദിവസത്തിനുള്ളില് തന്നെ പത്ത് ലക്ഷത്തിലധികം ലൈക്കുകളാണ് ഇന്‍സ്റ്റഗ്രാമില് ലഭിച്ചത്.\nഅരിന എന്നാണ് കുട്ടിയുടെ പേരെന്നാണ് ഇന്‍സ്റ്റഗ്രാം പോസ്റ്റില് നിന്ന് മനസിലാകുന്നത്. പോസ്റ്റിന് താഴെ കമന്റ് സെക്ഷനില് അരിനക്ക് ആശംസാപ്രവാഹമാണ്. സ്കൈന്യൂസിന്റെ റിപ്പോര്‍ട്ടനുസരിച്ച് അരിനയുടെ കുടുംബം സിരത് അതിര്‍ത്തിയിലാണ്. റൊമാനിയ-യുക്രൈന് അതിര്‍ത്തി പ്രദേശമാണിത്. യുദ്ധം നടക്കുന്ന ചേര്‍ണീവില് നിന്ന് 20 മൈല് ദൂരം മാത്രമാണ് സിരത്തിലേക്കുള്ളത്.\nAlso Read: മൂന്‍കാലില് മര്‍ദ്ദിച്ചു; പാപ്പാന്മാരെ ചവിട്ടിത്തെറിപ്പിച്ച് ആന; വീഡിയോ\nWeb Title: Ukrainian girls birthday celebration in refugee camp video\nമൂന്‍കാലില് മര്‍ദ്ദിച്ചു; പാപ്പാന്മാരെ ചവിട്ടിത്തെറിപ്പിച്ച് ആന; വീഡിയോ


മനോരമ ലേഖകൻ November 10, 2020 04:39 PM IST\nസ്ത്രീ സുരക്ഷ എന്ന വിഷയത്തെ ആസ്പദമാക്കി ജടായു രാമ കൾച്ചറൽ സെന്ററിന്റെ ആഭിമുഖ്യത്തിൽ "SHE "എന്ന ഓൺലൈൻ ഷോർട്ട് ഫിലിം ഫെസ്റ്റിവൽ സംഘടിപ്പിക്കുന്നു. പരമാവധി3മുതൽ5മിനിറ്റ് വരെയുള്ള ഹ്രസ്വ ചിത്രങ്ങൾ ആണ് പരിഗണിക്കപ്പെടുക. മല്ലിക സുകുമാരന്റെ നേതൃത്വത്തിലുള്ള 10 അംഗ ജൂറിയാണ് വിധി നിർണയം നടത്തുന്നത്.\nസ്ത്രീയുടെ മാനത്തിനും സുരക്ഷയ്ക്കും ഭീഷണിയായ രാക്ഷസീയതയ്ക്ക് എതിരേയുള്ള ചെറുത്തുനില്പിന്റെയും രക്ത സാക്ഷിത്വത്തിന്റെയും പ്രതീകമാണ് രാമായണത്തിലെ ജടായു. സ്ത്രീ സുരക്ഷ മുൻപെന്നത്തേക്കാളും വെല്ലുവിളികൾ നേരിടുന്ന ഈ കാലത്തു സ്ത്രീ സംരക്ഷണത്തിനായി മരണം വരിച്ച പക്ഷി ശ്രേഷ്ഠനായ ജടായുവിന്റെ സ്മരണയ്ക്കും അതുകൊണ്ടുതന്നെ ഈ ചലച്ചിത്രോത്സവത്തിനും ഏറെ പ്രാധാന്യമുണ്ട്.\n2021 ജനുവരി 15 ആം തീയതിക്ക് മുൻപ് സമർപ്പിക്കുന്ന ഷോർട്ട് ഫിലിമുകളാണ് അവാർഡിനായി പരിഗണിക്കുക.\nഒന്നാം സമ്മാനം 50,000 , രണ്ടാം സമ്മാനം 25,000 , മൂന്നാം സമ്മാനം10,000.\nസംവിധാനം, ഉള്ളടക്കം , അഭിനയം , എഡിറ്റിങ്, സിനിമാറ്റോഗ്രഫി, സംഗീതം തുടങ്ങിയവയ്ക്ക് 10,000 വീതം സമ്മാനം നൽകും. റജിസ്ട്രേഷൻ ഫീസ് 1,000 . ചിത്രങ്ങൾ സമർപ്പിക്കേണ്ട അവസാന തീയതി ജനുവരി 15 ,2021.\nഎച് ഡി ( HD ) ഫോർമാറ്റിൽ ആയിരിക്കണം ചിത്രങ്ങൾ സമർപ്പിക്കേണ്ടത്. വിശദ വിവരങ്ങൾക്കായി www.jatayuramatemple.in സന്ദർശിക്കുക. ബന്ധപ്പെടാനുള്ള ഫോൺ നമ്പർ +919778065168


ഗുരുദോഗമര് തടാകം: പ്രകൃതിയില് അലിഞ്ഞൊരു യാത്ര | sikkim|WEST CENTRAL\nNorth IndiaAdventureAdventureIndia Tourism Spots\nസഞ്ചാരം ഇഷ്ടമല്ലാത്ത ആരെങ്കിലും ഉണ്ടാകുമോ.. സഞ്ചാര പ്രിയര്‍ക്ക് അതിനു പറ്റിയ അവസരങ്ങള് ഉണ്ടാകാത്തതാണ് തടസം. അനുകൂല സാഹചര്യം കിട്ടിയാല് കാടും മേടും കടന്നു പ്രകൃതിയുടെ സൌന്ദര്യത്തില് അലിയാന് ആഗ്രഹിക്കുന്നവരാണ് നമ്മളില് പലരും..\nഇപ്പോള് അവധിക്കാലമാണ്. യാത്ര ഇഷ്ടപ്പെടുന്നവര്, യാത്രയുടെ സുഖങ്ങള് തേടുന്നവര്‍ക്ക് പറ്റിയ സമയം…. ഈ വേനല് അവധിയില് പ്രകൃതിയുടെ മനോഹാരിത അല്പം സാഹസികതയോടെ അറിയാന് പല വഴികളുമുണ്ട്. പ്രകൃതിയുടെ ഭംഗി കുന്നും മലകളും തടാകങ്ങളും ഒത്തു ചേരുന്ന ഇടങ്ങളിലാണ്. അത്തരം ഒരു കാഴ്ചയനുഭവം സമ്മാനിക്കുന്ന ഒരു യാത്രയാകും സിക്കിമിലെയ്ക്ക് ചെന്നാല് നിങ്ങളെ സ്വാഗതം ചെയ്യുന്നത്…\nഇന്ത്യയിലെ ഏറ്റവും ഉയരത്തിലുള്ള രണ്ടാമത്തെ തടാകമാണ് ഗുരുദോഗമര് തടാകം. ലോകത്തിലെ 15-മത്തെയും. സമുദ്ര നിരപ്പില്‍നിന്ന് 17100 അടി ഉയരം. ടിബെറ്റ് അതിര്‍ത്തിയിലേക്ക് 11 കിലോമീറ്റര് ദൂരം മാത്രം. അതുകൊണ്ടു തന്നെ നോര്‍ത്ത് സിക്കിമില് സ്ഥിതി ചെയ്യുന്ന ഇവിടേക്ക് യാത്ര ചെയ്യാന് ഗ്യാങ്ടോക്കില്‍നിന്ന് പെര്‍മിഷന് എടുക്കണം. കൂടാതെ സഞ്ചരിക്കുന്ന വാഹനത്തിന്‍െറ വിവരങ്ങളും നല്‍കണം. വിവിധ വലുപ്പത്തിലുള്ള പൈന്‍മരങ്ങള് മഞ്ഞില് കുളിച്ചു നില്‍ക്കുന്ന മനോഹര കാഴ്ചകളിലൂടെ പ്രകൃതിയുടെ സൌന്ദര്യം ആസ്വദിക്കാം. വിജനമായ ഇടത്തിലും മണ്‍പാതകളിലും കൂടി യാത്ര ചെയ്‌താല് പവിത്രമായ ഗുരുദോഗമര് തടാകത്തിലെത്താം.\nതണുത്തുറഞ്ഞ അവസ്ഥയിലും മനോഹരമാണ് ഗുരുദോഗമര് തടാകം. പുറകിലായി മഞ്ഞുമലകള്. ഗുരുദോഗമര് തടാകം ടീസ്റ്റ നദിയുടെ പ്രധാന സ്രോതസ്സുകളിലൊന്നാണ്. മറ്റൊരു സ്രോതസ്സായ ചോലാമു ഇന്ത്യയിലെ ഏറ്റവും ഉയരത്തിലുള്ള തടാകമാണ്. ഇവിടെ നിന്നും നാല് കിലോമീറ്റര് മാത്രം ദൂരമുള്ള ഇവിടെയ്ക്ക് ഇപ്പോള് സഞ്ചാരികള്‍ക്ക് പ്രവേശനത്തിനു അനുമതി നല്‍കുന്നില്ല.\nsikkim WEST CENTRAL\nവ്യോമസേനയിൽ എയർമാനാകാൻ അവസരം


അവസാന നിമിഷം തേച്ചാല് ഇങ്ങനെയിരിക്കും: മാണിയെ കളിയാക്കി തേപ്പു കമ്പനിയുടെ പരസ്യം - Azhimukham\nകുമ്മനം രാജശേഖരന് മിസോറാം ഗവര്‍ണറായതിനെ പരിഹസിച്ചും ഇവര് പരസ്യം തയ്യാറാക്കിയിട്ടുണ്ട്.\nJun 01 2018 09:56 AM\nതലശേരിയിലുള്ള ഒരു തേപ്പു കമ്പനിയുടെ പരസ്യം ഇപ്പോള് സോഷ്യല് മീഡിയയില് വൈറലായിരിക്കുകയാണ്. പ്രസ് മൈ ഡ്രസ് എന്ന കമ്പനിയുടെ പരസ്യമാണ് വൈറലായിരിക്കുന്നത്.\nപരസ്യം തേപ്പു കമ്പനിയുടേതാണെങ്കിലും കേരള കോണ്‍ഗ്രസ് നേതാവ് കെ എം മാണിയെ കണക്കിന് പരിഹസിക്കുന്നതാണ് പരസ്യം. ചെങ്ങന്നൂര് ഉപതെരഞ്ഞെടുപ്പില് അവസാന നിമിഷം കോണ്‍ഗ്രസിനൊപ്പം കൈകോര്‍ത്ത കെഎം മാണി തേച്ചിട്ട് പോയതിനെയാണ് പരസ്യം ഓര്‍മ്മിപ്പിക്കുന്നത്. തേപ്പുപെട്ടിയില് കരിഞ്ഞ രണ്ടിലയാണ് പരസ്യത്തിലെ ചിത്രം. കേരളകോണ്‍ഗ്രസ് മാണി വിഭാഗത്തിന്റെ ഔദ്യോഗിക തെരഞ്ഞെുപ്പ് ചിഹ്നമാണ് രണ്ടില. ‘അവസാന നിമിഷം തേച്ചാല് ഇങ്ങനെയിരിക്കും’ എന്നാണ് പരസ്യത്തിലെ സന്ദേശ വാചകം. കൂടാതെ ‘തേക്കാന് വിളിക്കുക തേപ്പിലെ പ്ര’മാണി’യെ’ എന്ന പരസ്യവാചകവും ഉപയോഗിച്ചിരിക്കുന്നു.\nചെങ്ങന്നൂരില് അവസാന നിമിഷം സിപിഎമ്മിനെ തേച്ച് കോണ്‍ഗ്രസിനൊപ്പം ചേര്‍ന്ന മാണിയുടെ രണ്ടില കരിഞ്ഞു പോയെന്നാണ് പരസ്യം പറയുന്നത്. ഉപതെരഞ്ഞെടുപ്പില് മാണിയുമായുള്ള സഖ്യം കോണ്‍ഗ്രസിന് ഗുണം ചെയ്തില്ലെന്ന് മാത്രമല്ല ഇരു പാര്‍ട്ടിയുടെയും ശക്തികേന്ദ്രങ്ങളില് പോലും തിരിച്ചടിയാകുകയും ചെയ്തു.\nഫേസ്ബുക്ക്, വാട്‌സ്ആപ്പ് തുടങ്ങിയ സമൂഹ മാധ്യമങ്ങളിലൂടെ പരസ്യത്തിന് വന് പ്രചാരമാണ് ലഭിക്കുന്നത്. അതേസമയം തലശ്ശേരിയിലെ സഖാക്കളെ ആകര്‍ഷിക്കാനുള്ള മുതലാളിത്ത മൂലധന ശക്തികളുടെ അജണ്ടകളായി ഇത്തരം പരസ്യങ്ങളെ നാം കാണേണ്ടതുണ്ടെന്നാണ് ഫേസ്ബുക്കില് പ്രചരിക്കുന്ന ഈ പരസ്യത്തിന് ലഭിച്ചിരിക്കുന്ന ഒരു കമന്റ്.\nപ്രശസ്ത ഡിസൈനറായ സൈനുല് ആബിദ് ആണ് ഈ പരസ്യം ഡിസൈന് ചെയ്തിരിക്കുന്നത്. ആബിദും അദ്ദേഹത്തിന്റെ സുഹൃത്തുക്കളും ചേര്‍ന്നാണ് പ്രസ് മൈ ഡ്രസ് എന്ന സ്ഥാപനം ആരംഭിച്ചത്. ഈ പരസ്യം കൂടാതെ കുമ്മനം രാജശേഖരന് മിസോറാം ഗവര്‍ണറായതിനെ പരിഹസിച്ചും പരസ്യം തയ്യാറാക്കിയിട്ടുണ്ട്. കുമ്മനത്തിന്റെ രൂപസാദൃശ്യമുള്ള ഒരു കാരിക്കേച്ചറാണ് ഇതില് ഉപയോഗിച്ചിരിക്കുന്നത്. ‘ഉടുപ്പുകള് മാറുമ്പോള് ട്രോളുകള് സ്യൂട്ടുകളാകുന്നു. അഭിനന്ദനങ്ങള്’ എന്നാണ് ഈ പരസ്യത്തിലെ വാചകം.\nഇംഗ്ലീഷ് അറിയാത്ത പാക് ക്യാപ്റ്റനെ കളിയാക്കി; പരിഹസിച്ചവര്‍ക്ക് പൊങ്കാലയുമായി ഇന്ത്യക്കാര്\nമഹേഷ് ഭൂപതിയുടെ വര്‍ഷങ്ങളുടെ പ്രയത്‌നത്തെ മുംബൈ വെള്ളപ്പൊക്കത്തില് കളിയാക്കി ഭാര്യ ലാറ ദത്ത!


പരാതി പറഞ്ഞിട്ട് കാര്യമില്ല, വേറെ വഴിയുമില്ല; ജീപ്പില് കല്ലു കൊണ്ടു വന്ന് നനച്ച് കുഴിയിലിട്ടു, ബസ് കല്ലിലൂടെ കയറ്റി റോഡിലെ കുഴിയടച്ച് പോലീസുകാര് - BIGNEWSLIVE | Latest Malayalam News\nപരാതി പറഞ്ഞിട്ട് കാര്യമില്ല, വേറെ വഴിയുമില്ല; ജീപ്പില് കല്ലു കൊണ്ടു വന്ന് നനച്ച് കുഴിയിലിട്ടു, ബസ് കല്ലിലൂടെ കയറ്റി റോഡിലെ കുഴിയടച്ച് പോലീസുകാര്\nകോട്ടയം: പരാതികള് കേട്ട് മടുത്ത് ഒടുവില് റോഡിലെ കുഴി മണ്ണിട്ട് മൂടി പൊലീസുകാര്. കെകെ റോഡില് കഞ്ഞിക്കുഴി പ്ലാന്റേഷന് കോര്‍പറേഷന് മേല്‍പാലത്തിനു സമീപത്തെ കുഴികളാണ് ഇവിടെ ഗതാഗത നിയന്ത്രണത്തിനെത്തിയ പൊലീസ് അടച്ചത്.\nഇവിടെ എന്നും ഗതാഗതക്കുരുക്കും പരാതികളും ആയിരുന്നു. പലയിടത്തും പരാതി വിളിച്ചു പറഞ്ഞെങ്കിലും ഇതുവരെ ഒരു നടപടി ഉണ്ടായില്ല. ഓരോ ദിവസവും കുഴി വലുതായി വരുന്നുവെന്നും ദിവസവും ഗതാഗതക്കുരുക്കുണ്ടാകുന്നുവെന്നും കോട്ടയം ട്രാഫിക് സ്റ്റേഷന് എഎസ്‌ഐ കെ.കെ.പ്രസാദ് പറഞ്ഞു.\nവേറെ വഴിയില്ലാത്തതുകൊണ്ട് പോലീസ് ജീപ്പില് കല്ലു കൊണ്ടു വന്നു. വെട്ടുകല്ലു നനച്ചു കുഴിയിലിട്ടു. ഞങ്ങള്‍ക്കു റോഡ് റോളര് ഇല്ലല്ലോ. ബസ് കല്ലിലൂടെ കയറ്റി കുഴി അടച്ചുവെന്നും അദ്ദേഹം കൂട്ടിച്ചേര്‍ത്തു. പൊലീസ് കുഴി അടച്ചതിനു പിന്നാലെ പൊതുമരാമത്ത് വകുപ്പിന്റെ നേതൃത്വത്തിലും കുഴിയടച്ചു.\nട്രാഫിക് സ്റ്റേഷനിലെ എഎസ്‌ഐ കെ.കെ.പ്രസാദ്, സിവില് പൊലീസ് ഓഫിസര് വേണുഗോപാല്, കണ്‍ട്രോള് റൂം എസ്‌ഐ നടരാജന് ചെട്ടിയാര്, എഎസ്‌ഐ പി.കെ.സന്തോഷ്, എം.ഷമീര് എന്നിവര് ചേര്‍ന്നാണ് കല്ലുകൊണ്ടുവന്ന് റോഡിലെ കുഴികള് അടച്ചത്.\nമഴ മൂലമാണു കുഴി രൂപപ്പെട്ടത്. പൊലീസ് പരാതി പറഞ്ഞതിനെ തുടര്‍ന്നു കുഴികളില് ഭൂരിഭാഗവും ടാറിങ് റെഡി മിക്‌സ് (ഷെല്‍മാക്) ഉപയോഗിച്ച് അടച്ചു. വെള്ളക്കെട്ട് ആയതിനാലാണ് ജോലികള് വൈകിയത്. പൊതുമരാമത്ത് ദേശീയപാത വിഭാഗം അസിസ്റ്റന്റ് എന്‍ജിനീയര് പി.കെ.മീര പറഞ്ഞു.\nTags: kottayampoliceroadroad gutter\nസ്വന്തം മക്കളെപ്പോലെ ഓമനിച്ച് വളര്‍ത്തുന്ന പൂച്ചകളെ കൊല്ലുന്നു; പരാതിയുമായി വീട്ടമ്മ\nതമിഴ് നടനും രാഷ്ട്രീയ നേതാവുമായ വിജയകാന്തിന് കൊവിഡ് സ്ഥിരീകരിച്ചു\n'ചായ കുടിച്ചാല് കാശ് അണ്ണന് തരും, കോവിഡ് ടെസ്റ്റ് നടത്തിയാല് പേരും വിലാസവും വേറെ അണ്ണന് തരും'; കോവിഡ് പരിശോധനയ്ക്ക് വ്യാജമേല്‍വിലാസം നല്‍കിയ കെഎസ്‌യു പ്രസിഡന്റിനെ വിമര്‍ശിച്ച് മന്ത്രി എംഎം മണി\nകുറ്റവാളികള്‍ക്ക് പാര്‍ലമെന്റില് എത്താമെങ്കില് എനിക്ക് എന്തുകൊണ്ട് രാഷ്ട്രീയത്തില് ഇറങ്ങിക്കൂടാ..? രാഷ്ട്രീയ പ്രവേശനം ശരിയെന്ന് ബിഹാര് മുന് ഡിജിപി


നീളത്തിൽ വളർന്ന് നെൽച്ചെടികൾ; വിളവ് കുറഞ്ഞേക്കും | Mankombu\nകൊയ്ത്തിന് മുൻപേ നെൽച്ചെടികൾവീണ് വെള്ളംകയറി കിടക്കുന്ന കുട്ടനാട്ടിലെ പാടശേഖരങ്ങളിലൊന്ന്\nമങ്കൊമ്പ്: ശരാശരിയേക്കാളും ഒന്നര അടിവരെ അധികം നീളമാണ് ഇത്തവണ കൊയ്ത്തിന് തയ്യാറായ നെൽച്ചെടികളിൽ കണ്ടെത്തിയത്. രണ്ടാംകൃഷിയുള്ള കുട്ടനാടൻ മേഖലകളിൽ ഓഗസ്റ്റിലുണ്ടായ വെള്ളപ്പൊക്കത്തിനെ തുടർന്നാണ് ഇത്തരത്തിൽ ഒരു വ്യത്യാസം ചെടികളിൽ കാണാനായത്. രണ്ടാംകൃഷിയിറക്കിയശേഷം പെയ്ത മഴയിൽ പാടശേഖരങ്ങളിൽ ആഴ്ചകളോളം വെള്ളം കെട്ടിനിന്നിരുന്നു.\nപിന്നീട് വെള്ളം വറ്റിച്ചശേഷവും ഇവിടങ്ങളിലെ നെൽച്ചെടികളിൽ മുട്ടേൽനിന്നാണ് വേര് വന്നത്. ഇത് ചെടിയുടെ നീളം വർധിക്കാൻ കാരണമായതായി കൃഷിവകുപ്പ് പറയുന്നു. മിക്കയിടത്തും കതിരിന്റെ ഭാരം താങ്ങാനാകാതെ നെൽച്ചെടികൾ വീണ് കിടക്കുകയാണ്.\nഇവിടങ്ങളിൽ ചെടികൾക്ക് സമീപം പിള്ളക്കതിരുകളുടെയും അഭാവമുണ്ടായി. ഇത് കതിരെത്തിയെ ചെടിയെ വീഴാതെ പിടിച്ചുനിർത്താനുള്ള കഴിവിനെ നഷ്ടപ്പെടുത്തി. നീളമുണ്ടെങ്കിലും ഇവയുടെ വിളവ് സാധാരണയിലും കുറയാനും സാധ്യതയുണ്ട്.\nകൊയ്ത്തിന് ഒരാഴ്ചകൂടി ശേഷിക്കേ ഇത്തരത്തിൽ വീണ ചെടികൾക്ക് കഴിഞ്ഞദിവസങ്ങളിലെ മഴയും ഭീഷണിയായിരിക്കുകയാണ്. ഇനി കൊയ്തെടുക്കാൻ കഴിഞ്ഞാലും ഇവയുടെ വിളവ് വീണ്ടും കുറഞ്ഞേക്കും. വെള്ളക്കെട്ടിൽ ചെടി വീണ് കച്ചിപോലെ കിടക്കുന്ന പാടശേഖരങ്ങളിൽ ഒരുമണിക്കൂറിന് പകരം രണ്ടരമുതൽ മൂന്നുമണിക്കൂർ വരെ സമയം എടുത്താകും കൊയ്ത്ത് പൂർത്തിയാക്കാനാകുക.\nഎടത്വാ മേഖലകളിൽ 141 ദിവസംവരെ പിന്നിട്ട ശേഷമാണ് കൊയ്ത്ത് നടത്തിയത്. മഴ മാറിയെങ്കിലും കൊയ്ത്ത് പൂർണരീതിയിൽ ഇനിയും എത്തിയിട്ടില്ല.\nഎന്നാൽ, അപ്പർ കുട്ടനാടൻ മേഖലകളിൽ കൊയ്ത്ത് പൂർത്തിയാക്കിയ പാടശേഖരങ്ങളിൽ ഹെക്ടറിന് ശരാശരി ഏഴുടൺ വിളവ് ലഭിച്ചു. അഞ്ചിന് മുകളിൽ മികച്ച വിളവായാണ് കണക്കാകുന്നത്.\n130 ദിവസത്തിനുള്ളിലാണ് രണ്ടാംകൃഷിയുടെ കൊയ്ത്ത് നടത്തേണ്ടത്. ഇനി ഏഴായിരം ഹെക്ടറിലെ കൊയ്ത്താണ് നടത്താനുള്ളത്. അതിൽ തന്നെ 75 ശതമാനവും കുട്ടനാടൻ മേഖലയിലാണ്.\nകൃഷ്ണപുരം : കാപ്പിൽമേക്ക് പനയന്നാർകാവ് ദേവീക്ഷേത്രത്തിലെ പുനഃപ്രതിഷ്ഠയും നാലമ്പലത്തിന്റെയും ..\nഫാ. ജോയി പുത്തൻവീട്ടിൽ ആലപ്പുഴ രൂപതാ വികാരിജനറൽ\nപെൺകുട്ടിയെ പ്രണയം നടിച്ച് പീഡിപ്പിച്ച കേസിൽ ഒന്നാം പ്രതി അറസ്റ്റിൽ


sameera reddy share new pic of children - Malayalam Filmibeat\n| Published: Tuesday, September 24, 2019, 16:23 [IST]\nഗർഭകാലം ആഘോഷമാക്കിയ താരമായിരുന്നു സമീറ റെഡ്ഡി. ഗർഭകാലത്തിന് മുൻപും ശേഷവുമുളള ഓരോ ഘട്ടങ്ങളും അവസ്ഥയും താരം പ്രേക്ഷകരുമായി പങ്കുവെച്ചിരുന്നു. ഗർഭകാലം പോലെ അമ്മ ജീവിതവും താരം ആഘോഷിക്കുകയാണ്. ഇപ്പോൾ സോഷ്യൽ മീഡിയയിൽ വൈറലാകുന്നത് കുഞ്ഞുങ്ങൾക്കൊപ്പമുള്ള താരത്തിന്റെ ചിത്രമാണ്.\nരണ്ട് മാസം മുൻപാണ് സമീററെഡ്ഡിയ്ക്ക് രണ്ടാമത് ഒരു കുഞ്ഞ് പിറന്നത്. പെൺകുഞ്ഞായിരുന്നു അത്. മകൻ വർദെയ്ക്കും മകൾ നൈറയ്ക്കൊപ്പമുള്ള ചിത്രം താരം തന്നെയാണ് പങ്കുവെച്ചിരിക്കുന്നത്. കുഞ്ഞുങ്ങളുടെ ചിത്രം കൂടാതെ കുടുബാംഗങ്ങൾക്കൊപ്പമുള്ള ചിത്രവും നടി പങ്കുവെച്ചിട്ടുണ്ട്.\nഎന്റെ ലോകത്തിലേയ്ക്ക് സ്വാഗതം എന്ന് കുറിച്ചു കൊണ്ടാണ് കുഞ്ഞുങ്ങളോടൊപ്പമുള്ള ചിത്രം താരം പങ്കുവെച്ചിരിക്കുന്നത്. മികച്ച പ്രേക്ഷക സ്വീകാര്യതയാണ് ചിത്രത്തിന് ലഭിക്കുന്നത്. അമ്മയാകാൻ തയ്യാറെടുത്തത് മുതൽ ജീവിതത്തിലെ വിവിദ ഘട്ടങ്ങളെ കുറിച്ച് താരം പ്രേക്ഷകരുമായി പങ്കുവെച്ചിരുന്നു. ജീവിതത്തിലെ വ്യത്യസ്ത ഘട്ടകളിൽ നമ്മൾ നമ്മളെ തന്നെ സ്നേഹിക്കുകയും അംഗീകരിക്കുകയും വേണം. ഒൻപതാം മാസത്തിലെ ചിത്രങ്ങളോടൊപ്പം താരം കുറിച്ചു.\nsameera reddy share new pic of children